
ioexti  Julii  Frontini  quae  ad  nos  pervenerunt  operibus 
viri  docti  iam  enixe  operam  criticam  quidem  adhibuerunt.  Nam 
et  Frontini  duorum  librorum,  qui  de  aquis  urbis  Romae 
inscribuntur,  editio  a  Fr.  Buechelero  parata  (Lipsiae  1858) 4) 
et  eiusdem  auctoris  strategematon  librorum  quattuor  editio, 
quam  curavit  Gotth.  Gundermann  (Lipsiae  1888),  satis  accu¬ 
ratam  codicum  cognitionem  certumque  crisis  fundamentum 
praebent.  Reliquum  mihi  esse  videtur,  accuratius  inquirere, 
qua  dicendi  consuetudine  Frontinus  in  scriptis  suis  usus  sit. 
Ut  hanc  investigarem,  duplici  ex  causa  commotus  sum. 
Primum  quidem  in  animo  mihi  erat,  quantum  fieri  posset, 
statuere,  quantopere  ab  optimorum  scriptorum  usu  Frontinus 
discreparet,  deinde  experiri  volui,  num  quid  possem  conferre 
ad  quaestionem  illam  diiudicandam,  quae  pertinet  ad  auctorem 
libri  qui  fertur  quarti  strategematon. 

Quaestionibus  enim  C.  Wachsmuthii* 2)  et  Ed.  Woelfflini3 4) 
innixus  Gundermannus  quartum  strategematon  librum  non 
solum  a  Frontino  abiudicandum,  sed  etiam  ab  alio,  qui  se 
Frontinum  esse  profiteretur,  de  industria  postea  adiectum 
esse  censuit4).  In  singulis  quidem  rebus  cum  causis  ab  illis 
viris  allatis  non  consentit,  sed  novis  argumentis  adiectis 


*)  Nova  editio  commentario  instructa  nunc  paratur  a  Gotth. 
Gundermanno  (Lips.  bibi.  Teubn.),  ut  modo  legi. 

2)  Cf.  Mus.  Rhen.  XV.  (1860)  p.  574-583. 

3)  Cf.  Hermae  vol.  IX.  (1872)  p.  72—92. 

4)  Cf.  Quaestiones  de  J.  Frontini  libris.  Jahrb.  fiir  klass.  Philo- 
logie.  Suppi.  Bd.  XVI.  et  Julii  Frontini  strat.  libros  quattuor  edid. 
Gunderm.,  praef.  pag.  XIII. 

illorum  virortim  sententiam  firmavit.  Nunc  autem  quaestio¬ 
nibus,  quas  instituerunt  Ern.  Fritze1)  et  P.  Esternaux. 2), 
dilucide  demonstratum  est,  aut  ea  quae  Wachsmuthius, 
Woelfflinus,  Gundermannus  quamvis  acute  animadverterunt, 
tamen  magna  ex  parte  esse  dubia  aut  conclusiones  eorum 
magis  artificiosas  esse  quam  ut  librum  quartum  a  Frontino 
abiudicare  cogeremur  Causae  quas  Wachsmuthius,  Woelfflinus, 
Gundermannus  ad  comprobandam  sententiam  suam  protulerunt, 
spectant  primum  ad  rem  strategematon  libris  tractatam,  deinde 
ad  disponendi  rationem,  qua  Frontinus  et  quarti  qui  fertur 
libri  scriptor  in  collocandis  exemplis  usi  sint,  tum  ad  fontes 
unde  uterque  hauserit,  postremum  ad  loquendi  consuetudinem 
duorum  qui  dicuntur  scriptorum.  Haec  quattuor  causarum 
genera  in  universum  a  Fritzeo  et  Esternauxio  refutata  sunt. 
Sed  cum  quaestiones  de  iis  causis  quae  ad  materiem  stra¬ 
tegematon  libris  tractatam  et  ad  disponendi  rationem  spectant, 
ad  finem  perductae  videantur,  novas  quaestiones  et  ad  fontes 
qui  adhibiti  sunt  et  ad  dicendi  consuetudinem  pertinentes 
denuo  instituere  supervacaneum  non  esse  existimo.  Nam 
etsi  Fritzeus  et  Esternauxius  ea  argumenta  ex  fontibus 
adhibitis  et  ex  consuetudine  dicendi  petita,  quae  a  Woelfflino, 
Wachsmuthio  in  medium  prolata  sunt,  maxima  ex  parte 
refutaverunt,  tamen  et  quaestione,  quae  de  fontibus  instituatur 
ita,  ut  Melberi  quaestio  de  Polyaeno  instituta  ad  imitandum 
proponatur3),  et  commentatione,  qua  in  totam  elocutionem 
inquiratur  quaeque  per  omnia  auctoris  scripta4)  pertineat, 
aut  novae  discrepantiae,  quae  inter  libros  I — III  strategematon 

1 )  Cf.de  Julii  Frontini  strategematon  libro  IV.diss.Hal.  Sax.  1888. 

2)  Cf.  Die  Komposition  von  Frontins  Strategemata.  Berlin  1889. 
(Supplement  litteraire  du  rapport  historique  et  statistique  du  collige 
royal  fran9ais). 

3)  Cf.  etiam  H.  Landwehr,  Berliner  Philolog.  Wochenschrift  1889. 
No.  4,  p.  13—16. 

4)  Non  respicio  Front.  libr.  de  re  grom.,  quorum  excerpta  tantum 
servata  sunt  (cf.  Schriften  der  rom.  Feldmesser  von  Lachmann  u.  A. 
I.  p.  1-58). 

et  librum  IV.  intercedant,  detegentur  aut  nova  argumenta 
addentur,  quibus  evidentius  appareat,  causam  non  esse,  cur 
quartus  qui  fertur  liber  ab  eo,  qui  tres  priores  conscripserit, 
abiudicetur.  Quas  duas  res  tractare  cum  tempus  mihi  desit, 
hac  quidem  commentatione  mihi  proposui,  omnem  loquendi 
consuetudinem  Frontinianam  accurate  perscrutari. 

Priusquam  autem  ad  rem  mihi  propositam  accedam 
pauca  verba  de  interpolationibus,  qui  sunt  in  libris  stratege- 
maton,  dicenda  sunt.  Strategematon  libros  amplificatos  esse 
nemo  est  quin  concedat.  Jam  vero  quod  Woelfflinus  dicit, 
interpolationes  illas  quae  sint  in  libr.  I — III  a  falsario  quodam 
profectas  esse,  qui  quartum  quoque  librum  adiecerit,  quaestioni¬ 
bus  a  Fritzeo  et  Esternauxio  institu  cis  demonstratum  esse 
arbitror,  non  solum  libros  tres  priores  sed  etiam  librum 
quartum  ab  uno  eodemque  interpolatore  novis  exemplis  auctos 
vel  potius  inquinatos  esse,  qua  de  causa  fieri  non  potest,  ut 
idem,  qui  tres  priores  libres  interpolaverit,  auctor  sit  libri 
quarti.  Sed  de  iis  exemplis  quae  a  Frontino  aliena  sint, 
atque  de  iis  causis,  ex  quibus  colligi  liceat,  quae  exempla 
subditicia  putanda  sint,  in  diversas  sententias  viri  docti 
discedunt  et  in  posterum,  ut  mihi  quidem  videtur,  discedent. 
Neque  tamen,  ut  facile  apparet,  quaestionem  ad  ea  exempla 
quae  ex  opere  genuino  removenda  sint  pertinentem  prorsus 
neglegere  mihi  licuit. 

Praefationem  libri  primi  verbis  Si  qui  erunt  .  .  .  . 
posuimus  postea  auctam  esse  constat.  Praeterea  autem 
Gundermannus  interpolationum  tria  genera  (cf.  praef.  edit, 
p.  XIII.  sq.)  discernit,  primum  exempla  nova  quibus  adiecto 
iam  libro  quarto  corpus  strategematon  auctum  sit;  haec 
exempla  plerumque  incipiunt  a  verbis  Idem  fecit.  Ad.  Bauer1) 
ea  removenda  non  esse  censet.  Contendit  enim,  Frontinum 
non  solum  ex  scriptis  rerum  gestarum  hausisse,  sed  etiam 


A)  Cf.  Jahresbericht  iiber  die  Fortschritte  der  klass.  Altertums- 
wissenschaft  von  Bursian-Muller.  60.  Bd.  Jahrg.  1889.  3.  Abtlg.  pg.  60. 

antiquioribus  strategematon  collectionibus  usum  esse;  id 
colligi  licere  ex  eo,  quod  Gunderm annus  uno  loco  observaverit, 
complures  historias  a  Frontino  eodem  ordine  dispositas  esse 
quo  apud  Valerium  Maximum.  Similibus  ex  causis  demonstrari, 
talem  dictorum  quoque  collectionem  imperatoris  Augusti  tem¬ 
poribus  exstitisse.  Si  autem  tales  collectiones  iain  exstiterint, 
intellegendum  non  esse,  cur  ei  scriptori,  qui  sicut  Frontinus 
novam  collectionem  strategematon  in  publicum  ediderit, 
oxempla,  quae  a  verbis  Idem  fecit  incipiant,  adiicere  non 
licuerit,  quod  factum  esse  ab  Aeliano  confirmari.  Sed  utrum 
ea  quae  diximus  exempla  ad  Frontinum  referenda  sint  necne, 
in  medio  relinquam,  cum  minoris  illa  momenti  sint  ad 
loquendi  consuetudinem  comprobandam.  Tum  autem  Gunder- 
mannus  nonnulla  exempla  affert,  quae  bis  tradita  sunt, 
primum  ea,  quibus  paucis  mutatis  eadem  res  narratur,  deinde 
ea,  quae  eisdem  verbis  altero  loco  repetita  sunt.  Quamquam 
Frontinum  fontibus,  ex  quibus  hausit,  mira  quadam  dili¬ 
gentia  usum  esse  cognovimus,  tamen  facile  fieri  potuit,  ut 
Frontinus  multitudine  historiarum,  quae  narrantur,  inter  se 
similium  confusus  nonnulla  exempla  identidem  in  corpus 
strategematon  reciperet.  Itaque  cum  Bauero  1.  c.  non  esse 
existimo,  cur  exempla  ea,  quibus  paucis  mutatis  eadem  res 
narretur,  alterutro  loco  removeantur,  praesertim  cum  unum 
idemque  exemplum  diversis  consiliorum  generibus  subiungi 
potuerit.  Sed  concedi  licet  ea  exempla,  quae  eisdem  fere 
verbis  repetita  sunt,  uno  alterove  loco  inserta  esse.  Exempla 
quae  duobus  locis  exstant,  haec  sunt:  str.  I.  1,  11  =1.  5,  13, 
quod  exemplum  suum  locum  obtinere  str.  I.  5,13  recte  iudi- 
cavit  Gundermannus  (cf.  quaest.  pg.  329);  tum  leguntur 
str.  II.  4,  15  =  IV.  7,  40  et  II.  4,  16  =  IV.  7,  41.  Woelfflino 
(cf.  pg.  74)  et  Gundermanno  (cf.  pg.  327),  qui  haec  duo 
exempla  quarti  libri  scriptori  esse  attribuenda  demonstraverunt, 
assentior,  quamquam  argumenta  quae  Woelfflinus  attulit, 
mihi  non  omnia  probantur  (cf.  Estern.  pg.  10,  14,  15  adn., 
18  sqq.).  Praeterea  inveniuntur  str.  I.  5,12  —  IV.  5,8; 

I.  5,14  =  IV.  5,  9;  I.  5,  15  =  IV.  5,10;  I.  11,  3  =  IV.  5,11; 
I.  10,  1  =  IV.  7,  6.  Haec  exempla  scriptorem  libri  quarti 
ex  prioribus  libris  suae  discriptionis  generibus  subgessisse 
censuit  Gundermannus.  Ex.  IV.  7,  6  hoc  loco  subditicium 
esse  puto.  Nam  Frontinianae  dictionis  proprium  esse  demon¬ 
stravit  Fritzeus  (pg.  13  sq.),  singula  in  exemplis  verba  inter¬ 
dum  ita  esse  electa  atque  verborum  connexum  ita  esse  factum, 
ut  circuli  quidam  exemplorum,  quae  sententiarum  vinculo 
inter  se  coniuncta  essent,  etiam  externa  dictionis  forma 
similes  fingerentur.  Propter  hanc  verborum  electionem 
str.  I.  10,  1  =  IV.  7,  6  priori  loco  genuinum  esse  puto. 
Cf.  I.  10,  1  ...  .  inconsulte  pugnam  exposcentes  .  . .;  I.  10,  2 
.  . .  pugnae  signum  inconsulte  flagitantes  ....  Praeterea 
I.  10,  2  verbo  Idem  exemplo  quod  antecedit  adnectitur. 
Reliqua  autem  exempla  mea  quidem  sententia  in  quarto  libro 
suum  locum  obtinent  atque  inde  in  libros  priores  translata 
sunt.  Primum  enim  haec  exempla  in  libro  quarto  externa 
dictionis  forma  inter  se  et  cum  exemplo,  quod  praecedit, 
artissime  coniuncta  sunt.  Cf. 


IV.  5 

< 


7  incolumes  Canusium  pervenerunt. 

9  incolumis  cum  militibus  consuli  accessit. 
'  8  loco  iniquo  circumventus. 

9  iniquis  locis  deprehenso. 


Accedit,  quod  exempla  IV.  5,  8  — 11  nullo  alio  exemplo 
interrupta  deinceps  inveniuntur,  strategematibus  autem 
I.  5,  12.  14.  15  aliud  exemplum  interpositum  et  exemplum 
I.  11,  3  (—  IV.  5,  11)  ab  illo  exemplorum  ordine  prorsus 
seiunctum  est.  Atque  etiam  multo  verisimilius  est,  librarium 
quendam,  qui  in  quarto  quoque  libro  a  Frontino  ipso  velut 
res  residua  (cf.  praef.  libri  IV.)  cum  tribus  prioribus  libris 
coniuncto  exempla  repperisset  apta,  quae  nonnullis  stratege- 
maton  generibus  subgererentur,  putavisse,  primam  ac  potissi¬ 
mam  partem  operis  Frontiniani  aptis  illis  exemplis  inserendis 
complendam  esse,  quod  ut  fieret,  Frontinus  ipse  quasi 

adhortatus  erat  (cf.  praef.  libr.  I.  p.  2.  v.  20  sqq.).  Postremum  ne 
id  quidem  contendi  licet,  haec  exempla  magis  ad  appellationem 
strategematon  adaptari  ob  eamque  rem  in  libro  IV.  apta  non 
legi,  nam  si  quis  accuratius  perspexerit,  facile  intelleget,  res 
his  exemplis  tractatas  a  genere  strategicon,  quae  libro  quarto 
continentur,  non  esse  alienas.  Quibus  de  causis  str.  IV.  5, 8 — 11 
hoc  loco  genuina  esse  existimo. 

Tantum  dico  de  interpolationibus.  Alia  exempla,  quae 
dubia  putantur,  sed  in  codicibus  Frontini  nomine  tradita 
sunt,  quaestioni  subicere  mihi  liceat. 

Aggrediamur  nunc  rem  propositam.  Praemoneo,  cum 
Frontini  elocutio  multa  cum  optimorum  scriptorum  dicendi 
consuetudine  communia  habeat,  in  universum  me  hanc  dis¬ 
putandi  rationem  secuturum  esse,  ut  eas  totius  materiae 
partes,  in  quibus  aliquas  discrepantias  detexisse  videor, 
exemplis  ex  scriptoris  operibus  petitis  instruam,  reliquas  aut 
paucis  verbis  attingam  aut  omnino  silentio  praetermittam. 
Sed  saepius  usitatiora  quoque  afferre  coactus  sum,  ut  sive 
consensum  sive  discrimen,  quod  interest  inter  libros  tres 
priores  strategematon  et  librum  quartum,  demonstrarem. 

Denique  commemoro  in  hac  commentatione  in  universum 
Draegeri  librum  qui  inscribitur:  Historische  Syntax  der 
lateinischen  Sprache,  Ed  II.  Lips  1878  me  ducem  habuisse. 
In  locis  afferendis  libr  de  aquis  urbis  Romae  secutus  sum 
editionem  Buechelen  (Lips.  1858),  in  laudandis  locis  libr. 
strategematon  editionem  Gundermanm  (Lips.  1888). 

De  partibus  orationis. 

I.  De  substantivis. 

1.  De  substantivis  concretis  numero  plurali  adhibitis, 
quibus  adiectiva  in  numero  singulari  apposita  sunt,  non 
multum  habeo,  quod  proferam.  Legimus  de  aqu.  pag.  30,  24; 
31, 8;  31,  17,25  aliis  regiones  primam,  secundam,  tertiam  etc. 
Alterum  exemplum,  quo  nomen  appellativum  eo  quo  dixi 
modo  adhibitum  est,  inveni  de  aqu.  27,  21  Curtiam  et 
Caeruleum  fontes.  Idem  exemplum  affert  Draeg.  II.  praef. 
pg.  IV".  ex  Plin.  36,  122. 

'  2.  Ubi  genetivus  partitivus  exspectatur,  nomen  appo- 
sitionale  invenitur  strat.  I.  6,  1  legionem  ....  quinque 
cohortes  in  dextram  viae  partem  direxit,  quinque  ad 
sinistram.  Haec  constructio,  apud  scriptores  aureae  aetatis 
rarissima,  saepius  adhibita  est  a  Livio.  De  voce  milia  cum 
substantivo  eodem  casu  coniuncta  cf.  huius  comm.  pag.  25. 

3.  Substantiva  concreta  numero  singulari  collectivo  per¬ 
saepe  Frontinus  adhibuit,  cum  nostra  lingua  utamur  plurali. 
Congruenter  cum  Livio  plerumque  nomina  gentium  et  partes 
exercitus  ita  usurpantur.  Excepta  voce  hostis ,  quae  et  prio¬ 
rum  trium  librorum  et  quarti  libri  strategematon  plurimis 
locis  numero  singulari  posita  est,  exempla  quae  inveni  haec 
sunt:  strat.  I.  1,  6  Parthus;  1,  9  Poeno;  2,  2  militi  nostro; 
4,  11  militem  traiicere:  6,  1  explicato  milite;  8,  3  in  Senti¬ 
nate;  11,  5  miles;  11,  11  paratiorem  militem;  11,  13  milite 
uteretur;  11,  14  militi;  II.  1,  4  Poeno;  1,  9  sibi  esse  militem; 
2,  5  militem  eduxit;  2,  8  militem  collocavit;  2,  9  equiti; 
2,  11  in  pedite;  2,  12  circumducto  pedite;  3,  1  Hispani. 


robustus  miles;  3,  6  [peditem],  equitem;  3,  13  Graecum 
militem;  3,17  equitem  (bis);  3,  20  equitem;  3,  22  equitem; 
3,  24  transgrederetur  Romanus;  4,  17  educturus  militem; 
5,  5  militi  suo;  5,  23  suum  militem;  5,  33  pedite  accedente; 
5,  42  naves  onustas  omni  milite ;  9,  8  alio  milite  pugnatum; 
9,  9  Atheniensi  milite  complevit;  10,  2  militi;  10,  3  Roma¬ 
num;  III.  2,  1  id  facere  Romanum;  9,  10  nudatis  defen¬ 
sore  munitionibus;  10,  6  disposito  milite;  11,2  milite  reducto ; 
17,  2  militem  continuit;  17,  5  militem  tenuit;  17,  6  amisso 
milite;  17,  7  continendo  militem;  —  IV.  1,  1  miles;  1,  7 
cibaria  militis;  1,15  miles;  1,  37  duarum  cohortium  militem 
decimavit;  7,  19  remigem  exercebat;  7,  22  ad  Poenum.  Uno 
loco  sicut  apud  Livium  (cf.  Draeg.  I.  pg.  4)  numerum  pluralem 
iuxta  singularem  positum  invenimus:  1,  18  equites  ad 
peditem  redegit,  pedites  ad  levem  armaturam.  Haec  igitur 
dicenti  ratio,  qua  pro  plurali  singularis  collectivus  adhibetur, 
non  aliena  est  a  libro  IV. 

Atque  collectivo  singulari  usurpata  sunt  etiam  nomina, 
quae  significant  materiam,  ex  qua  fit  aliquid.  Cf.  de  aqu. 
pg.  46,  14  tofo  exstructae;  47,  3  et  strat.  III.  3,  5  lapide 
quadrato;  str.  I.  5,  21;  7,  6  ex  vimine. 

4.  Substantiva  concreta  numero  plurali  Frontinus  non 
raro  adhibuit,  cum  nostra  lingua  utamur  singulari.  In  libris 
de  aqu.  praeter  plurimos  locos,  quibus  aquae  pro  aquae¬ 
ductibus  positae  sunt,  pluralis  quoque  saepius  significat 
‘Wassermassenb  Cf.  ex.  gr.  de  aqu.  pag.  29,  23  acquisitione 
aquarum;  34,  18  turbidentas  limosasque  aquas;  35,  1  aqua¬ 
rum  sinceritas;  similiter  strat.  III.  6,  6  ductum  aquarum; 
9,  2  sono  aquarum.  Deinde  affero  haec:  strat.  I.  5,  2 
ignibus;  5,  11  lxumo  et  frondibus;  5,  27  levibus  materiis; 
7,  2  materiarum  copiam;  II.  2,  7  arenarum  et  pulveris 
vertices;  5,  13  lignis;  III.  2,  5  adversus  ignes;  4,  6  fru¬ 
menta;  10,  5  ligna  umida;  17,  7  lignis  sarmentisque;  IV. 
5,  20  religatis  sarmentis;  7,  8  lignorum  inopia.  —  Jam 
vero  hoc  loco  enumerare  mihi  liceat  substantiva  quae 

significant  tempestatem:  de  aqu.  9, 4  siccitates;  28, 22  siccitatum; 

10,  15  sine  pluviarum  iniuria;  10,  17;  34,  17  imbres; 
35,  1  imbribus ;  46,  1  vi  tempestatium  (str.  I.  1,  2  vi 
tempestatis);  46,  24  nimiis  caloribus;  46,  7  nec  gelicidiis 
(sicut  Cato,  Colum.,  cf.  Klotz)  nec  caloribus  exposita;  strat. 

11.  1,  15  nebula  et  imbribus;  5,  21  densiores  nebulae;  IV. 
1,  1  frigora  et  imbres.  —  In  hoc  dicendi  usu  Frontinus 
cum  bonis  scriptoribus  concentit  (cf.  Draeg.  I.  pg.  5 — 7). 

5.  Substantiva  abstracta  vice  concretorum  fungentia  in 
Frontini  scriptis  non  ita  crebra  sunt.  Haec  exstant  de  aqu. 
pg.  8,  18;  25,  25;  26,  12;  27,  20;  28,  7;  29,  23  acquisiti¬ 
ones  =  das  Erworbene,  der  Zuwachs,  Zufliisse;  29,  11 
corruptelae  (sicut  apud  Terent.  Ad.  537;  cf.  Draeg.  I.  pg.  22) 
pro  loco  corruptionis  =  liederliche  Hauser;  44,  12  nego¬ 
tiationibus  pro  taberna  locove,  quo  mercatura  exercetur  = 
‘Handlungen1  (cf.  Dederichii1)  adnot.  pg.  218);  39,  1  appari¬ 
tores  et  ministeria  =  ministri,  servi;  44,  24  aliquot 
ministeriorum  species  =  servorum;  11,  5  formae  =  ima¬ 
gines  rerum,  Grundrisse,  29,  5;  48,  3  —  Einfassung,  die 
umgebende  aussere  Form,  —  Leitungen,  Rohren;  substructiones 
multis  locis  pro  voce  concreta  exstant  sicut  apud  Cic.  Caes., 
Colum,  (cf.  Draeg.  I.  pg.  22).  —  In  libris  strateg.  haec  sunt 
exempla:  I.  1,  3  per  speciem  servitutis  ac  ministerii  =  servo¬ 
rum  ac  ministrorum;  3,  10  refugia  nudaverat  (11,  21  refugium 
abstracte  positum  est),  cf.  Klotz  sub  voce  refugium;  II.  3,  4.  6. 
10.  17.  20;  5,  3.  31  a.  32  levis  armatura  —  milites  levis 
armaturae;  5,  30  principia  —  principes  (cf.  Klotz);  III.  3,6 
onusti  venatione;  IV.  1, 8  ordinis  militiae  =  militum;  1,  18 
levem  armaturam;  1,  26.  27.  28  principia. 

6.  Adiungere  mihi  liceat  voces  nonnullas,  quibus  trans¬ 
latione  quadam  Frontinus  usus  est.  Cf.  strat.  II.  1,  11 
interfectis  impedimentis  =  iumentis;  I.  10,  4  armis  civilibus 


x)  Julii  Frontini  de  aquaeductibus  urbis  Romae  liber  ed.  A. 
Dederichius ,  Vesaliae  1841. 

et  IV.  5,  2  civilium  armorum  =  bellis  civilibus  sicut 
apud  Cic.  fam.  2,  16.  M.  Schanz1)  hoc  loco  libri  IV.  in  verbis 
in  tumultu  civilium  armorum  actum  (sic  cod.  mei.,  Gunderm. 
pro  actum  scripsit  facta,  sed  consentio  cum  Hartelio2),  qui 
pro  actum  coniecit  facta  ac  tum)  glossema  inesse  contendit, 
cum  additamento  illo  opus  non  esset,  quod  mihi  non  pro¬ 
batur,  cum  liber  IV.  non  eadem  diligentia  qua  libri  tres 
priores  conscriptus  sit  atque  in  exemplis  componendis  con¬ 
structiones  participiales  complures  iuxta  se  positae  sicut  hoc 
loco  et  a  Frontino  et  ab  auctore  libri  IV.  valde  adamentur 
(cf.  h.  c.  pg.  104). 

Denique  affero  adiutorium  pro  auxilium  (cf.  Woelffl. 
pg.  73)  et  in  libr.  de  aquis  et  in  libr.  strateg.  I. — III.  et  in 
libr.  IV.  multis  locis  inveniri.  Vox  modi,  quae  de  aqu.  8,  9 
eadem  significatione  qua  copia,  quantitas  (cf.  Ded.  pg.  300) 
legitur,  eodem  sensu  adhibetur  str.  II.  5,  12  et  IV.  3,  12. 

7.  Frontinum  quoque  pluralem  modestiae  et  singularem 
numerum  promiscue  usurpasse  (cf.  Draeg.  I.  pg.  25)  demon¬ 
strant  loci  velut  de  aqu.  pg.  11,  1  sqq.  mihi  visum  est  .  .  . 
nostrae  sollicitudini  ....  curavimus  .  .  .  habere  possimus’, 
13,  14  .  .  .  existimo  .  ,  .  proferamus  .  .  <  invenerim’,  22,  12 

sqq . persecutus  .  .  .  ponam  .  .  .  nostram  curam  .  .  . 

ipsi  invenerimus’,  45,  17  .  .  .  sicut  promiseram,  divertemus ; 
51,  17  sqq.  .  .  .  non  negaverim  .  .  .  laboravimus  . .  .  possu¬ 
mus  .  .  .  opto ;  strat.  I.  praef. :  .  .  .  accesserim  .  ,  .  cura  nostra 
.  .  .  visus  sim  ....  nostra  sedulitas  .  .  .  praeparavi’,  II. 
praef.  ....  mea  opinio  .  .  .  reddemus ;  III.  praef.:  .  .  .  edam 
.  .  morabor  .  .  .  video  .  .  .  fecimus. 


J)  In  Philologi  vol.  48  (1889),  pg.  677. 

2)  Stud.  Vindobon.,  vol.  6,  pg.  116. 

II.  De  adiectivis. 

1.  De  adiectivorum  (vel  participiorum)  masculinis  loco 
substantivorum  positis  non  multa  afferenda  sunt. 

a)  Masculina  numero  singulari  adhibita  sunt  de  aqu.  1, 
15  agentis  (=  Geschiiftsf  iihrer),  43,  17  accipientis ;  strat.  I. 
praef.  legentem ;  de  aqu.  1,  13  praepositei  (ge n.),  11,  3  2 ^re¬ 
positum  (item  plur.  45,  2  praepositorum),  quibus  locis  duae 
personae  altera  alteri  oppositae  leguntur1). 

b)  Masculina  numero  plurali  adhibita  haec  sunt:  de  aqu. 
40,  8  al.  salientes,  quod  participium  ellipsi  quadam  fit 
substantivum  (cf.  Naegelsbach  pg.  120  et  21);  de  aqu.  2,  16 
cultiores,  quo  loco  pars  quaedam  hominum  significatur 
(cf.  Naegelsb.  pg.  119),  similiter  str.  I.  1,  4  eminentibus.  — 
Usitatissimi  sunt  apud  scriptores  classicos  genetivi  in  plurali 
positi  participii  praesentis  velut  de  aqu.  2,  3  succedentium 
(cf.  Naegelsb.  pg.  138). 

2.  Adiectivorum  aut  participiorum  neutra  vice  substanti¬ 
vorum  fungentia  multa  apud  Frontinum  occurrunt.  In  numero 
plurali  haec  repperi: 

a)  nominativi,  accusativi,  (ablativi):  de  aqu.  11,  5; 
13,  8  singula’,  13,  19  discrepantia’,  26,  17  expeditissima ; 
30,  2  summa  —  allgemeine  Uebersicht;  35,  24  cultis  =  be- 
bautes  Land;  strat.  I.  praef.  singida  et  sparsa ;  notabilia ; 
2,  6  hostilia;  4,  7  abruptiora;  5,  10  abruptis  (cinctus); 
5,  12  superiora ;  II.  praef.  adversis;  2,  11  campestria; 
5,  31  cogitata . 

b)  Neutra  a  praepositionibus  pendentia:  de  aqu.  11,  12 
in  eminentiora;  25,  1  in  conceptis',  26,  2  in  acceptis; 
34,  15;  47,  1  per  singida.  —  strat.  1.  5,  11  in  superiora; 
5,  17  in  tuta;  8,  4  per  diversa;  II.  2,  11  in  plana;  3,  23 
ad  impedita;  5,  18  in  plana;  5,  24  ad  patentia;  5,  35 


*)  Cf  Naegelsbach,  Stilistik,  ed.  VIII.  cur.  ab  J.Mueller,  Nuernberg 
1888,  pg.  124. 

per  nota*,  III.  1,  2  per  confragosa  et  deserta',  9,  3  ad 
summa',  10,  6  per  occulta',  IV.  1 ,  6  in  aestiva. 

c)  Cum  genetivo  coniuncta  haec  adiectiva  in  numero 
plurali  neutrius  generis  inveniuntur:  strat.  I.  3,  10  in 
profunda  silvarum, ;  II.  5,  39  per  silvestria  viae.  —  I.  11, 
5  pretiosissima  rerum  (cf.  Liv.  28,  22);  III.  6,  5  reliqua 
victoriae  (cf.  Liv.  9,  16;  21,  1  reliqua  belli)',  9,  3  posteriora 
et  vacua  castelli',  13,  8  altissima  aedificiorum.  —  Uno  loco 
insolenter  positum  est  neutrum  singulare  substantivi  instar, 
cf.  de  aqu  26,  2  omne  Juliae  (—  summa  quinariarum, 
quas  Julia  accipit).  —  Hic  usus  frequens  est  apud  Tacitum 
(cf.  Draeg.  I.  455) 

Numero  singulari  haec  exempla  usurpata  sunt: 

a)  de  aqu.  34,  23  sereno ;  26,  2  omne  Jidiae,  cf.  supra. 
In  strat,  libris  nihil  eiusmodi  inveni. 

b)  a  praepositionibus  pendent:  de  aqu.  11,  19  ad  subtile', 
II.  28  in  tantum'.  14,  9.  25;  15,  18  in  rotundum',  15,  11 
in  solidum ,  17,  23  in  rectum',  22,  17  in  universo',  23,  2 
m  accepto ;  28,  22  in  tantum',  43,  22  in  proximo',  51,  22 
m  reliquom;  —  strat.  I.  1,  7  in  posterum',  6,  2  in  occidto\ 
II.  1,  7  ex  longinquo',  2,  3  ex  edito;  2,  5  ex  longinquo; 
2,  8  per  aliquantum;  3,  14  in  aequum;  3,  17  in  ultimo; 
in  novissimo;  3,  22  in  medio;  in  obliquum ;  4,  3  ex 
diverso;  5,  14.  31  in  propinquo;  5,  31  in  remotissimo; 
5,  32  ex  occidto;  6,  2  in  occidto;  7,  14  ex  proximo;  10,  2 
in  propinquo;  13,  11  ex  longinquo;  III.  praef.  ex  contrario, 
2,  6  ad  commune;  3,  2  ex  composito;  9,  10  a  diverso; 
10,  2  in  proximo;  10,  4.  5  in  medio;  10,  9  in  occulto; 
16,  2  in  posterum;  IV.  3,  15  in  unum;  ex  publico;  5,  9 
(=  I.  5,  14)  in  propinquo;  in  diversum;  7,  19  ex  inopinato; 
in  occidto;  7,  36  ex  dubio;  in  reliquum. 

c)  De  genetivo  cum  his  adiectivis  coniuncto  cf.  pag.  59. 

3.  Iam  transeamus  ad  eos  locos,  quibus  adverbia  per¬ 
mutata  sunt  adiectivis,  qui  usus  inde  a  Livio  frequentior 
fieri  videtur  (cf.  Draeg.  I.  p.  352  sq.).  Hos  locos  affero:  de 

aqu.  17,  9  omnia  certa  et  immobilia  congruere  sibi  debent; 
26,  13  lenior  intrat;  30,  23  sine  dubio  cum  Dederichio 
legendum  est  humilior  oritur;  34,  4/5  qui  timidi  ducebant, 
securi  f ruuntur;  35,  4  editissimus  veniat  et  abundans; 
35,  17  inferior  excipitur;  43,  28  inferior  calix.  .  .  superior 
ponatur;  —  strat.  I.  1,  2  inopinatus  appelleret;  4,  6  ino¬ 
pinatus  traiecit;  4,  9  subitum  transmisit  exercitum;  4,  13a 
subitus  evasit;  —  II.  1,  12  subitam  necessitatem  iniecit; 

3,  14  subita  consurrexit  acies;  4,  3  subitus  se  ostenderet; 

4,  4  subitus  apparuisset;  4,  9  pavidi  se  receperunt;  5,  8 
consedit  occultus;  5,  30  refugit  irritus;  5,  31  Pompeiani 
securi  cogitarent;  —  III.  2,  5  improvisus  incendit;  9,  6 
improvisus  accessit;  IV.  1,  1  frequens  iniungeret  iter;  1,  46 
legio  . . .  infrequens  referretur.  —  Pro  voce  repente  nullo  loco 
adiectivum  legitur,  pro  adiectivo  subitus  saepius  adverbium. 
Cf.  II.  1,  6  subito  eduxit;  similiter  II.  5,  14;  5,  22/26.  34; 
9,  10;  III.  2,  2;  7,  4.  —  Cf.  praeterea  I.  8,  5  legiones 
tutissime  pervenerunt ;  III.  17,  2  Liguribus  improviso  adortis. 

4.  Neque  praetermiserim,  de  collocatione  adiectivi  omnis 
nonnulla  dicere.  Woelfflinus  1.  c.  pg.  75  affirmat,  adiectivum 
omnis  a  Frontino  i.  e.  in  tribus  prioribus  strateg.  libris  sub¬ 
stantivis,  adiectivis,  pronominibus  semper  anteponi,  cum  in  libro 
quarto  etiam  postponatur.  Hanc  discrepantiam  inter  tres 
priores  libros  et  librum  quartum  non  esse  demonstravit 
Esternauxius  1.  c.  pg.  10.  Locos  ab  illo  congestos,  qui  huc 
pertinent ,  repetere  novisque  exemplis  augere  mihi  liceat. 
Nominibus  antepositum  est  omnis  de  aqu.  pg.  1,  1  omnis 
res;  1,  9  omnis  actus;  11,  14  in  omnem  partem;  17,  6 
omnem  aquam;  18,  6  omnes  viginti;  23,6  ante  omnia  capita; 
28,  1  omnem  aquam;  30,  21  omnium  operum;  36,  7  omnis 
aqua;  42,  6  omnis  aquae;  —  strat.  I.  praef.  omnia  monu¬ 
menta;  1,  9  omni  nuntio;  2,  3  omnique  studio;  4,  4  omni 
illa  .  .  .  multitudine;  4,  9 a  omnes  copias;  5,  11  omnia  ten¬ 
toria;  5,  17  omnibus  impedimentis;  8,  8  in  omnes  eos; 
11,  5  pro  omnibus  suis;  II.  1,  11  omnibus  impedimentis; 

2,  10  omnem  exercitum;  3,  7  omne  momentum;  3,  19  in 
omnem  partem;  4,  2  omni  modo;  4,  8  omnis  generis;  4,  20 
omni  imbelli  turba;  5,  12  omni  vino;  5,  14  omnibus  escu¬ 
lentis;  5,  30  omnibus  castrensibus;  5,  31  omnia  impedimenta; 
5,  34  omnes  copias;  5,  42  omni  milite;  6,  7  omnibus  portis; 
11,  1  omnis  multitudo;  III.  2,  1  omnibus  copiis;  2,  8  omnis 
multitudo;  3,  6  omnes  Romanos;  6,  3  omnibus  suis;  9,  10 
omni  multitudine;  10,  8  omnia  navigia;  IV.  5,  19  omnia 
eadem;  7,  19  omnis  naves;  7,  20  omne  genus;  7,  22  omnis 
Hennenses;  7,  27  omnibus  cohortibus.  — 

Nominibus  postpositum  est  omnis:  de  aqu.  18,  9  fistulae 
omnes;  strat.  I.  5,  15  latera  omnia;  II.  1,  4  reliquis  omni¬ 
bus;  3,  22  cum  auxiliis  omnibus;  7,  9  ceteros  omne s;  13,  1 
aurum  omne  et  argentum;  III.  15,  6  frumentum  omne; 
16,  3  ipsi  omnes;  IV.  7,  41  cum  copiis  omnibus. 

Ex  hac  locorum  enumeratione  apparet,  de  collocatione 
vocis  omnis  librum  quartum  a  tribus  prioribus  omnino  non 
discrepare,  sed  plane  perspicuum  est,  Frontinum  vocem  omnis 
nominibus  plerumque  anteponere. 

5.  Fritzeus  1.  c.  pg.  29  annotat,  et  Frontinum  et  qui 
vocetur  Pseudo- Frontinum  adiectivum  universus  valde  ada¬ 
masse.  Locis  quos  ille  attulit:  cf.  I.  1,  2;  4,  9;  5,  6.  10; 
9,  2;  10,  1;  II.  1,  8;  5,  26.  33;  11,  15;  III.  6,  6;  17, 
27;  IV.  7,  8.  17.  22.  33  adiungo  II.  1,  18;  de  aqu.  1,  16. 
—  Denique  commemoro,  nonnulla  participia  adiectivi  humilis 
loco  posita  esse.  Cf.  de  aqu.  11,  30  iacentibus  locis  h.  e. 
humilibus  locis  (cf.  Deder.  pg.  179);  item  Tac.  hist.  1,  86 
iacentia  et  plana  urbis  loca ;  de  aqu.  23,  22  depressior 
h.  e.  humilior ;  item  strat.  I.  5,  24  depresso  loco  i.  e.  humili 
loco  (cf.  Woelffl.  1.  c.  pg.  73). 

III.  De  pronominibus. 

1.  Pronomen  possessivum  suus  Woelfflinus  pg.  90  cum 
vocabulis  cognationem  significantibus  (velut  frater,  filius)  in 
libro  strat.  quarto  coniunctum  esse  etiam  iis  locis  contendit, 
quibus  non  maiore  sententiae  vi  efferatur.  Sed  iam 
Fritzeus  pg.  30  his  locis  pronomen  suus  non  sine  causa 
appositum  esse  demonstravit.  Atque  ex  locis  ab  Esternauxio 
pg.  11  allatis,  quibus  illa  cognationem-  significantia  nomina 
invenimus,  plane  efficitur,  ut  libri  tres  priores  et  liber  quartus 
in  hoc  usu  pronominis  possessivi  suus  omnino  non  differant. 
Nam  in  libris  I  — III  ad  illa  nomina  pronomen  suus  semel, 
in  libro  IV.  bis  (et  quidem  suo  iure)  appositum  est,  in  libris 
I — III  suus  ter,  in  libro  IV.  sexies  deest.  Iam  vero  Ester- 
nauxius  pg.  11  demonstrat,  alia  quoque  substantiva  in 
omnibus  quattuor  libris  cum  pronomine  possessivo  suus  con- 
iuncta  esse,  ubi  causa  non  sit,  ut  ne  auctorem  quidem  librorum 
I — III  meliore  dicendi  consuetudine  usum  esse  quam  libri 
quarti  contendi  liceat.  Hic  liberior  usus  pronominis  possessivi 
suus,  quem  exemplis  quoque  ex  libr.  de  aquis  petitis 
comprobare  possum  (cf.  e.  g.  28,  27;  33,  24;  34,  12;  37, 
17  al.),  non  est  scriptorum  aureae  aetatis,  sed  increbrescit 
apud  aequales  Frontini,  invenitur  autem  iam  saepius  apud 
Velleium  et  inprimis  in  scriptis  Corn.  Nepotis,  quod  dicit 
Gundermannus  1.  c.  pg.  324. 

2.  Woelfflinus  pg.  76  dicit,  nonnullis  locis  a  Frontino 
pronomen  is  usurpatum  esse,  ubi  nos  articulum  indefinitum 
ponere  soleamus.  Quo  pertinent  haec  exempla:  strat.  I.  5, 
10  in  eum  locum  compulsus;  5,  21  obsessus  ea  parte;  II. 
5,  6  in  eis  campis;  5,  13  in  eis  locis.  Str.  I.  11,  4  eius 
esse  libertatis;  II.  5,  39  eo  vulnere  adfecit.  Iniuria  autem 
Woelfflinus  in  hoc  pronominis  usu  libros  tres  priores  et 
quartum  librum  inter  se  differre  putat,  cum  in  libro  IY. 
huiusmodi  exemplum  non  inveniatur.  Nam  primum  exem¬ 
plorum  illorum  numerus  non  est  satis  magnus,  deinde  in 

libro  quoque  tertio  tale  exemplum  deest;  legimus  autem 
str.  IV.  5,  10  demissum  in  eam  vallem.  Hoc  exemplum 
in  libro  IV.  suum  locum  obtinere  dixi  h.  c.  pg.  9. 

3.  Non  inutile  est  commemorare,  et  in  strat.  libris  et 
in  libris  de  aqu.  pronomen  hic  etiam  iis  locis  positum  esse, 
quibus  ad  primam  personam  referri  non  possit;  in  optimo 
sermone  usitatius  est  pronomen  is,  quamquam  exempla 
pronominis  hic  ita  usurpati  non  desunt.  Haec  exempla  notavi: 
de  aqu.  17,  7  his  quattuor,  quos  aquarii  novaverunt ;  28, 
23/24  hanc  .  .  copiam,  quae  supra  scripta  est ;  str.  I.  praef. 
hi  qui  .  .  .  excerpserunt ;  ab  his  qui  adstruent ;  in  his  quae 
.  .  .  gerenda  sunt ;  1,  6  ea:  his  qui  videbantur ;  5,  10  hi 
qui  obsidebant ;  5,  11  ex  his  unus,  in  quos;  11,  2  his  qui 
contulissent;  II.  praef.  in  his  quae  agenda  sunt;  5,  17  his 
quos  relinquebat;  5,  19  cum  his  qui  poterant;  5,  31  hi 
quoque  qui;  5,  45  his  quos  relinquebat;  7,  8  ab  his  quos 
deserebant;  9,  3  his  qui  obsidebantur;  III.  praef.  his  qui 
obsidebuntur;  3,  6  his  qui  profugerant;  12,  1  his  qui  erant; 
15,  3  hi  qui  obsidebantur ;  —  IY.  1,  16  ad  hanc  .  .  .  quae  .  . 
effecta  est;  1,  34  ex  his  qui  cesserant;  1, 37  ea?  his  qui  fuerant; 
1,  44  his  qui  deseruissent;  5,  9  (==  I.  5,  14)  his  qui  mitte¬ 
bantur;  7,  33  hi  qui  erant. 

4.  Uterque  pronominis  numerus  pluralis  non  deest  apud 
Frontinum,  ubi  meliores  scriptores  singulari  uti  solent,  quod 
testantur  haec  exempla:  strat.  I.  6,  1  per  utraque  latera;  6,  3 
in  utraque  latera;  12,  3  utrasque  partes;  II.  5,  32  utrisque 
lateribus;  12,  4  in  utraque  viae  latera.  Cf.  Zechmeister1). 

5.  Meliorum  scriptorum  est,  superlativum  cum  pronomine 
quisque  coniunctum,  si  generis  masculini  vel  feminini  est,  innu¬ 
mero  singulari  ponere.  Posteriore  quae  dicitur  aetate  (cf.  Draeg.  I. 
pg.  102)  pluralis  crebrior  fit.  Apud  Frontinum  legimus  strat. 
1. 4 ,  7  firmissimos  quosque;  6,  3  lectissimos  quosque;  sed  1. 1 1, 1 8 
infirmissimum  quemque;  IY.  1,  8  inertissimus  quisque. 


1)  Stud.  Vindobon.,  vol.  5  pg.  249. 

6.  Saepissime  a  Frontino  pronomen  demonstrativum,  quod 
pertinet  ad  sententiam  relativam,  omissum  est.  Eodem  casu, 
quo  positum  est  pronomen  relativum,  subaudiendum  est  de¬ 
monstrativum:  de  aqu.  8,  8  (ii)  qui  foderant,  invenerunt; 
similiter  37,  25;  51,  20;  44,  29  ut  ex  compluribus  regionibus 
(scii,  in  eam),  in  quam  necessitas  incubuerit,  converti  possit; 
strat.  I.  praef.  ne  (scii,  is)  trepidet  qui;  ne  (is)  comprehendat 
qui;  quod  scient  (ii)  qui;  similiter  I.  10,  1';  II.  5,  18  (bis); 

5,  19.  30.  31;  6,  14;  III.  praef.  ut  abundare  (scii,  ea) 
videantur  quae  deerunt;  8,  12. 

Pronomen  demonstrativum  alio  casu  subaudiendum  est, 
a)  in  nominativo:  strat.  I.  8,  9;  IV.  1,  8;  b)  in  accusativo: 
de  aqu.  39,  8  (eos)  subiungere  qui;  strat.  I.  2,  4  miserunt 
qui;  similiter  4,  14;  II,  2,  14  misit  qui  indicaret;  5,  22.  31; 

6,  8;  III.  praef.  traditurus  (scii,  ea),  quae  usui  sunt;  12,  1; 
IV.  7,  9  diffundendo  (scii,  ea),  quae  continuerant;  7,  24 
misit  qui  dicerent;  7,  36;  c)  in  ablativo:  de  aqu.  43,  10 
explicitis  (scii,  iis)  quae;  str.  I.  8,  12  oppressisque  (scii,  iis) 
qui;  II.  5,  32  dispositis  qui;  5,  33;  III.  16,  4  auditis  quae 
pronuntiavit;  IV.  7,  8  missis  qui  furarentur. 

IV,  De  numeralibus. 

1.  Cardinalia  et  ordinalia: 

a)  duo.  Frontinus  semper  usurpat  genetivum  abbrevia- 
tum  duum  pro  duorum;  cf.  aqu.  pg.  5,  7;  6,  18;  7,  1; 
7, 15;  8, 15;  9, 2.  Formam  duorum  invenimus  uno  loco,  quo  in 
eisdem  vocibus  numeralibus  iam  forma  duum  exstat:  pg.  9,  2 
viginti  duum  milium  centum  septuaginta  duorum. 

b)  numeralia  11 — 19. 

Formam  undecumis  legimus  de  aqu.  13,  28. 

Pro  forma  vulgari  duodecim,  quam  legimus  de  aqu. 
18,  3;  22,  7;  32,  2,  Frontinus  identidem  insolite  dicit  decem 
duo:  de  aqu.  8,  15;  22,  18;  27,  51). 


9  Cf.  Neue,  de  formis  lrnguae  lat.  Berol.  1877.  Vol.  II.  pg.  150, 


Apud  optimos  scriptores,  imprimis  apud  Ciceronem  praeter 
usitatam  formulam  trededm  exstat  forma  decem  et  tres  aut 
tres  et  decem;  legimus  apud  Frontinum  de  aqu.  17,  1  tre~ 
decim,  de  aqu.  26,  7  decem  tribus.  —  Tertium  decimum 
de  aqu.  8,  4. 

Meliores  scriptores  ponere  solent  quattuordecim ,  decem 
quattuor ,  Frontinus  item,  cf.  de  aqu.  30,  4.  20;  31,  2;  strat. 
IV.  2,  5.  7.  8;  5,  14  et  de  aqu.  8,  13;  23,  1;  24,  14.  — 
Quartodecimo  de  aqu.  8,  20;  quartisdecumis  13,  27;  quartam - 
decumam  32,  15. 

De  aqu.  19,  17;  32,  7  decem  et  septem. 

Omnibus  locis  exstat  decem  et  octo,  cf.  de  aqu.  23.  1; 
30,  4.  8.  20;  31,  14;  32,  8.  16;  33,  7.  Strat.  II.  5,  37 
legit  Klotz  octodecim,  sed  codices  exhibent  notam  XVIII. 

De  aqu.  7,  5  nono  decimo. 

c)  Cardinalia  et  ordinalia  21 — ,99  in  optimo  sermone 
ita  composita  sunt,  ut  aut  voces  numerales  1  —  9  numeris 
qui  dicuntur  denariis  cum  particula  et  praecedant  aut  eos  sine 
et  subsequantur.  Frontinus  in  libr.  de  aquis  voces  numerales 
1 — 9  denarios  numeros  sine  et  subsequentes  facit,  ut  exempla 
innumerabilia  docent;  duobus  tantum  locis  contra  usum 
meliorum  scriptorum  particula  et  interposita  est:  de  aqu.  10, 11 
nonaginta  et  unius  (10,  28  nonaginta  unum)  et  18,  6 
viginti  et  quinque  (23,  17  viginti  quinque).  Contra  in  libris 
strateg. legimus  IV.  2, 6  viginti  quattuor,  cum  1.5,21  (quattuor  et 
septuaginta)  et  II.  5, 34 (sex  et  XX)  numeri  denarii  postpositi  sint. 

Pro  numeralibus  18,  19;  28,  29;  38,  39  ...  .  88,  89  in 
optimo  sermone  dici  solet  duodeviginti  (duodevicesimus), 
undeviginti  (-vicesimus),  duodetriginta  etc.;  Frontinus  autem 
semper  usurpat  formas  viginti  octo,  viginti  novem,  tri¬ 
ginta  octo,  novem  etc.,  ut  docent  exempla:  de  aqu.  5,  7; 
6,  18;  7,  13;  10,  22.  23;  24,  3.  11.  12.  15.  21;  25,  24; 
26,  3;  30,  15.  16;  31,  6.  13;  32,  9.  24;  33,  1.  2.  7.  Ordi¬ 
nalia  legis  5,  10;  6,  8;  7,  5;  9,  21;  10,  19.  Quae  cum  ita 
sint,  coniectura  Buecheleri,  qui  de  aqu.  9,  12  pro  lectione 

in  cod.  C  tradita  nonagesimo  in  textum  recepit  unde¬ 
nonagesimo,  valde  in  suspicionem  vocanda  est.  Mea  quidem 
sententia  scriptura  tradita  anno  urbis  conditae  septingen¬ 
tesimo  nonagesimo  servanda  est,  etsi  alter  annus  (cf.  de 
aqu.  9,  11)  imperii  C.  Caesaris  Caligulae,  qui  Tiberio  (post¬ 
ridie  Id.  Mart.  a.  p.  Chr.  37  defuncto)  successit,  ad  annum  p.  Chr. 
38,  'sive  annum  789  a.  u.  c.  secundum  rationem.  Catonianam, 
qua  usus  est  Frontinus1),  respondet,  atque  etiam  M.  Aquilam 
Julianum  et  P.  Nonium  Asprenatem,  quos  viros  Frontinus 
non  solum  de  aqu.  9,  12,  sed  etiam  de  aqu.  39,  14  comme¬ 
morat,  consules  anni  789  (=  791  Varr.)  fuisse  satis  constat2). 
Nihilominus  hoc  loco  nonagesimo  servandum  esse  censeo, 
cum  undenonagesimo  ab  usu  dicendi  Frontiniano  prorsus 
abhorreat.  Hoc  igitur  loco  Frontinum  ipsum  in  uno  anno 
rationem  fefellisse  nobis  statuendum  est,  quod  factum  vidimus 
etiam  altero  loco:  de  aqu.  4, 13  anno  a.  u.  c.  quadringentesimo 
octogesimo  uno ,  ubi  expectatur  annus  480  (=  482  Varr.), 
cum  Spurius  Carvilius  et  Lucius  Papirius  (cf.  de  aqu.  4,  16) 
consules  anni  480  Cat.  =  482  Varr.  fuerint3). 

d)  Quod  pertinet  ad  voces  numerales  quae  sequuntur  inde 
a  100,  apud  Frontinum  semper  maior  numerus  minori  ante¬ 
cedit;  nunquam  autem  singulis  numeris  particula  et  inter¬ 
posita  est.  Uno  loco  (de  aqu.  6,  12)  numerus  61710  aliter 
compositus  est  sexaginta  milium  et  mille  septingentorum 
decem. 

e)  Indeclinabile  semis  omnibus  locis  numeris  qui  ante¬ 
cedunt  sine  particula  et  adiectum  est,  cf.  de  aqu.  6,  13; 
7,  11;  30,  12;  31,  7.  10.  16,  uno  loco  excepto  quem 
Klotzius  quoque  laudat,  de  aqu.  6,  12.  Atque  etiam 

1)  Cf.  C.  Trieber,  «Die  Ara  des  Cato»,  Hermae  vol.  XXVII 
(1892)  pg.  344. 

2)  Cf.  Jos.  Klein,  Fasti  consulares  inde  a  Caesaris  nece  usque 
ad  imperium  Diocletiani,  Lips.  1881,  pg.  30. 

8)  Cf.  Th.  Mommsen,  Corp.  inscr.  lat.  vol.  I.  pg.  519.  —  Trieber, 
Herm.,  XXVII.  pg.  344,  adn. 

substantivum  semis ,  —  issis  sine  et  adiungitur,  cf.  16  ,  19 
decem  semissem;  17,  4  octoginta  unam  semissem . 

Alii  numeri  fracti  cum  vocibus  numeralibus  plenis 
particula  et  coniuncti  sunt,  cum  singuli  numeri  fracti  ipsi 
plerumque  particula  et  omissa  iuxta  se  positi  sint.  Cf. 

aa)  de  aqu.  14,  23  digitum  unum  et  trientem  digiti; 
14,  24  scripulis  tribus  et  besse  scripuli;  14,  26  digitum  unum 
et  digiti  semunciam  sextulam;  15,  12  quinariam  unam 
et  quincuncem  sicilicum;  16, 15  tribus  et  semuncia.  Bueckeler 
hoc  loco  addidit  et  quadrante,  sed  fortasse  iniuria,  quod 
demonstrat  P.  Tannery.1)  —  Particula  et  omissa  est  pg.  16, 
20  tres  septuncem;  16,  21  sexaginta  sex  sextantem;  23,  15 
unius  dodrantis;  octo  dodrans. 

bb)  Complures  numeri  fracti  iuxta  se  positi  exstant  de  aqu. 
14, 28  septuncem  semunciam  sextulam;  15, 12  quincuncem  sici¬ 
licum;  16, 12  semunciam  sicilicum;  16, 19  semissem  semunciam; 
16,  20  septuncem  semunciam  sicilicum.  Huc  accedit  de 
aqu.  16,  13,  ubi  Buecheler  praeeunte  Poleno  pro  lectione 
tradita  ebesem  scripsit  quadrantem.  Tanneryus  1.  c.  veri¬ 
similius  coniecit,  ebesem  corruptum  esse  ex  et  bessem;  si  ita 
est,  antea  interciderunt  complures  voces,  quod  facile  fieri 
potuit,  cum  voces  semunciam  sicilicum  quae  repetendae  sunt, 
brevi  antea  iam  exsistant.  Tanneryus  igitur  coniecit  sextantem 
semunciam  sicilicum  et  bessem.  Haec  computatio  hoc  loco 
bene  quadrat.  Ad  vocem  bessem  supplendus  est  genetivus 
sicilici,  qua  de  causa  particula  et  posita  esse  videtur;  cf. 
supra  sub  aa),  ubi  numeri  fracti  numeris  plenis  cum  particula 
et  appositi  sunt  genetivo  partitivo  adiecto.  —  Contra  usum 
dicendi  Frontinianum  particula  et  interposita  est  de  aqu.  16, 
18  bessem  et  semunciam;  at  ne  haec  quidem  lectio  omni 
suspicione  caret,  cum  codex  C  exhibeat  bese  et  semunciam, 
quod  fortasse  melius  in  bessem  semunciam  mutandum  est. 
—  Atque  etiam  16,  15  legimus  nunc  semisse  et  semuncia , 


*)  Revue  de  philologie.  N.  S.  13  (1889),  pag.  71—72. 

sed  voces  et  semuncia  ab  eodem  Buechelero  additae  sunt 
quod  inutile  esse  Tanneryus  1.  c.  censet,  cum  hoc  loco  de 
vicenaria  fistula  agatur,  quae  in  diametro  quadrantes  viginti 

1.  e.  digitos  quinque  habeat. 

Reliquis  locis  numeri  fracti  notis  expressi  sunt;  cf.  de 
aqu.  cap.  39  —  63. 

2.  Numeralia  adverbia.  Unum  exemplum  inveni  de 
aqu.  5,  20:  sestertium  milies  octingenties. 

3.  Mille  cum  genetivo  coniunctum  non  exstat  apud 
Frontinum,  sed  similem  constructionem  invenimus  strat.  IV. 

2,  9  trecentis  Lacedaemoniorum.  Haec  est  constructio 
rarissima;  cf.  Draeg.  I.  pg.  107.  Neque  dubito  quin  scriptor 
exemplis  quinque  antecedentibus,  in  quibus  omnibus  milia 
cum  genetivo  leguntur,  seductus  sit,  ut  quasi  imprudens  hoc 
quoque  loco  genetivum  poneret. 

Neque  omittam  commemorare,  in  libr.  de  aqu.  ad  milia 
permultis  locis  substantivum  non  in  genetivo  sed  in  eodem 
casu  quo  milia  positum  esse,  si  voces  numerales  substantivo 
postpositi  sunt;  cf.  de  aqu.  24,  20  quinarias  quattuor  milia 
sexcentas  nonaginta;  24,  21.  28;  26,  26;  27,  4.  15.  22; 
28,  3.  4/5;  30,  7.  9.  13.  14.  16.  20;  32,  14  reliquae 
quinariae  duo  milia;  33,  2.  —  Milia  cum  genetivo  secundum 
consuetudinem  scriptum:  de  aqu.  25,  1  quinariarum  tria 
milia  ducentae  nonaginta  quinque;  25,  9;  26,  15.  27,-  28,  10. 
—  In  libris  strat.  milia  semper  cum  genetivo  coniunctum  est. 

4.  Frontinus  pro  formis  primum,  tertium,  quintum  etc. 
adamavit  primo,  tertio,  quinto.  Cf.  de  aqu.  8,  3  tertio 
consul;  strat.  I.  8,  3  quinto  consul;  IV.  1,  4  milites  primo 
.  .  .  adacti  sunt,  antea  enim  .  .  .;  etiam  aliis  locis  forma 
primo  praefertur;  cf.  strat.  I.  6,  1  legionem  primo  ire, 
ultima  sequi  iussit  impedimenta;  IV.  5,  15  P.  Decius , 
primo  pater ,  postea  filius  se  devoverunt. 

5.  Hoc  loco  non  alienum  erit  subiungere,  quas  formas 
Frontinus  in  rebus  enumerandis  adhibuerit.  Cf.  str.  I.  4,  9 
primum  .  .  .  deinde;  II.  praef.  — ,  et  deinde;  2,14  primum 

.  .  .  deinde;  III.  praef.  prius  ....  tum;  de  aqu.  22,  12  sqq. 
nunc  ....  deinde;  12,  7  sqq.  summus  .  .  .  inferior  .  .  .  . 
dein;  28,  10  sqq.  — ,  — ,  etiam  .  .  denique;  25,  17  sqq. 
primum  .  .  .  deinde  .  .  .  praeterea;  2,  7  sqq.  primum  .  .  . 
tum  .  .  .  dein  ....  .  .  .  (denique  addidit  Schultzius) 

.  .  — ,  — ;  11,  16  sqq.  superlat.  (altissimus)  .  .  .  proxima 
.  .  .  tertium  tenet  locum  .  .  .  quartum  .  .  .  dehinc  .  .  .  . 
sextum  tenet  locum  .  .  .  sequitur  ....  deinde  ....  omnibus , 
quae  yox  pendet  ex  [comparativo  humilior;  47,  26  sqq. 
primum  .  .  .  dein  .  .  .  novissime. 

V.  De  adverbiis. 

1.  In  adhibendis  adverbiis  Frontinus  in  universum  cum 
optimis  scriptoribus  consentit;  adverbia,  quae  magis  ad 
posteriorem  aetatem  spectant,  non  multa  sunt.  Annotavi  e.  g. : 
de  aqu.  11,  17;  str.  II.  7,  6  dehinc ,  quod  non  exstat  apud 
bonos  prosae  orationis  scriptores  (cf.  Draeg.  I.  pg.  123); 
subinde  (cf.  h.  c.  pg.  27),  quod  a  Caesare,  Cicerone,  Nepote 
non  usurpatur,  primum  apud  Livium  invenitur  (Draeg.  1.  c.); 
str.  I.  8,  7;  11,  10;  de  aqu.  28,  10  alioquin,  17,  23  alioqui, 
apud  bonos  scriptores  prosae  orationis  inusitatum  (Draeg.  I. 
pg.  112  et  123);  strat.  I.  10,  1  (=  IV.  7,  6);  10,  2  inconsulte, 
quod  primum  apud  Sallustium  invenitur,  tum  inde  a  Livio 
percrebrescit  (Draeg.  I.  pg.  122);  strat.  II.  5,  47  agiliter 
(Draeg.  L  pg.  113);  de  aqu.  15,  10  puta  (Draeg.  I.  pg.  326). 

2.  Non  inutile  est  enumerare  ea  adverbia,  quae  Frontinus 
amore  quodam  amplexus  est.  Fritzeus  pag.  29  laudat  velut 
et  deinde.  Legitur  velut  de  aqu.  11,  9;  14,  6;  30,  1;  37, 
17;  strat.  I.  praef.  (velut  et  veluti);  4,  12  (veluti);  5,  10; 
II.  3,  14;  4,  5;  5,  2.  10  (veluti).  13.  18  (hoc  loco  tamquam 
coniunctio  adhibitum);  5,  19.  24.  31.  38;  11,  3;  III.  6,  3; 
8,  2;  9,  3;  13,  6;  17,  6;  IV.  praef.;  1,  14.  25.  43.  Deinde , 
quod  in  conformatione  exemplorum  multum  valet  —  nam 
hoc  adverbio  temporis,  quod  plerumque  cum  particula  ac 

coni  unctum  est,  et  aliis  ut  tum,  protinus  saepius  eventus 
strategematis  adnectitur,  cf.  Estern.  pg.  15  —  in  libris  I — III. 
circiter  quadragies,  in  libro  IV.  decies  adhibetur,  cf.  Fritzeus 
pg.  29.  Hoc  adverbium  omnibus  fere  locis  primo  enuntiati 
vocabulo  postpositum  est,  quod  exemplis  ex  libris  de  aqu. 
quoque  petitis  demonstrari  potest.  —  Huc  accedunt  alia: 
subinde  permultis  locis,  cf.  de  aqu.  16,  22;  40,  10;  44,  8; 
45,  19;  strat.  I.  3,  10;  4,  13a;  II.  2,  10;  4,  20.  23;  5,  18. 
31;  9,  1;  III.  2,  2;  6,  1;  9,  7;  13,  7;  IV.  1,  1;  7,  13 
(bis);  —  protinus  de  aqu.  41,  4;  strat.  I.  10,  4;  II.  1,  2. 
14;  2,  3.  4;  5,  4;  7,  6.  12;  HI.  3,  6;  IV.  7,  13,  —  adsidue 
de  aqu.  16,  17;  strat.  I.  4,  8.  9;  II.  1,  4.  5.  6;  3,  4;  — 
avide  de  aqu.  6,  7;  strat.  I.  10  3;  II.  3,  7;  5,  8.  12.  16; 
IH.  10,  1;  17,  4;  —  novissime,  quod  apud  meliores  scriptores 
raro  usurpatur,  exstat  de  aqu.  47,  26;  strat.  II.  3,  9; 
4,  2;  III.  6,  1. 

3.  Adverbiis  nunc  et  tum,  ut  sensum  eorum  validiorem 
facerent,  scriptores  latini  omnium  temporum  voces  cum 
maxime  adiecerunt  (cf.  Draeg.  I.  pg.  128).  Apud  Frontinum 
autem  eadem  significatione  legimus  cum  maxime  voce  tum 
omissa.  Hanc  enim  lectionem  Gundermannus  codicibus 
optimis  suadentibus  restituit,  cum  editiones  priores  tum  cum 
maxime  praeberent.  Cf.  strat.  II.  9,  5  quod  cum  maxime 
habebant  barbari;  III.  11,  4  sacrificio  cum  maxime  occu¬ 
patos.  Atque  etiam  strat.  IV.  5,  2  antea  legebatur  tum 
cum  maxime  animis  tumentibus,  quam  elocutionem  falsarium 
illum  Frontino  sollerter  surripuisse  iudicavit  Woelfflinus  1.  c. 
pg.  88.  Editio  Gundermanni  hoc  loco  exhibet  tantum  maxime. 

4.  Jam  commemoro,  uno  loco  adverbium  comminus  cum 
praepositione  cum  coniunctum  esse,  quod  nullo  alio  loco, 
quantum  scio,  invenitur:  strat.  II.  5,  34  bina  castra  commi¬ 
nus  cum  hostium  castris  vallavit. 

5.  Adverbia  ita  et  sic  a  Frontino  tamquam  particulae 
conclusivae  adhibentur,  ut  effectum  sive  eventum  stratege¬ 
matis  narrati  significet.  In  his  clausulis  adhibendis  modo 

legitur  modo  rleest  particula  copulativa.  Affero  exempla  ab 
Estern.  pg.  15  et  Eritzeo  pg.  27  congesta  nonnullis  a  me 
additis : 

a)  atque  ita:  strat.  I.  4,  7  ;  5,  1.  6  (ubi  medio  in  exemplo 

sententiarum  clausula  describitur);  5,  8;  6,  1;  9,  1;  11,  19; 

II.  1,  2.  12.  14;  2,  5  (medio  in  exemplo),  3,  6.  8;  4,  10; 

6,  5;  9,  3;  11,  7;  12,  3;  13,  9;  III.  3,  1;  7,  4;  15,  6; 

praeterea  de  aqu.  pg.  6,  4;  et  ita:  strat.  I.  6,  3;  10,  3 

(medio  in  exemplo);  II.  7,  10;  itaque:  str.  I.  2,  8; 

ita:  str.  I.  1,  9;  3,  5  (ita  factum  est,  ut);  9,  3;  II.  2,  10; 
3,  3.  4;  5,  25.  31.  42;  7,  3;  10,  2;  III.  6,  1; 

b)  ac  sic:  str.  I.  11,  8;  et  sic:  str.  I.  10,  2;  IV.  7,  24. 
32.  40  (=  II.  4,  15)1); 

sic:  str.  I.  3,  8;  II.  5,  31. 

Ex  hoc  conspectu  locorum  apparet,  in  libro  quidem 
quarto  non  exstare  clausulam  adverbio  ita  expressam  (cf. 
AVoelffl.  1.  c.  pg.  74  sq.),  sed  in  libris  I — III  aeque  atque  in 
libro  IV.  eventum  strategematon  clausula  sic  indicari,  quod 
fieri  Woelfflinus  1.  c.  denegaverat.  Neque  vero  recte  iudi- 
casse  Woelfflinum,  cum  dicit,  de  exemplorum  structura  inter 
libros  tres  priores  et  librum  quartum  magnam  dicendi 
diversitatem  esse,  cum  clausula  atque  ita  etc.  non  exstet  in 
libro  IV.,  plane  intellegitur  ex  multis  aliis  clausularum 
generibus,  in  quibus  adhibendis  libri  1 — III  et  lib.  IV.  tam 
mire  inter  se  concinunt,  ut  de  communi  auctore  libr.  I — III 
et  libri  IV.  vix  dubitari  possit.  Cf.  Eritze  pag.  27  et  28 
atque  Estern.  pg.  14  sq.,  quorum  argumentationibus  plenis 
ac  perfectis  aliquid  adiicere  supersedeo. 

6.  Denique  pauca  dicere  mihi  liceat  de  collocatione 
adverbiorum,  qua  in  re  proprietatem  quandam  dictionis  Fron- 
tinianae  me  observasse  existimo.  Hartelius  (cf.  St.  V.  vol.  6. 
pg.  107),  ut  coniecturam  suam  recepit  omnes  tuto  eisque 

*)  Wachsmutliius  pg.  577  et  Fritzeus  pg.  22  et  23  exempl.  IV. 

7,  40  =  II.  4,  15  in  libro  II.  principalem  locum  obtinere  credunt, 
sed.  cf.  huius  comm.  pg.  8. 

(str.  I.  10,  2)  fulciat,  tres  locos  affert,  ubi  adverbium  verbo 
suo  postpositum  est.  Cf.  str.  I.  10,  3  insecuti  avidius;  XI.  1,  7 
procurrere  effuse;  5,  38  flexit  repente;  sed  haec  exempla 
rarissima  sunt,  annotavi  praeterea  str.  II.  7,4  dimisit  propere 
et  III.  3,  4  procursando  propius  (hanc  scripturam  equidem 
verisimillimam  esse  puto;  codd.  GH  exhibent  procurando 
priusquam ,  cod.  P  pro  priusquam  praebet  propius;  Gunderm. 
scripsit  procurrendo  propius ,  Hartelius  1.  c.  pg.  111  procur¬ 
sando  propius  obviam  legi  vult,  Schanzius  in  Philol.  vol.  48. 
pg.  678  adiuvaret  perquam  procursando).  Contra  in  iis 
constructionibus,  quibus  participia  adiuncta  sunt,  adverbium 
verbo  suo  postponi  solet.  Praemonendum  enim  est,  a  Fron¬ 
tino  ablativos  qui  vocantur  absolutos  aliasque  elocutiones 
participiales  semper  fere  ita  conformatas  esse,  ut  verbum 
primo  loco  positum  sit,  quo  ipso  fit,  ut  adverbia  (plerumque 
tempus  significantia)  verbis  suis  postponantur.  Similiter  ad¬ 
verbium  interpositum  est  inter  adiectivum  (priore  loco)  et 
substantivum  (velut  in  ablativo  temporis  et  instrumenti). 
Conspectus  locorum  qui  sequitur  docebit,  quanto  amore  hanc 
adverbii  postponendi  constructionem  amplexus  sit  Frontinus: 

de  aqu.  1,  7  per  principes  semper  viros;  33,  14  sedula 
deinde  partitione;  strat.  I.  1,  10  suscitandos  festinanter 
muros;  2,  2  intemptatam  ante  militi;  2,  7  excipiendo  ibi 
agmini;  4,  11  digressis  deinde  Romanis;  7,  2  tranato  statim 
flumine;  8,  7  victis  iam  Carthaginiensibus;  gratissimus 
alioquin;  8,  9  initio  statim  noctis;  11,  2  ampla  insuper 
praemia;  commisso  statim  bello;  11,  10  ingentis  illic  star 
turae;  vastum  alioquin;  11,  20  poscendum  ultro  signum; 
12,  11  proficiscenti  iam  classi;  similiter  12,  12  excusso  ante 
navem  fulmine;  perterritis  per  tale  prodigium  militibus; 
—  II.  1,  2  oriente  protinus  die;  fervidissimo  tunc  tempore; 
1,  3  quodam  deinde  tempore;  1.  4  levibus  assidue  proeliis ; 
contemnente  iam  Poeno;  1,  5  eodem  assidue  tempore; 
inclinato  deinde  iam  die;  1,  6  certis  temporibus  assidue; 
1,  9  languentibus  iam  Atheniensibus;  1,  15  oriente  statim 


30 


die;  2,  4  eorundem  'protinus  pedites;  2,  10  desperantibus  iam 
Carthaginiensibus;  3,  10  exceptum  iam  hostem;  3,  14  invectos 
temere  hostes;  3, 17  in  utroque  deinde  latere;  triplicem  deinde 
aciem;  3,  22  sex  deinde  cohortes;  4,  5  conserto  iam  proelio; 
4, 7  commisso  iam  proelio ;  4, 17  actis  deinde  bubus;  5, 3  emissa 
deinde  armatura;  5,  4  conspecto  deinde  exercitu;  5,  33 
prima  deinde  luce;  5,  37  paucos  admodum  milites;  5,  38 
brevissimum  deinde  spatium;  7,  2  commisso  iam  proelio; 
8,  12  cedentibus  iam  legionibus;  9,  1  sublatis  subinde 
clamoribus;  9,  7  habilioribus  iam  suis;  9,  8  circumactis 
extemplo  navibus;  13,  5  audito  deinde  fragore;  13,  7 
digressis  inde  Parthis;  —  III.  praef.  expleta  iam  pridem 
inventione;  1,  2  victoribus  deinde  suis;  2,  1  inductis  ita 
oppidanis;  6,  1  deductis  undique  praesidiis;  6,  5  captum  iam 
Poenum;  9,  4  occurrentibus  deinde  hostibus;  9,  8  aliis 
deinde  turribus;  10,  2  insecutisque  temere  oppidanis;  15,  1 
in  extrema  iam  fame;  17,  2  fatigato  iam  hoste;  17,  6 
praesumpta  iam  victoria.  —  Neque  alienus  est  hic  usus  ab 
auctore  libri  IV.;  cf.  1,  1  exprobrante  deinde  imperatore; 
5,  17  reciperato  demum  gladio;  7,  8  missis  undique  qui; 
7,  19  quodam  deinde  tempore  (cf.  II.  1,  3);  7,  34  certis 
cotidie  horis;  7,  39  percidsis  ita  animis.  —  Rarissima  sunt 
exempla,  quae  ab  hoc  usu  Frontiniano  dicendi  abhorrent; 
cf.  strat.  I.  praef.  adhuc  institutae  operae;  II.  1,  13  semper 
inclinato  die;  3,  16  iam  fessos  Pomanos;  5,  2  deinde 
simulato  timore;  5,  12  nocte  deinde  intempesta.  III.  4,  6 
deinde  data  opera. 


VI.  De  verbis. 

De  verbis  non  multum  habeo  quod  dicam,  quia  Frontinus 
in  hac  re  ab  optimorum  scriptorum  usu  non  valde  discedit. 

1.  Verba  simplicia  Frontinus  non  saepe  adhibuit,  cum 
composita  apud  scriptores  aureae  aetatis  usitatiora  sint 
(cf.  Draeg.  I.  pg.  137).  Hos  locos  respicias:  de  aqu.  2,  18 

ducere  i.  e.  deducere  (sed  haec  est  coniectura  Schultzii); 
7,  21  haurire  i.  e.  exhaurire  (cf.  Deder.  pg.  166);  10,  4 
capere  i.  e.  recipere  (cf.  Ded.  pg.  172);  strat.  I.  5,  3  struere 
i.  e.  exstruere ,  quod  legitur  I.  5,  8,  sicut  apud  Tac.  anu.  2,  18 
(cf.  Draeg.  I.  p.  138);  str.  III.  17,  6  tendere  i.  e.  contendere 
(cf.  Draeg.  I.  p.  137);  III.  16,  3  pensare  i.  e.  compensare; 
de  aqu.  36,  23  ponere  i.  e.  imponere  (cf.  strat.  I.  3,  8). 

Verbum  compositum  Frontinus  usum  scriptorum  argenteae 
aetatis  secutus  recepit,  ubi  simplex  requiritur:  de  aqu.  42, 
13;  strat.  I.  9,  2  annuntiare  i.  e.  nuntiare  (cf.  Woelffl.  pg.  90). 

In  verbis,  quae  absolute  ponuntur,  adhibendis  Frontinus 
non  dissentit  a  Caesare,  Sallustio,  Livio.  Haec  verba 
inveniuntur:  ducere,  educere,  reducere,  producere,  perducere 
(de  aqu  ),  traiicere,  transmittere,  appellere  (uno  loco:  str. 
II.  7,  14),  sustinere  (cf.  Zechm.  1.  c.  pg.  243),  tendere  (in 
libr.  IV  ),  vastare  (str.  I.  6,  2);  instare. 

2.  Commemoratione  digna  sunt  ea  verba  quae  in  libr. 
de  aqu.  pariter  atque  in  libris  strateg.  usurpata  sunt,  ut  duo 
haec  opera  idem  dicendi  genus  prae  se  ferre  facile  appareat. 
Cf.  extrahere  i.  e.  differre,  procrastinare :  de  aqu.  pg.  3,  17 
extraxisse  censuram;  strat.  I.  1,  10  aliquantum  temporis 
extraxit ;  I.  5,  19  dies  aliquot  extraxit  (cf.  Deder.  pg.  151 
et  152);  explicare  eodem  sensu  quo  peragere,  cf.  de  aqu.  46,  6 
haec  opera  sollicita  festinatione  explicanda  sunt;  str.  II. 
3,  14  quod  ubi  explicitum  est  (cf.  Ded.  pg.  223);  vocitare: 
de  aqu.  9,  19  Anio  novus  vocitari  coepit;  str.  IV.  5,  10 
(=  I.  5,  15)  plurimi  Calpurnium  .  .  .  vocitatum  scripserunt 
(cf.  Woelffl.  1.  c.  pg.  76);  convulnerare  de  aqu.  15,  5  ne 
rivus  saepius  convulneretur ;  44,  12  has  comperi  .  .  .  passim 
convulneratas ;  strat.  H.  5,  31  et  convulnerant  confunduntque 
(cf.  Woelffl.  pg.  72);  consummare  idem  significat  quod  apud 
scriptores  aureae  aetatis  conficere :  de  aqu.  3,  18  viam  et 
aquae  ductum  consummaret;  similiter  5,  21;  9,  14  al.; 
strat.  I.  11,  2;  II.  praef.;  3,  13.  17;  III.  6,  5;  IV.  3,  12 
milites  consummati  (ad  tempus  stipendiorum  spectans). 

3.  Jam  vero  ea  verba  adiungere  mihi  liceat  quae  libri 
quarti  scriptor  eodem  modo  quo  auctor  libr.  I. — III.  adhibuit. 
Fritzeus  1.  c.  pg.  29  commemoravit  compellere  et  infestare. 
Legitur  compellere  strat.  I.  2,  2;  5,  10;  7,  2;  11,  20; 

II.  1,  12;  2,  14;  3,  1;  6,  5;  9,  6.  8;  III.  4,  6;  7,  1;  15,  6; 
IV.  4,  2;  5,  21;  infestare :  strat.  I.  3,  9;  5,  3;  8,  4;  II.  1,  18; 
3,  16;  5,  31;  11,  4;  13,  7;  III.  6,  1;  IV.  7,  13.  Jam 
vero  Zechm.  1.  c.  pg.  247  affert  avertere,  quod  legitur  strat. 

I.  8,  4;  1,  7;  II.  1,  7;  2,  3.  4.  12;  3,  3.  17.  22;  4,  10.  20; 
5,  31.  41.  44;  6,  5.  6;  8,  7;  13,  10;  III.  10,  1;  17,  9; 
IV.  1,  29.  Locis,  quos  attulimus,  hostes  dicuntur  averti; 
flumen  averti  dicitur  sicut  permultis  locis  libr.  de  aquis:  strat. 

III.  7,  1.  2.  4.  Deinde  affero  destinare:  strat.  I.  4,  3.  12;  5,  11; 
8,  6;  11,  6;  IV.  6,  2;  ordinare:  strat.  I.  4,  13 a;  6,  3; 

II.  2,  8;  3,  3.  4.  17.  20;  5,  38.  46;  IV.  1,  8;  ( ordinatio : 
de  aqu.  43,  10  al.;  str.  II.  3,  22;  IV.  1,  14;  ordinare  exstat 
quoque  de  aqu.  35,  14;  43,  27  al.);  adventare  praeter  verbum 
advenire  usurpari  solet  (cf.  Woelffl.  pg.  88):  strat.  I.  3,  6; 
5,  8;  II.  4,  5.  20;  5,  16.  39;  9,  2;  12,  2;  III.  9,  4;  17,  6; 

IV.  7,31;  exauctorare  i.  e.  dimittere:  str.  I.  9,  4;  IV.  5,  2;  6,  4. 

4.  Obiter  perstringam,  Frontinum  forma  usitatiore  accer- 
seretur  usum  esse  de  aqu.  35,  10;  str.  II.  7,  4  (sic  distincte 
praebet  cod.  H) ;  sed  legitur  strat.  I.  9,  3  arcessiri.  Cf.  Zechm. 
pg.  249. 

5.  Denique  adiicio,  nonnullis  locis  foret  et  forent  non 
solum  in  libris  strat.  I  —  III,  sed  etiam  in  libr.  IV.  posita 
esse  pro  esset  et  essent.  Cf.  strat.  I.  1,  10  ipse  remissus 
foret;  2,  2  cum  adhuc  incognitae  forent ;  2,  8  quid  rei 
foret;  12,  9  quidquid  illud  foret;  II.  2,  13  nec  superati 
forent;  12,  1  cum  adgress[ur]i  forent;  12,  3  qua  conspicui 
forent;  III.  9,  3  ut  prospectus  .  .  .  facilior  foret;  16,  2 
ut  .  .  .  forent  suspecti;  16,  3  quae  praedatum  forent  missa; 
IV.  4,  2  in  qua  opera  pretium  foret;  6,  3  tibi  capital  foret; 
7,  9  pondere  foret  noxius  (cf.  Woelffl.  pg.  88). 

De  enuntiato  simplici. 

I.  De  subiecto  et  praedicato. 

1.  Constructiones  ad  sensum  quas  vocant  (xara  6vve6iv) 
a  Frontino  nusquam  ita  admittuntur,  ut  verbum  praedicati 
in  numero  plurali  positum  ad  nomen  collectivum  singulari 
usurpatum  in  eodem  enuntiato  referatur.  Nam  de  aqu. 
2,  8/9,  quo  uno  loco  pronomen  quisque  cum  verbo  praedi¬ 
cati  plurali  usurpato  scriptum  videbamus,  cum  Buechelero 
nunc  legimus:  per  quos  quaeque  earum  ....  perducta  sit. 
—  Sed  in  enuntiatis  sub  ordinatis  interdum  subiectum  cum 
praedicato  in  numero  plurali  coniunctum  exstat,  ad  vocem 
sententiae  principalis  collectivam  singulari  usurpatam  perti¬ 
nens.  Cf.  strat.  II.  7,  11  ea  parte  cedente,  quod  occisum 
crederent  consulem;  II.  11,  3  Alexander  .  .  perdomitaque 
Thracia  petens  Asiam,  veritus,  ne  post  ipsius  discessum 
sumerent  arma,  reges  eorum  .  .  .  secum  velut  honoris 
causa  traxit ;  similiter  II.  3,  22  triplicem  instruxit  aciem , 
quarum  singulae  denos  ordines  .  .  .  habuerunt.  Simili 
constructione  Frontinus  utitur,  ubi  obiectum  refertur  ad 
notionem  sententiae  primariae  collectivam,  strat.  III.  1,  2 
potiri  se  oppido  posse,  si  inop i n a t os  (quod  recte  suppeditat  H, 
cf  Hart.  St  V.  vol.  6.  pg.  101)  invaderet.  Neque  aliena  est 
talis  constructio  ab  auctore  libri  IV.  cf.  7,  28  agmini  prae¬ 
cepit,  incenderent  pontem.  —  Sed  in  hac  constructione 
usurpanda  Frontinus  cum  melioribus  scriptoribus  consentit 
(cf.  Draeg  I.  pg.  173  et  174). 

Neque  constructionem  y,aru  6vve6iv  ad  genus  spectan¬ 
tem  Frontinus  adamavit.  Nam  apud  pluralem  milia  nomen 
praedicativum  semper  in  neutro  genere  positum  est,  quod  iam 

Zechm.  St.  Yind.  vol.  5.  pg.  238  observavit.  Cf.  strat.  I.  2,  7 
decem  milia  Boiorum  imminere,  e  a  que  .  .  .  .  circumfudit; 
II.  3,  21  apud  Romanos  quinque  milia  desiderata  sunt; 
IY.  2,  8  quattuordecim  milia  .  .  .  incolumia  reversa  sunt; 
quam  ob  constructionem  ab  editoribus  recte  scriptum  est 
1Y.  2,  7  centum  milia  proelio  superata  (H  praebet  supe¬ 
rati)  sunt. 

Unum  exemplum  mentione  dignum  est,  quo  notio 
collectiva  singulari  usurpata  ad  vocem  in  plurali  positam 
adiecta  est:  str.  II.  3,  1  Hispani,  robustus  miles. 

2.  Yerbum  praedicati,  ubi  complures  partes  subiectivae 
in  enuntiato  exstant,  cum  extrema  parte  subiectiva  congruit 
(cf.  Drae°j.  I.  pg.  177)  uno  loco*  de  aqu.  33,  19  quibus  nunc 
plures  aquae  et  inprimis  Marcia  reddita  .  .  .  perducitur. 

3.  Pluralem  numerum  a  particulis  disiunctivis  seu  —  seu 
pendentem  facere  Frontinum  uno  loco,  iam  dicit  Draeg.  I 
pg.  178.  Cf.  de  aqu.  1,  2  sq.  cum  .  .  .  me  seu  naturalis 
sollicitudo  seu  fides  sedida  .  .  .  instigent.  Eodem  loco  dicit 
Draeg.  numerum  pluralem  a  particulis  tam  —  quam  pendere 
de  aqu.  49,  2/3,  ubi  editio  princeps  exhibebat  tam  res  pub¬ 
lica  quam  privata  haberent  (publica  quam  privata  C). 
Buecheler  autem  hanc  lectionem  mutavit  in  respublica  pri¬ 
vatique  haberent ,  sed  fortasse  melius  scribitur  qua  respublica 
qua  privati  haberent. . 


II.  De  ellipsi  verbi. 

Cum  Frontinus  brevitate  quadam  elocutionis  excellat, 
non  mirum  esset,  si  ellipses  multae  in  eius  scriptis  invenire¬ 
mus.  Sed  excepto  verbo  substantivo  alia  verba  non  saepe 
omittuntur.  Cf. 

1.  de  aqu.  8,  14  ex  eo  (scii,  ducitur  vel  venit);  12,  8 
dem  Marcia  (scii,  sequitur  nam  est  hoc  loco  non  quadrat); 
42,  25  quam  ex  quo  (scii,  eam  duci  oportere,  quae  verba 
supplenda  sunt  ex  sententia  negativa  subsequenti)  epistula 

principis  continebit.  —  Strat.  I.  4,  3  iter  quo  (scii,  ire  vel 
proficisci  destinaverat;  II.  8,  11  nisi  cum  hostibus  (scii. 
dimicare)  maluissent;  5,  31  eam  .  ...  a  levi  armatura 
infestari  (scii,  iussit,  quod  ex  subsequenti  vetuit  quamvis 
dure  addendum  est);  5,  7  ex  latrone  dux  Celtiberorum  (scii. 
factus ). 

2.  Omnes  aliae  ellipses  spectant  ad  verbum  substan¬ 
tivum,  quod  in  omnibus  Frontini  scriptis  persaepe  omissum  est. 

a)  Indicativus  deest  his  locis:  de  aqu.  5,  22  spatium 
praeturae  .  .  .  prorogatum  (scii,  est);  9,  17  alteri  nomen 
Claudiae  datum  (sc.  est);  9,  20  priori  Anioni  cognomen 
veteris  adiectum  (sc.  est);  38,  2/3  insignia  concessa  (sc.  sunt) 
deque  eorum  officio  .  .  .  consultum  factum  (sc.  est);  42,  20  .  . 
ac  iure  cautum  (§qa\.  fuit)  ;  43,  2  quod  beneficium  .  .  .  tribui 
solitum  (scii,  est);  38,  1  cui  adiutores  dati  (sc.  sunt);  40,  11 
ductus  extra  urbem  circumeundi  (sc.  sunt).  —  Strat.  II. 

5,  31  curatum  quoque  (scii,  erat);  II.  5,  34  spolia ,  inter 
quae  quinque  fasces  (scii,  erant);  II.  3,  21  dimidia  pars 
amissa  (sc.  est);  III.  8,  3  tum  prima  luce  .  .  .  muros  adgr essus 
(scii,  est,  quod  meliores  codices  omittunt,  deteriores  addide¬ 
runt);  de  aqu.  40,  12  idem  faciendum  (sc.  est);  45,  21 
plerumque  tamen  sustinenda  (sc.  sunt). 

b)  Infinitivus  praesentis  saepenumero  subaudiendus  est. 
Cf.  de  aqu.  1,  10.  11;  5,  20;  6,  1.  3;  7,  17;  13,  14;  14,  12; 
23,  4;  40,  25.  26;  44,  6.  20;  47,  4;  51,  17;  —  strat. 

I.  1,  1  (bis);  1,  4  (bis);  1,  5.  6.  7.  8.  9.  10;  2,  2.  3.  9; 

4,  3.  5.  10.  14;  5,  10.  14  (bis);  5,  17.  19;  6,  1.  3;  8,  6.  9; 

10,  1.  3.  4  (bis);  11,  1.  2  (bis);  11,  3.  5.  6.  7.  9.  16.  18; 

II.  1,  3  (bis);  1,  11.  13;  2,  13.  14  (bis);  3,  1.  2.  13.  21; 

4,  3.  9  (bis);  4,  10;  5,  8.  20.  21.  29.  31  (ter);  5,  34.  37.  45; 

6,  1.  6.  10;  7,  2.  3.  9.  10.  11.  13;  9,  6;  10,  1;  12,  4; 

13,  3;  III.  praef.  1,2;  2,  4;  5,  1  (ter);  6,  1.  4.  5  (bis); 
8,  1.  2.  3.  5;  10,  5;  11,  1;  12,  1;  16,  3  (ter);  IV.  praef.; 

1,  4.  8.  43;  2,  9;  3,  9.  13;  4.  1.  2;  5,  1.  12.  14;  6,  2.  4; 

7,  3  (bis);  7,  17.  18.  22.  24.  38.  39.  42.  —  Sane  quidem 

apud  optimos  quoque  scriptores  infinitivus  esse  omitti  solet, 
neque  vero  tam  saepe.  Accedit  quod  Frontinus  quam  bre¬ 
vissime  verba  exprimere  studens  infinitivum  esse  etiam  iis 
locis  omisit,  quibus  meliores  scriptores  eum  ponere  necesse 
est,  cf.  de  aqu.  13,  14  sed  rationis  existimo;  similiter  strat. 
IV.  2,  2  quia  certioris  disciplinae  arbitrabatur. 

c)  Similem  breviloquentiam  reperimus  nonnullis  locis, 
quibus  Graeci  scriptores  participium  verbi  substantivi  (cf. 
Draeg.  I.  462,  qui  laudat  Sali.  Jug.  1)  ponere  solent,  Romani 
sententiam  relativam.  Cf.  de  aqu.  8,  22  .  .  .  perducendi  Alsie- 
tinam  aquam  .  .  .,  nullius  gratiae  (scii.  ov6av,  participium 
causam  significat),  immo  etiam  salubrem  (scii.  ov6av );  9,  25 
accepit  et  eum  fontem  qui  vocatur  Albudinus,  tantae  boni¬ 
tatis  (scii,  ovrcc  vice  sententiae  relativae  fungentem).  Similiter 
strat.  I.  11,  10  animadvertisset  lucum ,  ex  quo  .  .  .  poterat, 
densissimae  opacitatis,  vastum  alioquin  et  Diti  patri  sacrum 
(scii,  ovra);  IV.  7,  14  onerarias  naves,  non  magni  ad  alia 
usus  (scii,  o v(5as\  accensas.  Gravissimum  est  auctorem  libri 
quoque  quarti  in  hoc  ellipsis  vel  breviloquentiae  usu  cum 
Frontino  consentire. 

III.  De  usu  temporum  et  modorum. 

1.  Primum  mentione  dignum  est,  praesens  historicum  ab  usu 
Frontiniano  in  universum  abhorrere,  quare  tempus  perfectum  ab 
editoribus  recte  retentum  vel  leni  mutatione  restitutum  est  locis 
velut  strat.  1. 1, 1  credidit  (sic  GH) ;  9, 1  sparsit  (sic  H,  spargit  P) ; 

II.  3,  3  circumiit  (circuit  H1,  circumit  h)  et  avertit;  7,  6 
finiit  (sic  d,  finit  HP);  11,  2  petiit  (sic  d,  petit  CGHP); 

III.  4,  3  simulabat  ( simidat  P,  simulavit  edd.)  pacem  petiit - 
que  ab  iis  (sic  edd.,  petitque  HP);  IV.  5,  17  rediit  (sic  d, 
redit  GHP);  7,  22  petiit  (sic  edd.,  petit  GHP);  7,  26  quo 
facto  effecit  (< efficit  H);  eodem  loco  diffudit  (diffundit  GH). 
Cf.  de  his  exemplis  Hartel.  St.  Vind.  vol.  6.  pag.  103.  Atque 
etiam  strat.  I.  5,  13  Gundermannus  codicum  HP  lectionem 

inflectit  mutavit  in  inflexit,  quod  eum  recte  quidem  fecisse 
puto,  sed  falsum  est,  cum  dicit  ille,  Frontinum  praesenti 
historico  numquam  usum  esse  (cf.  praef.  edit.  §  12).  Nam 
Gundermannus  ipse  str.  III.  9,  2  servavit  lectionem  iussa 
peragunt,  quo  loco  Hartelius  1.  c.  praesens  historicum  remo¬ 
veri  vult  scribendo:  [dum]  hi  adiuti  . .  iussa  peragunt.  Jam 
vero  legimus  strat.  II.  5,  31  iubet  .  .  .  faciunt .  .  .  abscondunt 
.  .  .  iubent  .  .  .  effunduntur  et  convulnerant  confunduntque 
....  erumpunt  ....  consternant  avertuntque  ....  caedunt. 
Sed  in  hoc  exemplo,  quod  amplitudinem  omnium  reliquorum 
strategematon  excedit  atque  in  longiorem  rei  gestae  narratio¬ 
nem  se  convertit,  praesens  historicum  narrationis  colore 
excusatur,  cum  ex  sedata  oratione  efferatur  auctor  in  oratio¬ 
nem  paulo  fervidiorem. 

2.  Deder.  pg.  298  commemorat,  praesentis  indicativum 
a  Frontino  positum  esse,  ubi  coniunctivus  exspectetur,  de 
aqu.  44,  5  vetus  relinquunt,  quo  venalem  extrahunt 
aquam ;  48,  2  arbores  magis  nocent,  quarum  radicibus 
concamerationes  et  latera  solvuntur.  ‘Modus  indicativus 
est  simpliciter  narrantis  et  referentis.’ 

3.  Tempus  futurum  omnia  tempora  quasi  complectitur 
de  aqu.  42,  25  impetratam  aquam  ...  ex  alio  castello,  quam 
ex  quo  epistula  principis  continebit,  duci  palamst  non 
oportere.  —  Legis  ritu  pronuntiatum  est  tempus  futurum 
44,  28  homines  in  urbe  ....  opera  quaeque  urgebunt. 
(Cf.  Deder.  pg.  220  et  216). 

4.  Participium  futuri  cum  forent  coniunctum  quod 
editiones  priores  exhibent,  retinuit  Gundermannus  strat.  II. 
12,  1  cum  Volsci  eius  castra  adgr essuri  j orent  collato  Liv. 
2,  64,  quamquam  codices  GHP  praebent  adgr  essi.  Exempla 
huius  usus  congesserunt  Neue,  de  form.  ling.  lat.  II.  pg.  381 
et  Draeg.  I.  pg.  291  et  292. 

5.  Plusquamperfectum  positum  est  pro  perfecto  (cf. 
Draeg.  I.  259  et  260)  de  aqu.  1,  9  potissimum  exi¬ 
stimo,  sicut  in  ceteris  negotiis  institueram,  nosse  quod 

suscepi;  45,  17  ad  tutelam  ductuum ,  promiseram1), 

divertemus. 

6.  Coniunctivus  plusquamperfecti  pro  imperfecto.  Hoc 
usu  scriptorem  libri  IV.  strat.  a  Frontino  differre  affirmavit 
Gunderm annus  (cf.  quaest.  pg.  324),  nam  cum  liber  quartus 
quinque  locis,  quibus  coniunctivus  imperfecti  exspectaretur, 
plusquamperfectum  praeberet,  in  libris  I — III  nullum  huius- 
modi  exemplum  inveniri.  Exempla,  quae  affert  ille,  haec 
sunt:  IV.  1,  44  ne  quis  .  .  .  in  Italiam  reportaretur ,  dum 
Poeni  in  ea  fuissent,  (Hartel.,  St.  V.  6.  pg.  116  pro  in  ea 
fuissent,  quod  codices  tradunt,  coniecit  inde  exissent  ex  in 
exissent);  5,  7  id  sibi  animi  esse,  etiamsi  nemini  ad  erum¬ 
pendum  audacia  fuisset,  adfirmantes;  3,  3  Atilius  Regulus, 
cum  summis  rebus  praefuisset ,  adeo  pauper  fuit  ut  .  .  .; 
7,  7  exercitus  suos  visendos  speculatoribus  eorum,  quotiens 
voluissent,  patere;  7,  17  qui  sagulis  ferreas  fibulas  habuissent, 
interfici  iussit.  Apud  scriptores  posterioris  aetatis,  atque,  si 
exciperetur  auctor  belli  Hispaniensis,  inde  ab  Apuleio  demum 
hanc  dicendi  consuetudinem  percrebrescere  censuit  C.  Sittl.2) 
Sed  cum  ea  quidem  verba,  quorum  in  tempore  praesenti  vis 
quaedem  incohativa  inest,  sicut  velle,  posse,  esse,  habere 
eodem  modo  adhibita  iam  apud  Vitruvium,  Curtium  aliosque 


*)  Woelfflinus  obiurgat  auctorem  libri  IV.  strat.  de  iactatione 
quadam  sui  atque  ostentatione,  quae  a  Frontini  natura  aliena  sit; 
talem  iactationem  inesse  putat  ille  in  verbis  libri  IV.  praef.:  multa 
lectione  conquisitis  strategematibus  et  non  exiguo  scrupulo 
digestis,  ut  promissum  trium  librorum  implerem  .  .  .  hoc  exhibebo 
ea  quae  .  .  .;  sed  praeterquam  quod  praefationes  libr.  I  — III  neque 
minus  praef.  libr.  de  aqu.  in  simili  sermonis  genere  versantur,  Frontinus 
vel  elocutionibus  eiusdem  generis  atque  hoc  loco  libri  IV.  utitur 
de  aqu.  22,  15  .  .  .  quem  ipsi  scrupulosa  inquisitione  ....  inve¬ 
nerimus  et  eo  loco,  quem  supra  laudavi  (45,  17):  ad  tutelam  ductuum, 
sicut  promiseram,  divertemus. 

2)  Cf.  C.  Sittl,  Die  lokaleu  Verschiedenheiten  der  lat.  Sprache 
mit  besonderer  Beriicksichtigung  des  afrikan.  Lateins,  Erlangen  1882 
pg.  132. 

auctores  ante  Frontinum  florentes  haud  raro  inveniantur1), 
fieri  non  potest,  ut  liber  IV.,  in  quo  eadem  quae  dixi  verba 
leguntur,  temporibus  Apuleii  vel  posterioribns  attribuatur. 
Quin  etiam  aliis  de  causis  ex  opere  ipso  petitis  libros  I — III 
et  libr.  IV.  eodem  fere  tempore  conscriptos  esse  concludere 
necesse  est.  Itaque  Gundermanno  relinquebatur  nihil,  nisi 
ut  librum  qui  fertur  quartum  ad  eum  scriptorem  referret 
qui  vulgari  sermoni  indulsisset.  Quem  usum  a  Frontino 
alienum  esse  Gundermannus  contendit,  cum  in  libris  I — III. 
exempla  non  exstarent,  in  quibus  coniunctivus  plusquam¬ 
perfecti  praeter  consuetudinem  pro  imperfecto  poneretur.  Sed 
talia  exempla  in  libris  I  —  III  non  prorsus  desunt.  Mihi 
quidem  discrimen  non  esse  videtur  inter  exempla  velut  IV. 
5,  7  et  II.  8,  11,  ubi  legimus:  cidfirmans,  secum  et  bonis 
civibus  dimicaturos  esse,  nisi  cum  hostibus  maluissent. 
Atque  etiam  compara  str.  I.  1,  1  scripsit  itaque  singulis,  ut 
diruerent  munimenta,  minatus  bellum  nisi  confestim  obtem- 
perassent.  Quae  cum  ita  sint,  hoc  usu  dicendi  Frontinum 
ab  auctore  libri  quarti  differre  contendi  non  licet. 

IV.  De  casibus. 

1.  De  accusativo. 

In  universum  Frontinus  hunc  casum  congruenter  cum 
bonis  scriptoribus  adhibuit,  liber  quartus  strategematon  ab 
aliis  Frontinianis  scriptis  in  usu  eius  vix  discedit. 

1.  Primum  commemoro,  Frontinum  sicut  Caesarem2)  pro 
accusativo  verbis  transitivis  subiuncto  interdum  praepo¬ 
sitionem  de  usurpasse.  Duo  exempla  inveni:  strat.  II.  5,  16 
de  adventu  .  .  .  significare;  IV.  7,  15  de  victoria  nostra  .  .  . 
nuntient. 

9  Cf.  exempla  quae  affert  Gunderm.  ex  Fothio,  Die  Verschiebuug 
latein.  Tempora  in  den  roman.  Spracken.  Boman.  Studien,  herausgeg. 
v.  E.  Boehmer,  Bd.  II  (1877)  pg.  311. 

2)  Cf.  Fischer  ‘Die  Bectionslehre  bei  Casar’.  Halle  1855/56. 

2.  Deinde  Frontinus  congruenter  cum  Caesare  in  oratione 
directa  accusativum  obiecti  nonnullis  locis  omisit,  sed  exempla, 
quae  non  ita  multa  sunt,  afferre  opus  non  est,  cum  talis 
omissio  apud  omnes  scriptores  pervulgata  sit.  Hoc  tantum 
commemoro,  Zechm.  St.  Y.  vol.  5.  pg.  231  adn.  nonnulla 
exempla  (I.  2,  2;  4,  5.  8;  12,  3;  III.  2,  11;  IY.  1,  8;  6,  4; 
7,  35,  37)  attulisse,  ut  demonstraret,  str.  IY.  7,  34 a  Dede- 
richio  ante  vocem  suspendebat  accusativum  obiecti  eos  temere 
additum  esse.  Etiam  str.  II.  4,  4  qui  praesidio  [ea]  tene¬ 
bant,  ubi  Gundermannus  ea  addidit,  Zechm.  omissionem 
accusativi  defendit. 

3.  Nonnulla  verba  intransitiva,  quibus  animi  affectus 
exprimuntur,  apud  Frontinum  ut  apud  scriptores  posterioris 
aetatis  cum  accusativo  coniunguntur.  Cf.  strat.  II.  3,  13 
quam  (multitudinem)  expaverant;  III.  5,  2  obsidionem  non 
expavescere;  III.  11,  2  gravari  belli  incommoda  (cf.  Draeg.  L 
pg.  360;  Zechm.  pg.  251). 

4.  Alia  verba  intransitiva  transitive  adhibita  exstant  str. 
IY.  5,  6  desper asset  rempublicam  (sic  iam  apud  Ciceronem 
et  Livium);  II.  10,  2  quis  exitus  pugnam  mansisset;  IY. 
1,  17  eos  manere  supplicium  (sic  apud  Yerg.,  Horat.,  Ovid. 
cf.  e.  g.  Yerg.  7,  596  te  triste  manebit  supplicium);  I.  2,  2 
penetrare  silvam  (plerumque  cum  praep.). 

Adiungo,  verbum  transitivum  legere  cum  notione  praeter¬ 
vehendi  ut  apud  Y erg.  et  Ovid.  inveniri  str.  I.  4, 7  oram  legerent . 

5.  Accusativi  Graeci  qui  vocatur,  i.  e.  accusativi  more 
Graecorum  scripti  in  Frontini  operibus  nullum  exemplum 
inveni.  Sed  nonnulla  exstant  exempla,  in  quibus  accusativus 
nihil  aut  adiectivi  neutrius  generis  notione  adverbii  est 
positus  (Draeg.  I.  pg.  390).  Cf.  de  aqu.  2,  13  quantum 
(==  in  vel  usque  ad  quantam  copiam,  Ded.  pg.  148)  una¬ 
quaeque  aquarum  serviat;  34,  21  quarum  splendor  nihil 
aut  minimum  pluvia  inquinatur. 

6.  Paulo  fusius  de  verborum  intransitivorum,  quae  cum 
praepositionibus  ad,  in,  circum,  ex,  prae  etc.  composita 

transitiva  fiunt,  usu  Frontiniano  mihi  disserendum  esse  puto. 
Apud  meliores  scriptores  horum  verborum  constructio  varia 
est.  Nam  cum  Caesar  haec  verba  saepius  cum  praepositione 
coniungat1)  quam  cum  accusativo,  Cicero  totiens  fere  prae¬ 
positionem  adhibeat,  quotiens  eam  neglegat,  apud  Frontinum 
duo  tantum  huismodi  verba  (irrumpere,  egredi)  cum  prae¬ 
positione  coniuncta  leguntur.  Accedunt  etiam  nonnulla  alia 
verba,  quae  in  aureae  aetatis  sermone  nunquam  cum  accusativo 
rei,  sed  cum  praepositione  aut  cum  dativo  construuntur. 
Verba  quae  notavi  haec  sunt: 

a)  composita  cum  praep.  circum,  per,  praeter,  trans: 
circumire  de  aqu.  39,  5  nobis  circumeuntibus  rivos; 
40,  11  ductus  circumeundi;  strat.  I.  2,  1  maximam  partem 
circumierunt;  similiter  II.  3,  3;  3,  10.  17.  22;  5,  31 
(circumita  legione,  sic  Zechm.  pg.  247);  12,  1,  III.  2,  1;  12,  2. 
circumvenire  str.  II.  3,  5.  8;  7,  1; 
circumvallare  str.  II.  1,  11  exercitum  circumvallatum; 
circumfundere  str.  I.  2,  7  eaque  circumfudit;  II.  5,  24 
circumfusus;  III.  17,  4  ipse  circumfusus; 

circumsedere:  str.  II.  9,  1  reliquias  circumsedens;  III. 
6,  4  Pisone  circumsesso;  17,  4  circumsessus  Pompeius;  IV. 
5,  7  circumsederentur; 

praeterire:  de  aqu.  34,  8; 

transire  str.  I.  4,  8;  5,  4;  6,  3;  10,  3;  transgredi  str. 
I.  2,  2;  5,  1; 

traiicere  cum  accusativo  loci  str.  I.  5,  1.  3;  IV.  1,  1. 
(Exempla,  in  quibus  accusativus  loci  una  cum  accusativo 
obiecti  positus  est,  non  inveni;  sed  notio  loci  aut  cum  prae¬ 
positione  coniuncta  aut  ablativo  expressa  est,  cf.  strat.  I. 
praef.;  4,  7  transducere;  1,  6  traiicere;  3,  8  transmittere; 
4,  9  traiicere;  4,  9 a  al.); 

tranare  str.  I.  4,  7  abruptiora  (sic  Gunderm.)  tranarent; 
7, 2  (bis);  II.  13,  6 ;  III.  13, 1 ;  13, 7 ;  transnavigare  str.  I.  4, 13 ; 


*)  Kuehnast  ‘Die  Hauptpunkte  der  Livian.  Syntax’,  pg.  144. 

b)  composita  cum  praep.  prae,  ob,  sub: 

praecedere  str.  II.  7,  9  quod  eum  alacriter  praecessissent; 
praegredi  str.  II.  10,  2  famam  rei  gestae  praegressus; 
praestare  str.  IY.  2 ,  1  ut  praestarent  Cassiani 
Brutianos. 

De  his  verbis  cum  praep.  prae  compositis  cf.  Draeg.  I. 
pg.  380. 

obsidere  str.  I.  5,  19  faucibus  obsessis;  5,  43  al.; 
subire  str.  III.  9,  8  subiit  muros;  9,  9  subiit  castellum; 

c)  composita  cum  praep.  ad,  con,  in: 

adgredi,  adoriri,  adire.  Haec  verba  tam  saepe  inve¬ 
niuntur,  ut  omnes  locos  congerere  opus  non  sit.  Affero 
nonnullos  locos,  quibus  accusativus  rei  exstat:  de  aqu.  8,  23 
cum  opus  naomachiae  adgrederetur ;  strat.  I.  praef.  .  .  .  hoc 
opus  aggressus  sum;  I.  4,  13  a  adire  portum;  —  adiri  legitur 
str.  III.  9,  3  quod  (castellum)  adibatur;  II.  5,  31  ulteriorem 
veduit  adiri; 

adluere  str.  I.  4,  7  alterum  latus  mare  allueret; 
inire  cum  accus.  nihil  insoliti  habet; 
ingredi  str.  I.  2,  8;  5,  8  (iter)]  6,  4  (silvam)]  II.  5,  24 
(angustias)]  IV.  7,  18  (fines) ; 

irruere  str.  I.  5,  16  irruerent  agros  (sic  codd.  deteriores), 
quem  accusativum  poetae  tantum  et  posterioris  aetatis  scrip¬ 
tores  ponunt;  sed  Gunderm.  auctore  Hartelio  scripsit  incen¬ 
derent  agros; 

irrumpere  str.  I.  8,  12  Lydiam  irrupit,  sed  praepositio 
exstat  str.  II.  5,  26  per  munimenta;  III.  17,  4  ad  castellum; 
IV.  5,  4  in  hostes ; 

invehi  str.  III.  10,  8  indefensum  portum  invectus  (cf. 
Hartel,  St.  V.  vol.  6.  pg.  112); 

invadere  str.  I.  9,  1  res  eorum  invaderent;  12,  13 
invaderent  hostem;  II.  1,  14  aciem  invasit;  2,  8  equitatum; 
3,  2  latus;  5,  25;  10,  2  castra;  7,  8;  8,  8  hostem; 
III.  1,  2  inopinatos;  9,  10  portum;  10,  2  oppidum;  IV.  5,  3 
hostes.  A  Cicerone  hoc  verbum  cum  in  praepositione 

construitur  duobus  tantum  locis  exceptis,  cf.  Kuehnast, 
1.  c.  pg.  146; 

insidere  strat.  I.  5,  15  latera  omniaque  superiora  inse¬ 
derat;  II.  5,  32  loca  insessa.  A  Cicerone  et  Caesare  hoc 
verbum  ita  usurpatum  non  est,  primum  a  Livio  accusativus 
adhibetur. 

d)  composita  cum  praep.  ex: 

excedere  cum  accusativo  non  apud  Ciceronem1),  saepius 
apud  Livium;  cf.  de  aqu.  43,  15  calix  excedit  mensuram; 

egredi  de  aqu.  39,  4  egressis  urbem;  in  strat.  libris  hoc 
verbum  aut  cum  praepositione  ex  aut  cum  ablativo  coniune- 
tum  videmus.  Strat.  1.  12,  1  editiones  priores  exhibebant 
egrediens  navem,  quam  structuram,  quamquam  non  aliena 
est  a  Frontino,  Gunderm.  consentientibus  codicibus  recte 
mutavit  in  egrediens  nave; 

evadere  str.  I.  5,  18  adversarium  evasit;  5,  19  saltum 
evasit;  II.  13,  4  copias  nostras  locorumque  iniquitatem 
evasit.  Nunquam  praepositio  adhibita  est.  Poetae  ita  con¬ 
struunt;  apud  prosae  orationis  scriptores  inde  a  Livio  hoc 
verbum  cum  accusativo  coniungitur. 

Ex  iis,  quae  attuli,  efficitur,  construendi  rationem  in 
verbis  intransitivis  cum  praep.  coniunctis  a  Frontino  adhibi¬ 
tam  talem  fuisse,  ut  praepositio  perraro  adderetur,  sed  semper 
fere  accusativus  poneretur. 

7.  Jam  vero  dicendum  est  de  iis  verbis,  quae  accusa¬ 
tivum  et  personae  et  rei  adsciscunt,  verba  poscendi,  docendi, 
rogandi,  celandi  sim.  dico.  Adnotandum  est,  apud  Fron¬ 
tinum  nunquam  a  verbis  poscendi  duplicem  accusativum 
pendere,  sed  semper  accusativum  tantum  rei  inveniri.  Deinde 
commemoratione  dignum  est,  in  libr.  de  aqu.  semper  uno 
loco  excepto  (pg.  46,  28  opus  poscit  curam)  verbum  exigendi 
usurpatum  esse,  cf.  pg.  1,1;  5,  5.  15;  11,  4.  8.  26;  29,  14; 
35,  2;  44,  27;  47,  2.  Hoc  verbum  apud  posterioris  aetatis 


J)  Cf.  Krebs,  Antibarbarus  s.  v.  et  Draeg.  I.  pg.  381. 

scriptores  pro  verbis  postulandi  et  poscendi  percrebrescere 
observavit  C.  Sittl  1.  c.  pg.  66.  Contra  in  libris  strat.  ab 
hoc  usu  dicendi  Frontinus  discessit,  nam  in  his  libris  usur¬ 
pata  videmus  verba  'postulare  str.  I.  9,  4;  IY.  1,  44,  flagi¬ 
tare  str.  I.  10,  2;  II.  7,  12;  IY.  7,  22,  exposcere  str.  I. 
10,  2  —  IY.  7,  6,  deposcere  str.  II.  1,  3,  poscere  str.  I. 
praef.;  II.  5,  32;  I.  11,  20,  cum  verbum  exigendi  duobus 
tantum  locis  inveniatur:  str.  I.  praef.,  II.  3,  17,  qua  in  re 
non  offendemus,  cum  Frontini  elocutio,  quae  est  in  libris 
strategematon ,  non  paulum  pendeat  a  fontibus,  ex  quibus 
scriptor  hausit.  —  Yerba  rogandi  nihil  insoliti  habent.  At 
ne  celandi  quidem  verbum  unquam  cum  duplici  accusativo 
constructum  est;  nam  persona  quae  celatur  deest  str.  II. 
7,  13,  neque  exprimitur  res  celata  str.  II.  7,  6  (accusativus 
cum  infinitivo  coniunctus,  qui  hoc  loco  exstat,  pendet  a  verbo 
sciscitatus).  Quare  non  est,  quod  str.  I.  1,  9  (alterum 
celavit;  sic  Ded.  et  Gunderm.  suadentibus  codicibus)  ante 
celavit  cum  Hartelio  (cf.  St.  Y.  vol.  6,  pg.  99)  vocem  se  aut 
cum  Hirschfeldio  iter  addamus.  Neque  assentior  Zingerleio  *), 
qui  de  via  addendum  esse  censet,  neque  Schanzio* 2),  qui 
lectionem  eodem  consilio  alterum  celavit  mutavit  in  eodem 
tempore  consilium  alterum  celavit,  cum  mea  quidem  sen¬ 
tentia  ab  auctore  res  celata  de  industria  omissa  est  propter 
verborum  concinnitatem,  cf.  ita  ex  duobus  calidissimis  duci¬ 
bus  Poenorum  eodem  consilio  alterum  celavit,  alterum 
oppressit. 

8.  Accusativum  praedicativum  videmus  in  Frontinianis 
scriptis  ab  eisdem  verbis  pendentem  atque  apud  meliores 
scriptores.  Accedunt  nonnulla  verba,  quae  Frontinus  eadem 
constructione  usurpat,  velut  credere,  cf.  de  aqu.  6,  24  quem 
quidam  Tusculanum  credunt;  strat.  III.  3,  4  ille  creditus 


q  Cf.  ‘Zeitschrift  fur  osterr.  Gymnasien’,  vol.  40.  (1889), 
p.  28  —  31. 

2)  Cf.  Philologi  vol.  48  (1889),  pg.  676. 

inimicissimus  Cyro ;  scribere,  cf.  de  aqu.  36,  2  novum 
auctorem  imperatorem  Nervam  praescribente  titulo ;  41,  4 
procuratorem  officii  libertum  Caesaris  scribere;  verbum 
activum  inveniendi  permultis  locis  omnium  Frontinianorum 
operum,  praecipue  in  libris  de  aquis;  sed  plerumque  dubium 
est,  utrum  accusativus  praedicativus  an  accusativus  cum 
infinitivo  coniunctus  interpretandus  sit;  verbum  passivum 
inveniri  legitur  de  aqu.  8,  7  dies,  quo  ....  responderit, 
quintus  idus  Junias  invenitur;  26,  21  m,odus  .  .  .  certus 
inveniri  potuit ;  tenere,  detinere,  continere ,  retinere,  cf.  strat. 
I.  4,  9  a  barbaros  intentos  teneret;  II.  9.  1  insomnemque 
hostem  detinuit;  II.  5,  31  spectatorem  eum  continuit; 
IY.  4,  1  retentis  eis  obsidibus\  offerre,  cf.  str.  I.  5,  14  seque 
ducem  obtulit;  celebrare ,  cf.  IY.  7,  13  quos  sacros  cele¬ 
brabant.  —  Nostrum  ‘zu  etwas  machen‘  semper  verbo  quod 
est  facere  expressum  est,  uno  loco  excepto,  str.  IY.  1,  3 
eos  fortes  reddam,  ubi  dictum  quod  vocatur  exstat;  omnibus 
aliis  libr.  IY.  locis  verbum  faciendi  usurpatur.  —  Eundem 
consensum  inter  libr.  I — III.  et  libr.  IY.  videmus  in  adhibendo 
verbo  habere  cum  accusativo  praedicativo.  Cf.  e.  g.  strat. 
I.  1,  5  quod  suspectam  habebat  fidem;  4,  12  quos  captivos 
habebant;  II.  5,  26  quem  quietum  habuerat;  5,  30  quos 
paratos  habebat;  III.  16,  5  duo  milia  suspecta  haberet; 
IY.  7,  23  quos  suspectos  habebat;  7,  42  interritos  milites 
habuit. 

Denique  commemoro,  accusativum  illum,  quem  exhibet 
C  et.  Buecheler  in  textum  recepit  de  aqu.  5,  2  Curius,  intra 
quintum  diem,  quam  erat  duumvirum  creatus,  decessit, 
valde  in  suspicionem  vocandum  esse. 

9.  Similia  verba  exstant  apud  Frontinum,  quae  cum 
praepos.  pro  loco  accusativi  praedicativi  construuntur;  cf.  de 
aqu.  2,  1  quem  (commentarium)  pro  formula  respicere 
possem;  strat.  I.  praef.  ne  me  pro  incurioso  reprehendat; 
6,  1  factum  pro  occasione  amplexi;  10,  3  quod  Thebani 
pro  metu  interpretati;  12,  7  id  pro  tristi  significatione 

interpretaretur;  12,  8  (defectum  lunae)  pro  ostento  exciperent 
milites ;  II.  5,  10  praecedentes  vel  uti  pro  exploratoribus 
habebant;  —  similiter  legitur  str.  II.  2,  6  natura  pro  muni¬ 
mentis  usus;  8,  7  pro  hoste  sibi  futurum;  III.  3,  7  quos 
ille  pro  captivis  introduceret;  IV.  7,  8  qui  pro  duce  fuit; 
de  aqu.  39,  6  pro  lictoribus  erit. 

10.  Restat  ut  dicam  de  eo  accusativo,  quo  mensura  vel 
temporis  spatium  exprimitur.  Accusativus  temporis  solus 
nusquam  invenitur  in  Frontinianis  scriptis,  sed  ubique  cum 
praepositione  per  coniunctus,  cf.  str.  I.  4,  13a  (bis);  11,  18; 
II.  3,  4;  5,  8  (per  aliquot  dies);  12,  1;  III.  5,  1;  16,  3; 
IV.  1,  25.  33  (per  aliquot  dies),  excepto  uno  loco:  IV.  5,  18 
undecim  menses.  De  ablativo  temporis  eodem  sensu  usurpato 
conferas  h.  comm.  pg.  71. 

Accusativum  mensurae  invenies  de  aqu.  10,  29  sublevati 
pedes  centum  novem.  Ablativus  mirum  in  modum  eodem 
sensu  exstat  de  aqu.  23,  27  infra  terram  pedibus  quinquaginta. 

In  universum  igitur  Frontinus  in  usu  accusativi  cum 
bonis  scriptoribus  consentit,  neque  vero  desunt  maiores 
licentiae.  Discrimina  maioris  momenti  non  intercedunt  inter 
libr.  I  — III.  strat.  et  libr.  IV. 

2.  De  dativo. 

1.  Verba  simplicia  Frontinus  haec  cum  dativo  coniungit: 

iungere.  Hoc  verbum  Frontinus  non  solum  passiva 
forma  cum  dativo  construit,  quod  apud  meliores  quoque 
scriptores  legitur,  sed  etiam  activa,  quam  constructionem 
primus  Vergilius  usurpat,  quem  secutus  est  Livius  (Draeg. 
I.  pg.  426).  Haec  exempla  exstant:  de  aqu.  4,  4  iungitur 
ei  ramus;  10,  18  iungitur  ei  rivus;  strat.  I.  1,  9  Hannibali 
fratri  iungeretur;  ib.  collegae  se  iunxisset;  II.  5,  6  quibus 
iunctae  paludes  erant;  III.  3,  7  corrupto  ei  iunxit  fortissimos; 
13,  6  insulam  continenti  iungit;  IV.  1,  31  sanguine  sibi 
iunctum.  —  Praepositio  cum  exstat  de  aqu.  23,  13  iungitur 
cum  ramo;  strat.  II.  1,  3  iunctis  cum  Pompeio  castris; 

miscere.  Constructio  miscere  alicui  aliquid,  qua  Frontinus 
utitur,  melioribus  quoque  scriptoribus  in  usu  fuit1):  I.  9,  3 
mixtos  eis  qui  extra  delictum  erant;  II.  3,  22  cui  velocissimos 
miscuit  peditum ;  7,  13  miscuit  vera  falsis;  cum  praepos. 
cum:  de  aqu.  27,  18  miscebatur  cum  Anione  novo;  item 
permiscere:  de  aqu.  35,  9  cum  Anione  permista; 

aptare  (cum  dativo  apud  Vergilium,  Livium):  strat.  III. 
9,  3  gladiisque  tergo  aptatis;  17,  6  qua  re  proelio  non 
aptatos  trucidavit;  cum  praep.  ad  constructum  inveni  strat. 
1.  8,  5  aptari  ad  pugnam;  cum  praep.  in:  str.  IV.  1,  7 
cibaria  in  fasciculos  aptata. 

2.  Sequitur,  ut  dicam  de  usu  dativi  verbis  transitivis 
et  intransitivis  cum  praepositione  compositis  subiecti.  In  his 
verbis  adhibendis  maiores  discrepantiae  statuendae  sunt. 
Frontinus  enim  discrepat  a  bonis  scriptoribus,  etiam  a  Livio, 
eo  quod  cum  illis  verbis,  quae,  si  translate  adhibentur, 
dativum  adsciscere,  si  localis  notio  adest,  cum  praepositione 
plerumque  coniungi  satis  notum  est  (Draeg.  I.  pg.  406  et 
419),  sive  ad  locum  pertinent,  sive  notionem  translatam 
exhibent,  saepissime  dativum  coniungit,  praepositionem  tam 
raro  iterat,  ut  numerus  illorum  locorum,  quibus  praepositio 
omittitur,  vix  cum  illis,  quibus  posita  est,  comparari  possit. 
Permulta  quidem  Frontinus  nusquam  cum  praepositione 
construxit.  Quo  clarius  autem  ea  quae  de  verborum  com¬ 
positorum  usu  dixi  demonstrem,  primum  omnia  illa  verba 
afferam,  quae  cum  praepositione  constructa  inveniuntur, 
additis  illis  quoque  locis,  quibus  praepositio  omissa  est,  tum 
ea  verba  enumerabo,  quae  nunquam  cum  praepositione 
coniunguntur. 

a)Verba  composita,  quorum  simplex  est  verbum  transitivum: 
aa)  cum  praepositione: 

adligare:  strat.  I.  5,  26  buculos  ad  arbores  alligaverunt; 
5,  28  quibus  (dat.)  ad  cornua  fasciculos  alligaverat;  IV.  praef. 


q  Cf.  Kuehner,  Gramm.  lat.  §  76,  6. 


48 


discriptioni  priorum  ad  speciem  alligatae;  dativus  num 
exstet  1.  5,  25  (palis  .  .  .  fixis  cadavera  adligavit)  dubium 
est,  cum  ablativus  quoque  absolutus  explicari  possit; 

admovere:  str.  IL  4,  20  ad  aciem;  9,  4  ad  vallum; 
III.  8,2  ad  alterum  (oppidum);  —  sexies  invenitur  dativus, 
sed  notio  eadem  est  atque  iis  locis,  quibus  praepositio  posita 
est;  cf.  strat.  I.  10,  1  (=  IY.  7,  6)  praevalido  alteri  (equo), 
alteri  exili  admovit  iuvenes;  II.  1,  2  aciem  vallo;  1,  8 
admoto  praesidio  suis;  II.  3,  22  latus  admovit  palu¬ 
dibus;  III.  8,  3  eos  monti  admovit;  IY.  7,  8  ligna  vallo 
admoverent; 

adplicare.  Meliores  scriptores  cum  hoc  verbo  prae¬ 
positionem  ad  coniungunt,  quae  exstat  strat.  I.  5,  9  acie  ad 
opus  adplicata;  II.  9,  9  qua  (classe)  ad  Eleusin  adplicuerant ; 
sed  plerumque  Frontinus  dativum  ponit;  cf.  de  aqu.  11,  7 
montium  lateribus  specus  adplicitae  *  18,  2  huic  fistulae 
adplicantur ; .  46,  4  (partes )  montium  lateribus  adplicatae; 
str.  I.  1,  7  adplicitas  hosti  valles;  II.  2,  10  adplicuerunt 
se  flumini;  III.  16,  5  naves  litori  adplicuisse; 

immittere:  str.  III.  7,  3  in  castra  fluvium  immisit ; 
17,  7  unde  in  eos  immisit  copias;  IY.  7,  19  omnes  naves 
in  Thebanos  transnavigantis  immisit;  uno  loco  dativus 
adiungitur  sicut  apud  poetas:  str.  II.  5,  31  fugientibus  equites 
immissi  (cf.  Draeg.  I.  pg.  423); 

iniicere.  Inusitate  Frontinus  praepositionem  super  addit 
str.  III.  9,  9  pontibus  iniectis  super  fossam;  sed  I.  5,  10 
pontibus  fossae  iniectis  eodem  sensu  dativum  usurpat. 
Notione  translata  exstat  dativus  str.  II.  1,  12  hostibus 
necessitatem  iniecit,  qui  nihil  insoliti  habet;  similiter  str.  II. 
4,  11;  III.  praef.; 

subgerere:  strat.  I.  praef.;  sub  quaque  specie  subgerere; 
haec  constructio  hoc  tantum  loco  videtur  inveniri. 

bb)  Yerba  quae  a  Frontino  nunquam  cum  praepositione, 
semper  cum  dativo  construuntur,  haec  sunt: 

adclinare:  str  IY.  5,  5  cui  se  vulneratus  adclinaverat ; 

adferre:  de  aqu.  3,  5  salubritatem  aegris  corporibus 
adferre ;  49,  4  ductibus  manus  adtulerunt;  strat.  II.  7,  1 
terrorem  Veientibus  et  Romanis  fiduciam  attulit;  7,  9 
pudor  transfugis  attulit  paenitentiam;  11,  5  donum 

Scipioni  adtulerant;  sed  simili  sensu  de  aqu.  41,  2 
epistulam  ad  curatorem  adferre ,  quia  additum  est  a  principe 
(motus  a  quo); 

adfigere:  str.  I.  11,  16  ornamentis  adfixa;  IV.  7,  24 
crucibus  adfigeret; 

adiicere  exstat  permultis  locis  librorum  de  aqu.,  ac 
semper.cum  dativo:  cf.  15,  13;  16,  12.  18.  20  diametro; 
16,  12.  19.  21  capacitati;  16,  23  vicenariae;  27,  26  fontibus ; 
43,  23  diligentiae  adiiciendum  est;  uno  loco,  quo  dativus 
iam  exstabat,  praepositio  posita  est:  15,  10  adiectus  est  ei 
ad  diametrum  quadrans; 

adiungere :  de  aqu.  34,  9  incremento  adiunxerimus ; 
str.  I.  1,  9  se  Livio  collegae  adiungere;  II.  4,  17  boves 
vehiculis  adiunctos;  IV.  7,  29  adiunctos  equitibus;  Cicero 
praepositionem  adhibere  solet  (cf.  Draeg.  I.  pg.  422); 

apponere:  de  aqu.  8,  9  aedicula  fonti  adposita;  str. 
III.  10,  8  civitatem  litori  appositam; 

assignare:  de  aqu.  42,  22  modus  praediis  assignatus; 
adscribere:  de  aqu.  23,  10  Appiae  adscriptus  est  modus; 
item  24,  1.  18;  25,  14;  25,  23;  26,  10.  20. 

adtendere:  str.  I.  9,  3  nocentibus  adtenderunt ; 
attribuere:  str.  I.  praef.  generibus  attribui  species; 
adstruere:  str.  I.  praef.  aliquid  illi  adstruent; 
appellere.  Constructio  huius  verbi  varia  est  apud  Fron¬ 
tinum;  cf.  str.  I.  1,  2  tw  Siciliam  appelleret  classem;  4,  11 
naves  appulit  Siciliae;  II.  7,  14  Ambraciam  appidisset, 
III.  3,  7  naves  Ephesum  appellebat;  cum  dativo  hoc  verbum 
interdum  apud  Vergilium  et  Curtium  invenitur,  ceteri  scriptores 
cum  praep.  ad  vel  cum  accusativo  coniungunt; 

comparare:  de  aqu.  10,  31  aquarum  molibus  pyramidas 
compares;  strat.  I.  praef.  probatis  eam  experimentis  comparabit ; 

dativus  a  verbo  comparandi  aptus,  si  significat  ‘vergleichen1, 
omnibus  temporibus  in  usu  fuit; 

induere:  de  aqu.  18,  1  calix  qui  rivo  vel  castello 
induitur; 

inferre  cum  dat.  nihil  insoliti  habet,  cf.  str.  I.  8,  12; 
IY.  1,  15; 

iniungere:  de  aqu.  1,  4/5  sitque  mihi  aquarum  iniunctum 
officium;  str.  IY.  1,  1  quibus  cum  iniungeret  iter ; 
immergere:  str.  II.  5,  7  immersosque  limo; 
immiscere:  str.  II.  3,  21  liis  immiscuerunt  auxilia; 
III.  2,  7  feminis  fler  osque  immiscuit;  3,  6  Poenos  comitibus 
eius  immiscuit;  9,  3  quibus  aeneatores  immiscuerat; 

implicare:  str.  II.  3,  17  quadrigae  implicitae  palis; 
5,  43  implicatam  vado  triremem; 

imponere:  de  aqu.  44,  4  foramen  novum  castello 
imponunt;  —  str.  I.  3,  8  necessitatem  Carthaginiensibus 
imposuit  (cf.  de  aqu.  36,  23  positam  ~  impositam  fpg.  31] 
redemptoribus  necessitatem);  III.  8 ,  3  quibus  simidacra 
imposuerat:  IY.  6,  2  gregalem  equo  imposuit;  1,  7  vasa  et 
cibaria  furcis  imposuit; 

.  intentare:  de  aqu.  49, 8  poena  contumacibus  intentaretur; 
interponere:  str.  II.  3,  22  spatia  his  interposita;  IY. 
7,  27  cohortibus  interposuit  sagittarios; 

offerre,  opponere,  obiicere,  offundere,  praeficere,  prae¬ 
ponere,  quae  omnia  cum  dativo  constructa  sunt,  missa  facio; 
praefigere',  str.  II.  9,  3  capita  hastis  praefixa; 
praetendere ,  verbum  apud  posteriores  scriptores  militares 
usitatum  (cf.  Klotz)  —  ‘bewachen,  beschiitzen’:  str.  II.  3,  14 
praetendere  peditibus; 

praetexere',  str.  1.4,  1  captivos  lateri  euntium  praetexuit; 
obtexere:  str.  I.  1,  8  profectioni  suae  census  Calliarum 
obtexuit;  cf.  Hartel,  St.  Y.  vol.  6.  pag.  99; 

subiicere:  de  aqu.  11,  5  singula  oculis  subiecisse;  str. 
I.  3,  10  subiecit  dicioni  suae  hostes;  III.  10,  5  ignem  acervis 
subiecerunt; 

supponere:  str.  I.  11,  14  quam  extis  erat  suppositurus ; 
superiicere:  str.  I.  5,  11  quam  fossis  superiecerat ; 
superstruere:  str.  III.  9,  8  superstruxit  eis  turres; 
b)  Verba  composita,  quorum  simplex  est  verbum  in- 
transitivum ; 

aa)  cum  praepositione: 

accedere:  strat.  I.  praef.  ad  instruendam  scientiam 
accesserim;  10,  3  accessit  in  colles;  II.  5,  1  ad  Fidenas 
accessisset  (III.  9,  6  Cyzicum  accessit );  III.  9,  1  ad  muros 
accessit;  10,  4  rara  acie  ad  muros  accedens;  IV.  1,  22 
ad  opus  accedere.  Identidem  Frontinus  hoc  verbum  cum 
dativo  coniungit,  cf.  str.  II.  11,  5  gens  victa  imperio  popidi 
Romani  accessit;  IV.  5,  9  (—  I.  5,  14)  consuli  accessit;  — 
de  aqu.  9,  7  Marciae  accedat;  12,  5  quae  .  .  .  rivo  Juliae 
accesserat.  Significat  his  locis  plerumque  adiungi ,  ita  ut 
id,  ad  quod  aliquid  adiicitur,  augeatur,  adnotandumque  est, 
hoc  verbum,  si  talem  notionem  exhibet,  rarissime  a  bonis 
scriptoribus  cum  dativo  coniungi  (cf.  Draeg.  I.  pg.  408);  * 
incedere:  str.  II.  2,  7  Romanis  in  ora  et  ocidos  incederet; 
incidere  congruenter  cum  melioribus  scriptoribus  cum 
praepositione  in;  cf.  str.  II.  13,  10  in  vada  incidisse;  IV. 
praef.  in  aliqua  incidissent;  5,  4  in  manus  incidisset;  5,  16 
in  hostium  copias  incidisset; 

incumbere:  de  aqu.  44,  30  in  quam  necessitas  incubuerit 
(‘grave  dicendi  genus’  Ded.); 

incursare:  strat.  II.  2,  10  incursando  in  proximos; 
invehi;  huius  verbi  usus  apud  meliores  ipsos  scriptores 
varius  est;  plerumque  autem,  sive  cum  locali  significatione 
sive  translate  usurpatur,  cum  in  praepositione  construitur; 
in  illo  ad,  quo  scriptor  libri  IV.  7,  23  ad  eos  ...  .  invectus 
utitur,  non  haereo,  cum  hoc  loco  necessarium  sit  ex  loci 
sententia,  sed  fortasse  in  verbo  invehendi  vitium  latet  scri- 
bendumque  est  evectus  vel  advectus;  —  accusativus  legitur 
III.  10,  8;  cf.  h.  c.  pg.  42. 

insidere:  str.  IV.  5,  14  ei  in  capite  insedisset; 

concurrere,  quod  verbum  meliores  scriptores  non  ponunt 
nisi  absolute  (Draeg.  I.  pg.  413),  a  Frontino  cum  praep.  cum 
vel  adversus  construitur;  cf.  strat.  III.  2,  10  cum  quibus 
concurrerent;  II.  4,  1  adversus  Samnites  concurreret; 
congredi:  str.  IY.  7,  5  cum  victore  congressurum; 
convenire:  de  aqu.  16,  5  convenit  et  cum  is  modulis; 
succedere:  str.  II.  5,  8  succedere  ad  munitiones  eorum; 

10,  2  ad  munitiones  succedebat;  —  III.  17,  1  muris 
succederet; 

bb)  Verba  composita  semper  cum  dativo  constructa: 
adesse  cum  dativo  sicut  apud  meliores  scriptores,  cf. 
str.  I.  11,  9.  10.  16;  12,  12;  item  deesse  de  aqu.  46,  20; 
30,  1;  str.  II.  5,  23;  praeesse  de  aqu.  39,  8/9;  str.  I.  5,  17; 

11.  10,  2;  IV.  3,  3;  inesse  str.  II.  10,  3;  superesse  de  aqu. 
8,  25  naumachiae  superesse;  IV.  5,  5  superesse  cladi; 

adequitare:  str.  I.  5,  16  adequitare  faucibus;  II.  5,  23 
adequitare  vallo  eius;  dativus  saepius  apud  posteriores 
scriptores  invenitur,  apud  Caesarem  cum  praepos.  ad  (Draeg.  I. 
pg.  409); 

adiacere;  de  aqu.  8,  26  adiacentibus  scii,  naumachiae; 
str.  III.  9,  5  quae  mari  adiacebat ;  dativus  primum  inde  a 
Livio  scriptoribus  in  usu  fuit,  antea  praep.  ad  usitata  erat 
(cf.  Draeg.  I.  pg.  410); 

adsidere:  str.  III.  18,  1  adsidente  (—  belagern)  moeni¬ 
bus  Hannibale;  apud  meliores  scriptores  adsidere  cum 
dativo  significat  iuvare; 

adsuescere  (assuefacere) :  str.  IY.  1,  19  ut  adsuesceret 
periculis;  2,  4  iam  inde  a  Philippo  disciplinae  assuefactis; 
haec  verba  inde  a  Livio  apud  prosae  quoque  orationis  scriptores 
cum  dativo  coniunguntur;  antea  poetae  tantum  hac  constructione 
utebantur,  in  prosa  oratione  aut  ablativus  aut  praepositio  ad 
poni  solebat  (cf.  Kuehner,  Gr.  lat.  II.  pg.  281  adn.  2); 

consentire f  de  aqu.  16,  7/8  aquarii  manifestae  rationi 
consentiant;  17,  7  omnes  consentiunt  et  rationi  et  com¬ 
mentariis; 

constare:  de  aqu.  16,  5  constat  sibi;  17,  10  universitati 
ratio  constabit; 

congruere:  de  aqu.  17,  9  omnia  congruere  sibi 
debent; 

inhaerere :  str.  II.  5,  6  limo  inhaeserunt; 
imminere:  str.  I.  2,  3  Africae  immineret;  2,  7  agmini 
imminere;  II.  4,  4  imminentem  castris;  5,  22  occasionibus 
immineret  (—  tracliten  nach); 

impendere’,  str.  IV.  1,  33  exemplo  potius  impendit; 
inniti:  str.  IV.  7,  34  posterioribus  pedibus  innixi; 
insidere :  str.  II.  4,  1  mulis  insidentes;  4,  5  equis 
insidentes;  12,  1  insidentes  equis;  III.  13,  6  insidentem 
utribus;  meliores  sriptores  insidere  cum  praepos.  in  coniungunt, 
dativus  apud  poetas  invenitur; 

instare  cum  dativo  pervulgatum  est; 
intendere:  str.  I.  6,  1  praedationi  intentos  hostes; 
verba  obversari ,  obvenire ,  obstare ,  occurrere,  subiacere, 
subvenire,  succumbere,  succurrere,  quae  omnia  cum  dativo 
construuntur,  missa  facio; 

praefluere:  str.  II.  2.  10  altis  ripis  praefluebat; 
supervenire:  str.  I.  1,  6  sibi  supervenirent  legiones; 
sic  Vergilius,  Livius,  posteriores;  aliis  locis  dativus  commodi 
statuendus  est  velut  II.  5,  45;  III.  11,  1. 

Adiungo  ea  verba,  quae  cum  praep.  de  et  ex  com¬ 
posita  sunt; 

detrahere:  de  aqu.  8,  24  ne  quid  salubrioribus  aquis 
detraheret;  16,  22  vicenariae  detrahunt; 

excidere  uno  tantum  loco  legitur  str.  IV.  5,  17  gladium 
excidisse  vaginae.  Dativus  personae  cum  verbo  excidendi 
coniunctus,  ut  excidit  mihi  les  ist  mir  entfallen’,  omnibus 
temporibus  in  usu  fuit.,  verum  eiusmodi  exemplum,  ut  res 
addita  sit,  ex  qua  aliquid  excidat,  nullum  praeter  hoc  Fron- 
tinianum  inveni.  Hoc  loco  nihil  mutandum  videtur,  cum 
omnes  codices  meliores  hanc  lectionem  praebeant,  deteriorum 
tantum  librorum  singuli  habeant  vagina. 

Haec  de  verbis  cum  praepositione  compositis.  Constat 
usum  dativi  pro  praepositione  argentea  quae  dicitur  aetate 
latini  sermonis  magis  magisque  increbrescere,  atque  Frontinum 
quidem  in  hoc  usu  Livianum  Taciteamque  dicendi  consuetu¬ 
dinem  paulum  excessisse  exemplis  allatis  apparet.  Inter 
libros  tres  priores  strat.  et  libr.  quartum  maiores  discrepan¬ 
tias  non  esse  cognovimus. 

3.  Jam  transeamus  ad  dativum,  quem  dicunt  auctoris, 
quocum  verba  passiva  coniungi  solent.  Haec  exempla  inveni: 
de  aqu.  1,  17  more  per  multa  mihi  officia  servato;  str. 
I.  2,  2  intemptatem  militi  nostro;  11,  6  destinatum  Lace¬ 
daemoniis;  II.  1,  16  Ariovisto  regi  institutum;  3,  4  media 
acies  fortissimis  fundaretur;  5,  26  destituta  propugnatori¬ 
bus;  III.  6,  4  destituti  propugnatoribus  (cf.  Draeg.  I.  pg.  509). 

4.  Dativus  qui,  praecipue  apud  poetas,  motum  ex  loco 
in  locum  significat,  (Draeg.  I.  pg.  426)  duobus  locis  exstat 
libr.  de  aqu.,  cf.  12,  12  pars  Jidiae  castellis  Caelii  montis 
diffunditur  (31,  26  dividebantur  in  castella);  13,  11  qui¬ 
busque  regionibus  diducatur  (cf.  Deder.  pg.  180). 

5.  De  usu  dativi  commodi  qui  dicitur,  qui  frequentissi- 
mus  est  apud  Frontinum,  sed  nihil  inusitati  praebet,  nihil 
dicam.  Item  verba  nocere ,  opitidari,  imperare  etc.  et  ea 
quae  pro  accusativo  nostrae  linguae  dativum  poscunt,  velut 
parcere,  maledicere,  supplicare  sim.,  missa  facio,  quippe  quae 
et  raro  legantur  apud  Frontinum  neque  quidquam  habeant 
insoliti.  Neque  vero  praetermiserim  tres  locos  libr.  de  aquis, 
quibus  exstat  dativus  qui  dicitur  absolutus  vel  iudicantis,  de 
aqu.  6,  6  euntibus  ab  urbe  Roma;  7,  1  et  6  euntibus  ab  Roma. 

6.  Yenio  ad  dativum  praedicativum,  qui  adiungitur 
vocibus  nomen,  cognomen.  Adnotandum  est,  Frontinum 
semper  dativum  exhibere,  duobus  locis  exceptis,  quibus 
genetivus  nominibus  tertiae  declinationis  adiunctus  est;  nomi¬ 
nativus  prorsus  vitatus  est.  Cf.  de  aqu.  5,  19  cui  ab  auctore 
Marciae  nomen  est;  7,  9  adquisitae  aquae  ab  inventore 
nomen  Jidiae  datum  est;  9,  17  alteri  nomen  Claudiae 

datum;  str.  II.  3,  2  cui  postea  Africano  cognomen  fuit, 
IY.  1,  40  cui  postea  Imperioso  cognomen  fuit;  quare  de 
aqu.  3,  11  cui  postea  Caeco  fuit  cognomen  recte  suppletum 
est  a  Jucundo.  —  Genetivus  legitur  de  aqu.  3,  14  cui 
Venocis  cognomen  datum  est;  9,  20  priori  Anioni  cognomen 
veteris  adiectum.  —  Deinde  dativus  praedicativus  exstat  str. 
III.  17,  3  'abire  uti  sibi  incolumi  liceret. 

7.  In  dativo  finali  adhibendo  Frontinus  plerumque  con¬ 
sentit  cum  Livio,  cuius  usum  exposuit  Draeg.  I.  pg.  439  et 
440.  Quocum  conferas  haec  Frontini  exempla:  str.  I.  2,  1 
quibus  curae  esset;  5,  16  spectaculo  esse;  II.  2,  1  sibi  esset 
impedimento;  III.  praef.  urbibus  usui  sunt;  IY.  7,  13  qui¬ 
bus  praedae  fuerant;  —  I,  5,  3  castris  delegerunt  locum; 
5,  11  collem  castris  destinassent;  II.  1,  12  elegit  tempus 
dimicationi;  2,  1  elegit  castris  locum  editum;  7,  12  castris 
locum  cepissent;  6,  2  concesso  fugae  spatio;  6,  5  viam 
fugae  dedit;  III.  2,  6  locus  consultationi  praebebatur; 
I.  12,  1  signum  receptui  dare;  II.  5,  25  receptui  signum 
dedisset;  13,  6  signum  itineri  dedit;  sed  IY.  1,  33  dato 
profectionis  signo;  II.  3,  13  auxilio  Aegyptiis  venisset; 
5,  20  auxilio  his  venturos;  III.  11,  2  praesidio  illis  erant. 
—  Sicut  a  Livio  eodem  sensu  interdum  praepositio  ad  usur¬ 
patur;  cf.  II.  6,  9  locum  illis  ad  fugam  dedit;  10,  2  tem¬ 
pore  militi  ad  requiem  dato;  similiter  II.  6,  6  apertaque 
Thebanis  ad  evadendum  via;  13,  10  spatium  ad  evadendim 
daret;  IY.  7,  16  dandam  esse  viam  ad  fugiendum.  —  Prae¬ 
positio  in  invenitur:  str.  I.  8,  3  qui  in  praesidio  urbi  erant; 
similiter  III.  17,  1  qui  in  praesidio  Panhormit anorum 
erant.  —  Praep.  in  cum  accusativo  pro  dativo  adhibetur: 
str.  II.  5,  31  emittente  legionem  in  praesidium  (cf.  Liv.  28,  28) 
suorum;  5,  45  in  auxilium  ei  supervenire;  III.  11,  5  in 
subsidium  hosti  venisse;  IY.  1,  43  milites  in  supplementum 
legionem  distribueret;  III.  6,  4  adsumpta  in  praesidium  Luca¬ 
norum  manus.  —  Similem  constructionem  legis  compluribus 
locis  librorum  de  aquis,  cf.  4,  5  in  supplementum  eius 

additus;  7,  20  partem  eius  in  supplementum  Juliae  vindi¬ 
caverunt;  8,  28  in  subsidium  salientium  dari;  9,  4  in 
supplementum  Marciae  perduxit;  24,  23  dabantur  in  adiu- 
torium  T epulae;  27,  25  inventam  in  Marciae  supplementum; 
30,  5  in  adiutorium  aliarum  dantur,  qua  constructione 
librum  quartum  strat.  ab  aliis  Frontinianis  scriptis  non  dif¬ 
ferre  videmus.  Hic  usus,  rarus  ante  Livium,  inde  a  Livio 
magis  magisque  increbruit  (cf.  Draeg.  I.  pg.  658). 

8.  Denique  dativus,  qui  pendet  ab  adiectivis,  nihil 
insoliti  habet  apud  adiectiva  velut  indecorus  (de  aqu.  1,  11), 
insuperabilis  (str.  I.  10,  1),  par  (IV.  7,  29),  impar  (str.  I. 
10,  1;  II.  1,  3;  4,  2;  12,  2),  invius  (II.  2,  9),  utilis 
(II.  2,  14),  infestus  (str.  I.  praef.;  III.  6,  6)‘,  religiosus 
(III.  2,  5),  sacer  (IY.  7,  13),  suspectus  (I.  4,  7j;  8,  6),  in¬ 
habilis  (IY.  6,  3),  vicinus  (II.  5,  31),  propinquus  (III.  13,  8); 
sed  dativum  adsciscit  etiam  alienus,  cf.  str.  I.  2,  2  alienos 
nomini  Romano;  II.  1,  11  alienum  dimicationi  tempus; 
similiter  IV.  7,  37  alienatum  sibi,  sicut  Liv.  30,  14;  44,  27 
(Draeg.  I.  pg.  503);  idoneus:  de  aqu.  46,  22  idoneum  struc¬ 
turae  tempus;  aptus  exstat  cum  dativo  str.  I.  5,  27  eruptioni 
maxime  aptum;  huc  refero  etiam  str.  II.  3,  23,  ubi  traditum 
est  ne  quis  non  locus;  Gundermannus  in  textum  recepit  ne 
quis  iam  locus,  Hartelius  (1.  c.  pg.  109)  recipi  vult  ne  ini¬ 
quus  iam  locus;  sed  ad  sensum  optime  quadrat  coniectura 
Schanzii  (cf.  Philol.  vol.  48.  pg.  675):  ne  equis  non  aptus 
locus;  cum  praep.  ad  str.  II.  5,  31  aptissima  ad  furta 
bellorum  (Yerg.  Aen.  11,  515  furta  paro  belli);  necessarius 
cum  dativo:  str.  III.  5,  1  omnia  victui  necessaria;  IY.  1,  1 
necessaria  expeditioni  vasa;  6,  1  necessaria  duci  munera; 
oum  praep.  ad:  de  aqu.  1,  14  necessariae  ad  ministerium; 
pronus  cum  dativo:  str.  IY.  7,  29  prona  nostris  victoria 
fuit;  cum  praep.  ad:  de  aqu.  17,  25  pronior  ad  haustum.  — 
Cum  praepositione,  non  cum  dativo  exstant:  piger  str.  1. 11,  20 
pigrioribus  ad  proelium  militibus;  difficilis  de  aqu.  18,  4  diffi¬ 
cilior  ad  flexum;  48,  25/26  difficilior  in  parte  vendenda. 

3.  De  genetivo. 

De  hoc  casu  non  multa  in  Frontinianis  scriptis  investi¬ 
gavi,  quae  ut  discrepantia  ab  usu  meliorum  scriptorum  in 
hac  quaestione  mihi  afferenda  videbantur.  In  universum 
enim  Frontinus  in  adhibendo  genetivo  cum  Cicerone  et 
Caesare  consentit,  nisi  quod  nonnullis  licentiis,  quae  prae¬ 
cipue  ad  genetivum  partitivum  et  obiectivum  ab  adiectivis 
pendentem  spectant,  ad  Livii  et  Taciti  dicendi  consuetudinem 
propius  accedit.  Sed  singula  aggrediamur. 

1.  De  genetivo  partitivo  haec  mihi  notanda  videbantur. 

a)  Genetivi  a  numerali  voce  pendentis,  qui  excepto 
vocabulo  mille  perraro  invenitur  (Draeg.  I.  107  et  448),  unum 
exemplum  se  mihi  obtulit  (str.  IV.  2,  9),  de  quo  iam  dixi  pg.  25. 

b)  Haud  ita  multis  locis  genetivus  invenitur  aptus  a 
'  pronomine  vel  adiectivo  numerali  neutrius  generis  et  ab  ad¬ 
verbiis,  ut  saepe  apud  Ciceronem  et  alios,  ubi  nos  potius 
exspectamus  pronomen  cum  substantivo  in  eodem  casu 
positum:  cf.  de  aqu.  37,  18  quid  aquarum;  strat.  I.  praef. 
exemplorum  quidquid;  2,  8  quid  rei;  2,  7  aliquid  insidia¬ 
rum;  II.  1,  17  quicquam  seriae  rei;  IV.  5,  7  id  animi. 
Uno  loco  adiectivum  in  eodem  casu  ad  pronomen  positum 
est:  str.  II.  5,  30  subitum  aliquid  ac  necessarium.  —  Gene¬ 
tivus  coniunctus  est  cum  adiectivis  neutrius  generis:  de  aqu. 
44,  14  quantum  aquae;  44,  15  aliquantum  plumbi;  str.  I. 
1,  10  aliquantum  temporis;  11,  2  quantum  pecuniae ;  11,  17 
multum  terroris;  II.  4,  6  tantum  terroris;  IV.  1,  5  plus 
praesidii;  adiectivo  cum  genetivo  coniuncto  praepositio  ante¬ 
posita  est,  quod  iam  saepius  apud  Livium  et  Tacitum,  rarius 
apud  meliores  scriptores  invenitur  (cf.  Draeg.  I.  pg.  456): 
de  aqu.  11,  28  in  tantum  altitudinis  (sicut  Liv.  27,  28); 
str.  II.  2,  8  per  aliquantum  spatii.  Cf.  h.  c.  pg.  16.  — 
Loco  autem  genetivi  partitivi  his  adiectivis  nunquam  prae¬ 
positio  addita  est,  quod  saepe  apud  Livium  et  Tacitum,  raro 
apud  Ciceronem  et  Caesarem  fit. 

Vocabulum  nihil  cum  genetivo  exstat  str.  II.  7,  14 
quamquam  nihil  secum  'praesidii  haberet;  cum  praep.  ex 
coniunctum  est  str.  IV.  3,  14  nihil  ex  rebus  suis ;  3,  15 
nihil  ex  tantis  manubiis.  Ex  eo  quod  haec  constructio  in 
libro  quarto  invenitur,  concludi  non  licet,  Frontinum  aliter 
scripsisse,  cum  exempla  praeter  str.  II.  7,  14  in  libris  I — III. 
non  inveniantur;  sed  de  aqu.  9,  26  nihil  ex  qualitate  eius 
legitur.  Ceterum  in  eo,  quod  eadem  constructio  nihil  ex 
iteratur,  consilium  auctoris  libri  IV.  cognoscitur,  exempla 
illa  etiam  externa  dictionis  forma  inter  se  coniungendi,  quod 
est  proprium  Frontini  (cf.  h.  c.  pg.  9).  —  Si  nihil  cum 
adiectivis  neutrius  generis  coni  ungitur,  adiectiva  in  eodem 
casu  posita  sunt,  cf.  str.  I.  11,  4  nihil  iustum  ac  mode¬ 
ratum;  II.  5,  19  et  31  nihil  tale. 

Genetivus  pendet  ab  adverbiis  str.  II.  praef.  satis  fidu¬ 
ciae ;  11,  1  et  de  aqu.  34,  12  parum  praesidii. 

c)  De  genetivo  ab  adiectivis  in  numero  plurali  neutrius 
generis  positis  pendenti,  qui  frequentissimus  est  apud  Tacitum, 
cf.  h.  c.  pg.  16. 

d)  Genetivus  partitivus  pendens  ab  adiectivis  masculini 
generis  in  gradu  positivo,  quam  constructionem  Graeci  poetae 
saepissime,  Romani  raro,  sed  saepius  posteriores  prosae 
orationis  scriptores  inde  a  Livio  adhibent  (cf.  Kuehner,  gramm. 
latin.  I.  pg.  311.  adn.  1),  semel  a  Frontino  positus  est: 
str.  II.  5,  19  imbelles  suorum;  simili  modo  praepositio  ex 
legitur  str.  IV.  7,  24  ex  volonum  numero  fortibus. 

e)  Unus,  quod  a  Cicerone  aliquotiens  atque  semel  a 
Caesare,  saepius  a  Livio  cum  genetivo  partitivo  coniungitur 
(cf.  Draeg.  I.  pg.  458),  apud  Frontinum  semper  praepo¬ 
sitionem  ex  adsciscit.  Idem  fere  dicendum  est  de  aliis  voci¬ 
bus  numeralibus,  cf.  de  aqu.  12,  1  ex  is  sex;  30,  6  ex  his 
.  .  .  quinariae  quattuor  milia;  similiter  str.  IV.  7,  24 
quattuor  milia  ex  his;  de  aqu.  37,  14/15  ex  iis  ..  .  binos; 
item  str.  IV.  1,  36  ternos  ex  centurionibus;  1,  37  singulos 
ex  his;  neque  tamen  deest  genetivus,  cf.  de  aqu.  12,  3  tres 

earum ,  alia.  —  Yox  unus  subaudienda  est  locis  velut  str.ll. 
9,  5  in  Vadandum  ex  megistanis,  quos  ceperat,  animad¬ 
vertit;  quocum  compara  str.  IY.  7,  34  Cardianus  ex 
successoribus  Alexandri. 

Jam  vero  adiectiva  indefinita  numeralia  atque  pronomina, 
quibus  meliores  scriptores  genetivum  addere  solent,  Frontinus 
saepius  cum  praep.  ex  quam  cum  genetivo  coniungit,  quod 
apparet  ex  his  locis: 

aliquis,  cum  praep.  de  aqu.  43,  14;  44,  25;  str.  I.  1,  10; 
III.  5,  1;  16,  4;  IY.  praef.; 

alius,  cum  praep.  de  aqu.  11,  15; 

alter,  cum  praep.  de  aqu.  35,  2;  str.  I.  1,  9;  cum  genet, 
de  aqu.  36,  4;  str.  I.  10,  1  (=  IY.  7,  6); 

quis ,  cum  genet,  str.  II.  8,  14;  IY.  1,  44;  cum  praep. 
str.  IY.  1,  38; 

complures,  cum  praep.  str.  II.  12,  3;  10,  1  (plures); 
cum  genet.  II.  4,  18; 

reliqui,  cum  praep.  str.  III.  15,  4;  IY.  1,  37;  cum 
genet,  str.  II.  7,  13;  III.  10,  1; 

multi,  cum  genet,  str.  II.  4,  10;  III.  17,  7; 

quidam,  cum  praep.  de  aqu.  43,  11;  strat.  I.  1,  3  (bis), 

I,  6;  II.  5,  10;  5,  18;  III.  6,  6;  9,  3;  10,  1;  IY.  1,  33, 
cum  genet,  str.  I.  11,  17;  II.  5,  44;  III.  2,  3;  8,  2.  Ut 
str.  II.  9,  5  et  IY.  7,  34  vox  unus,  ita  vox  quidam  sub- 
audienda  est  str.  III.  13,  6  militem  e  suis;  IY.  1,  35  ex 
duobus  legionibus  (sc.  quosdam); 

plerique,  cum  praep.  str.  I.  11,  5;  III.  2,  7;  cum  genet, 

II.  3,  16;  de  aqu.  29,  4;  eodem  casu  exstat  substantivum 
de  aqu.  38,  20/21  lacus  .  .  .  plerique; 

pauci  cum  praep.  str.  I.  4,  14;  8,  5;  cum  gen.  II.  7,  7; 
9,  1 ;  adiectivum  in  eodem  casu  additum  est  str.  I.  4,  4  suos 
paucos  reliquit; 

Adiungo,  substantivum  apud  pronomen  unusquisque  vel 
quisque  modo  in  genetivo  modo  in  eodem  casu  positum 
esse,  cf.  de  aqu.  2,  14  unaquaeque  aquarum;  2,  8  quaeque 

earum;  str.  I.  1,  1  unaquaeque  urbium;  sed  de  aqu.  22,  13 
quaeque  aqua;  2,  13  unicuique  regioni. 

f)  Duo  exempla  investigavi,  quae  superlativum  cum 
praep.  ex  coniunctum  praebent;  str.  I.  11,  18  infirmissimum 
quemque  ex  auxiliaribus;  III.  10,  8  e  navibus  velocissimam; 
similiter  cum  voce  numerali  ordinali  str.  IY.  1.  34  ex  his 
decimum  quemque;  genetivus  exstat  str.  II.  3,  3  fortissimum 
quemque  peditum ;  3,  22  velocissimos  peditum ;  8,  14  fidelissi¬ 
mos  equitum;  III.  3,  7  fortissimos  Macedonum. 

Praepositiones  de  et  inter ,  quae  ab  aliis  scriptoribus 
loco  genetivi  in  latino  sermone  usurpantur,  ab  usu  Fron- 
tiniano  abhorrent;  neque  utitur  Frontinus  praep.  in,  nam 
str.  I.  4,  13  a  aliquid  in  condicionibus  retexeret  enuntiatum 
in  condicionibus  a  verbo  retexendi  pendere  puto.  De  aqu.  12,  7 
autem,  ubi  traditum  est  summus  his,  Bueckeler  scripsit  summus 
in  his,  ex  dicendi  usu  Frontiniano,  quam  modo  explicavi, 
summus  ex  his  scribendum  esse  apparet. 

2.  Nonnulla  addenda  sunt  de  adiectivorum  constructione. 

Adiectivorum  copiae,  inopiae  exstat  plenus,  quod,  classico 
tempore  plerumque  cum  genetivo  constructum,  a  Frontino 
saepius  cum  ablativo  poni  solet,  cf.  strat.  II.  13,  1  flatu  plena; 
IY.  7,  9  amphoras  pice  et  taeda  plenas;  7,  10  vascula  viperis 
plena;  genetivus  exstat  str.  I.  11,  4  iniquitatis  et  insolentiae 
plenas;  II.  4,  17  vehicula  taedae  et  sebi  et  sulphuris  plena. 
—  Cetera  huius  modi  adiectiva  Frontinus  semper  cum  ablativo 
construit,  de  quibus  agam  sub  ablativo. 

De  adiectivis,  quae  sunt  peritus,  imperitus,  avidus,  memor, 
similibus,  nihil  commemoratione  dignum  invenitur.  —  Ad  poste¬ 
riores  scriptores  se  applicat  Frontinus  his  exemplis:  indocilis 
(Draeg.  I.  pg.  475)  str.  I.  11,  13  rationis  indocili  milite;  securus 
str.  III.  2,  2  securis  innoxiae  consuetudinis,  sicHor.,Yerg.,Yell. 
(cf .  Draeg.  I.  pg.  479);  tenax  inde  a  Y erg.,  Hor.  apud  poetas  et  poste¬ 
riores  (Draeg.  I.  pg.  482):  str.  IY.  2,  9  viros  disciplinae  tenaces. 

Ad  adiectivum  constans  accedit  strat.  II.  3,  1  genetivus 
animi,  qui  a  cuiusvis  aevi  scriptoribus  et  cum  verbis  et  cum 

adiectivis  coniungi  solebat,  cf.  Draeg.  I.  pg.  481.  (Cf.  Zechm. 
St.  Yind.  vol.  5.  pg.  244). 

Ex  participiis  fiunt  adiectiva  cum  genetivo  constructa: 
str.  I.  3,  4  obsidionalis  morae  impatiens;  de  aqu.  1,  4/5 
diligentiore  an  amantiore  reipublicae. 

3.  Usus  genetivi  qualitatis  Frontinianus  pauca  quidem 
praebet,  quae  ab  elocutione  bonorum  scriptorum  aliena  sunt, 
sed  tamen  ea  minoris  sunt  momenti.  Cum  nominibus  propriis 
Frontinus  genetivum  qualitatis  nunquam  coniungit,  cum 
appellativis  saepius.  Exempla  quae  et  in  libr.  de  aquis  et 
in  strategematon  libris  inveniuntur,  maiorem  in  partem  ad 
optimorum  scriptorum  usum  conformata  sunt,  cf.  de  aqu. 
3,  20.  21/22;  9,  5.  17;  10,  17  (terras  cultas  soli  pinguis); 
14,  13;  41,  12  (maioris  luminis  calicem);  43,  10  (aquarum 
privati  usus);  43,  19  (calices  legitimae  mensurae;  amplioris 
moduli  fistulae);  44,  26  (sunt  magnae  molitionis );  45,  9; 
47,  4;  51,  18  (neglegentia  longi  temporis  —  neglegentia 
longa);  str.  I.  5,  9.  10;  11,  11.  14;  II.  3,  17  (bis);  4,  8; 
5,  4.  31.  33.  46;  6,  1;  III.  1,  4  ( quadridui  iter);  6,  1; 
11,  4  (tridui  iter);  IV.  praef.  (diversae  substantiae);  1,  1 
(delicatioris  usus  vasa);  2,  6;  3,  6;  7,  5  (gladiatorem  exactae 
aetatis);  7,  25;  7,  29.  36  (nobilem  clarae  operae  equitem). 
Ab  usu  meliorum  scriptorum  discrepat  Frontinus  eo  quod 
qualitates  etiam  ad  formam  et  habitum  et  cultum  spectantes 
genetivo,  non  ablativo  exprimuntur.  Haec  exempla  mihi  in 
promptu  sunt:  str.  I.  11,  10  ingentis  staturae  hominem ; 
11,  13  cervam  insignis  formae;  II.  11,  5  eximiae  formae 
virgo;  III.  8,  3  simulacra  Persici  habitus;  IV.  7,  5  gladia¬ 
torem  contemptae  saturae;  7,  29  mediocris  erant  staturae. 
Libri  igitur  tres  priores  et  liber  quartus  in  hoc  usu  con¬ 
cinunt.  —  Deinde  propter  maiorem  insolentiam  afferendos 
esse  puto  hos  locos:  str.  I.  11,  6  omnes  virilis  sexus;  II.  7,  7 
paucos  levissimae  operae;  III.  6, 6  quendam  exploratae  sollertiae. 
—  Liceat  mihi  hic  commemorare,  ablativum  qualitatis  omnino 
perraro  a  Frontino  usurpatum  esse,  de  quo  agam  sub  ablativo. 

De  breviloquentia;  quae  invenitur  apud  genetivum 
qualitatis,  dixi  pg.  36. 

4.  Genetivi  obiectivi  usum  Frontinianum  exemplis  in¬ 
struere  opus  non  est,  quippe  in  quo  non  multum  sit,  quod 
a  meliorum  scriptorum  dicendi  consuetudine  abhorreat. 
Plerumque  enim  hunc  casum  cum  substantivis  abstractis 
Frontinus  coniungit  velut:  contemptus,  cupiditas,  diligentia, 
spes,  fides,  fiducia,  admiratio,  luctus,  pudor,  metus,  mise¬ 
ratio,  exspectatio,  cura.  Commemoro  tantum  eos  locos, 
quibus  reflexivum  sui  more  Senecae  philosophi  et  Taciti  (cf. 
Draeg.  I.  pg.  470)  exstat,  cf.  de  aqu.  9,  26  adiectione  sui; 
12,  12  partem  sui;  str.  I.  5,  16  sui  contemptum;  II.  5,  44 
contempjtu  sui,  et  nonnullos  locos,  ubi  genetivus  habet 
localem  sensum:  str.  II.  4,  10  conversatio  castrorum;  de 
aqu.  44,  28  castellorum  et  munerum  stationes  —  stationes 
circa  castella. 

5.  Jam  vero  commemoro  Frontini  esse  proprium,  gene¬ 
tivum  in  libr.  de  aquis  adhibere,  ubi  praepositio  in  cum 
ablativo  exspectatur,  cf.  de  aqu.  14,  22  modulus  habet  dia¬ 
metri  (—  in  diametro,  sicut  14,  16)  digitum  unum;  item 
pg.  14,  26  et  27;  15,  17/18  habet  areae  (=  in  area),  id 
est  luminis  (=  in  lumine )  in  rotundum  coacti  digitos 
quadratos  quinque;  item  legitur  cap.  39  —  63  perimetri, 
diametri,  capacitatis  pro  praep.  in  c.  abi.  compluribus  locis. 

6.  Genetivum  appositi onalem,  quo  pro  appositione  in 
eodem  casu  subiuncta  genetivus  ponitur,  legi  nonnullis  locis, 
cf.  de  aqu.  4,  10  imo  Publicii  clivo;  13,  4  clivum  Publicii; 
9,  18  duo  Anionis  aquae;  7,  10  Tepidae  appellatio;  14,  4 
quinariae  nomine;  strat.  I.  praef.  str ateg emat on  appellatione; 
3,  3  Cunctatoris  nomen;  II.  11,  7  cognomen  Germanici. 

Genetivus  circumlocutioni  inservit  de  aqu.  13,  14  nomina 
quinariarum  —  quinarias;  14,  22  unciae  modidus  —  uncia; 
strat.  I.  2,  9  (equos  et)  hominum  corpora;  5,  20  caesis  cap¬ 
tivorum  pecorumque  corporibus  —  captivis  etc.;  IV.  1,  14 
per  corpora  cohortium  —  per  cohortes. 

7.  De  ceteris  genetivi  partibus,  ut  de  genetivo  possessivo, 
pretii,  fusius  disserendum  non  est;  id  tantum  dico,  huius- 
modi  exempla  perraro  in  Frontinianis  scriptis  deprehendi; 
nam  tribus  tantum  locis  (str.  I.  4,  13 a;  II.  5,  19;  IV.  5,  14) 
genetivo  possessivo,  duobus  (III.  5,  5  pluris  eam  vendam; 
IV.  1,  41  tanti  esse)  genetivo  pretii  usus  est. 

4.  De  ablativo. 

Non  ita  multa,  quae  a  meliorum  scriptorum  usu  huius 
casus  aliena  sunt,  in  Frontinianis  libris  offendunt. 

1.  In  constructione  verborum,  quae  separandi  significatione 
praedita  sunt,  maxima  quidem  ex  parte  discrepantia  posita 
est,  quia  eorum  aliquot  nudum  ablativum  adsciscunt,  cum 
Cicero  et  Caesar  ea  cum  praepositione  coniungant.  Attamen 
addendum  est,  Frontinum  in  talibus  verbis  adhibendis  non 
certam  normam  sequi,  verum  eadem  verba  modo  cum  nudo 
ablativo  modo  cum  praepositione  coniungere  notione  verbi 
non  mutata.  Quo  clarius  autem  res  perspiciatur,  omnia  verba, 
quae  huc  spectant,  enumerabo  in  singulisque,  quomodo  in 
dativo  tractando  feci,  addam,  quibus  locis  cum  ablativo, 
quibus  cum  praepositione  coniuncta  sunt. 

Primum  ea  verba  afferam,  quae  cum  ablativo  vero,  i.  e. 
locum,  unde  aliquid  proficiscitur,  exprimente  coniunguntur. 
Haec  verba  simplicia  notavi: 

arcere  cum  praepositione  ab:  str.  I.  10,  3  arcere  a 
cupiditate;  capere  cum  praep.  de:  de  aqu.  4,  16  ex  manubiis 
de  Pyrrho  captis; 

cedere:  str.  I.  6,  10  acie  cederet;  in  libr.  IV.  ter  cum 
ablativo  loco:  IV.  1,  13  loco  hostibus  cesserant;  1,  26  loco 
fugitivis  cesserat;  1,34  loco  cesserant;  qua  elocutione  scriptores 
militares  omnium  temporum  uti  solent  (cf.  Draeg  I.  pg.  502); 
fugere  cum  praep.  ex:  str.  II.  8,  14. 
fundere  cum  praep.  ex:  str.  II.  5,  19  ex  insidiis  fudit; 
labi  cum  ablativo:  str.  I.  5,  16  labi  equis;  plerumque 
praepositio  adhibetur  (cf.  Draeg.  I.  pg.  502); 

liberare  ex  consuetudine  classicorum  cum  ablativo:  str. 
I.  9,  1;  III.  17,  4;  I V.  7,  26; 

movere  cum  abi.:  str.  IY.  1,  32; 
mittere  cum  ablat.  (cf.  Kuehner,  Gramm.  lat.  II.  §  80,  3): 
str.  III.  18,  1  diversa  porta  miserunt; 

pendere  cum  praep.  ex  notione  metaphorica:  str.  III. 
16,  1  qui  ex  illo  pendebant; 

solvere  cum  praep.  ab:  str.  IY.  1,  33  a  Ut  ore  classem 
solvisset ; 

venire  cum  praep.  ex:  str.  II.  12,  4. 

Deinde  hoc  loco  adiungo  verba  spoliandi,  nudandi. 
Frontinus  ea  congruenter  cum  melioribus  scriptoribus  cum 
ablativo  construit.  Cf. 

spoliare:  str.  I.  8,  8  spoliatus  consiliis;  II.  11,  3  spoliata 
principibus; 

nudare:  str.  III.  6,  1  nudatas  propugnatoribus  urbis; 
9,  10  nudatis  defensore  munitionibus; 

vacuare  (verbum  apud  posteriores  tantum  usitatum, 
cf.  Klotz):  str.  III.  6,  2  vacuatam  auxiliis; 

exuere:  str.  I.  6,  3  exuitque  praeda;  II.  5,  2  castris 
exuit;  IV.  7,  40  (—  II.  4,  15)  exuit  castris; 

destituere:  str.  III.  4,  3  alimentis  destitutum;  9,  5 
destitutas  praesidio;  11,  5  auxilio  destitutam .  Sub  dativo 
quem  dicunt  auctoris  notati  sunt  loci  II.  5,  26  et  IIT.  6,  4; 
sed  conferas  de  hoc  verbo  Draeg.  I.  pg.  509  et  549. 

Accedunt  haec  verba  composita  cum  notione  separandi 
praedita : 

abdicare  cum  abi.:  de  aqu.  3,  16. 
abducere  cum  praep.  ab:  str.  I.  1,  2;  II.  8,  13; 
abstinere;  Frontinus  formam  intransitivam  usurpat  idque 
cum  nudo  ablativo,  sicut  Cicero  (cf.  Draeg.  I.  pg.  506):  str. 
I.  8,  2;  IY.  1,  26; 

avertere :  str.  I.  1,  29  exercitus  obviis  hostibus  aversus 
sicut  Tac.  ann.  I.  66;  apud  bonos  scriptores  semper  fere  cum 
praep.  ab  (Draeg.  I.  pg.  506); 

delabi  cum  praep.  de:  str.  I.  12,  6  de  caelo  delapsa ; 
decurrere  cum  praep.  ab  str.  II.  4,  1  et  ex  str. 
I.  4,  2; 

defluere  cum  abi.:  de  aqu.  34,  24  purissimo  defluens  lacu; 
deiicere  cum  abi.:  strat.  II.  4,  4  deiectis  iugis  Callidromi 
montis  Aetolis;  Cicero  usurpat  praep.  de  et  ab,  Caesar  et 
Livius  praep.  de,  Livius  ablativo  non  nisi  metaphorice  utitur 
(cf.  Draeg.  I.  pg.  508); 

deficere,  si  adest  notio  ‘abfallen’,  cum  praep.  ab  eon- 
iungitur,  str.  I.  8,  6;  IY.  5,  22; 

depellere:  str.  I.  12,  5  ex  hasta  depulerat; 
desilire  cum  ablativo:  str.  II.  3,  23  desilire  equis,  sic 
poetae  (Draeg.  I.  pg.  509);  boni  scriptores  de  et  ex  usurpant; 

desistere  cum  abi.:  str.  III.  6,  4  coepto  desistere;  11,  5 
itinere  destitit;  sic  Caesar  et  Livius; 

deturbare  cum  praep.  ex:  str.  IY.  7,  12  deturbatis  ex 
ea  Poenis;  sic  Livius  (cf.  Draeg.  I.  pg.  509); 

discedere  cum  praep.  ab:  str.  I.  5,  3  ab  ordinibus 
signisque  discederet;  IY.  7,  42  discederent  a  signis;  item 
Caesar,  Cicero,  Livius; 

distare  cum  praep.  ab:  str.  II.  1,  4; 
educere  cum  praep.  ex:  str.  II.  5,  42;  cum  extra: 
str.  IY.  4,  1; 

emittere:  str.  III.  13,  8  a  propinquo  loco  emittebat; 
evolare:  str.  I.  2,  8  cum  praep.  ex; 
egredi  pariter  cum  praep.  et  ablativo:  str.  III.  2,  9  ex 
castello  egressa;  2,  10  e  nave  egressi;  —  I.  12,  1  egrediens 
nave  (cf.  pag.  h.  c.  43);  III.  2,  8  urbe  egressa  erat ;  IY.  1,  9 
egressum  via; 

effugere  cum  praep.  ex:  str.  III.  6,  4; 
erumpere  cum  praep.  ex  vel  ab:  str.  II.  5,  3  erumpunt 
e  silva;  II.  3,  10  a  cornibus  erumperent;  unus  locus  adden¬ 
dus  est,  quo  nudus  ablativus  cum  substantivo  verbali,  quasi 
verbum  positum  sit,  coniunctus  invenitur:  str.  III.  17,  2 
quattuor  portis  eruptione  facta;  sed  cf.  pg.  68. 

excedere  cum  ablativo,  qui  iam  apud  Ciceronem  et 
Caesarem  invenitur  (cf.  Draeg.  I.  pg.  512):  str.  I.  5,  5  excedere 
Italia;  5,  19  Hispania  excessurum;  II.  5,  36  provincia 
excederent  Parthi; 

excludere  cum  abi.,  ut  iam  apud  Ciceronem:  str.  III. 
3,  5  oppido  exclusus ; 

extrahere  cum  abi.:  de  aqu.  44,  5  quo  (scii,  foramine) 
venalem  extrahunt  aquam ;  cum  praep.:  str.  II.  3,  16  ab 
Italia  extraxerat; 

expellere:  str.  II.  6,  8  expelli  Europa  (sic.  codd.  meliores); 
exsolvere  cum  abi.:  str.  IV.  7,  24.  35; 
evadere  cum  praep.  et  cum  ablativo :  str.  I.  praef. 
evadendo  ex  locis;  IV.  5,  4  qua  (scii,  regione)  evaderent; 

prohibere  (meliores  scriptores  et  ablativo  et  praep.  ab 
utuntur,  cf.  Draeg.  I.  pg.  516)  semel  cum  praep.,  ceteris  locis 
cum  ablativo  construitur:  strat.  I.  10,  4  prohibuit  ab  impetu; 
dubius  est  locus  II.  9,  7  prohiberet  eos  a  fuga;  —  de  aqu. 
47,  12  accessu  prohiberentur;  str.  I.  4,  9  a  traiectu  pro¬ 
hibebatur;  —  IV.  5,  12  nunc  legimus  cum  Gunderm.: 
multa  se  prohibiturum,  sed  fortasse  multis  rebus  eos  pro¬ 
hibiturum  legendum  est,  si  servatur  ablativus  traditus  multis, 
impedire  cum  praep.  ab:  str.  IV.  7,  10; 
interdicere;  huic  verbo,  quod  vulgo  cum  dativo  personae 
et  ablativo  rei  construitur,  uno  loco  libri  IV.  accusativus  rei 
adiunctus  est,  IV  1,  6  vehiculorum  usum  omnibus  inter¬ 
dixit.  Ex  hac  constructione,  quae  quidem  apud  Livium 
deest,  sed  inde  ab  Ovidio  apud  scriptores  prosae  orationis 
posteriores  (Val.  Max.,  Sen.,  Suet.)  invenitur  (cf.  Draeg.  I. 
pg.  515  et  516),  nihil  concludi  licet  de  fide  libri  IV.,  cum 
alii  loci  qui  cum  hoc,  de  quo  agitur,  comparari  possint 
prorsus  desint; 

recedere  cum  praep.:  de  aqu.  28,  22  a  veritate  recessisse; 
str.  I.  3,  3  recedere  ab  ancipiti  discrimine;  III.  15,  5  recessit 
ab  obsidione ;  IV.  1,  9  ah  agmine  recessisse;  sed  1,  4  ex 
ordine  recessuros ; 

redire  cum  praep.  ex:  str.  I.  4,  2;  11,  1; 
repellere  cum  praep.  a:  str.  I.  4,  10; 
removere  cum  praep.  a:  str.  II.  6,  7  ab  una  porta 
remota  statione;  III.  2,  10  remota  a  mari  (sic  coniecit 
Zechm.  St.  Vind.  vol.  5,  pg.  232); 

remittere  cum  praep.  ex:  str.  III.  16,  1; 
refugere  cum  pr.  ex:  str.  II.  8,  11; 
retrahere  cum  pr.  a:  str.  II.  7,  2; 
revocare  cum  pr.  a:  str.  III.  9,  3; 
surgere  cum  praep.  de:  str.  IY.  3,  7  surgere  de  nocte . 
2.  Ablativum  loci  cum  Frontinus  persaepe  adhibuerit  et 
in  hoc  casu  usurpando  magna  ex  parte  cum  optimis  scripto¬ 
ribus  consentiat,  longum  et  supervacaneum  existimo,  omnia 
huius  constructionis  exempla  afferre.  Itaque  ex  magno  eorum 
numero  talia  elegi,  quae  ad  demonstrandam  dicendi  con¬ 
suetudinem  Frontinianam  apta  mihi  viderentur.  Eas  quidem 
voces,  quas  Cicero,  Caesar,  alii  omissa  praepositione  in  solo 
ablativo  ponere  solent,  Frontinus  maxima  ex  parte  congruenter 
cum  illis  construit. 

a)  Substantivum,  quod  est  locus ,  semper  in  ablativo 
ponitur  exceptis  his  locis:  de  aqu.  7,  12  in  proximis  urbem 
locis;  10,  29  in  quibusdam  locis  (11,  22  quibusdam  locis); 
13,  22  in  plerisque  Italiae  locis;  str.  II.  2,  14  loco  arto, 
in  quo;  5,  13  in  eis  locis  esse;  5,  15  in  loco  edito  depre¬ 
hensum;  5,  35  in  confragoso  loco; 

b)  Deinde  parte  et  cum  praepositionibus  coniungitur 
velut  de  aqu.  10,  8  in  superiori  parte;  23,  24  in  plerisque 
urbis  partibus;  str.  I.  5,  10  ab  altera  parte;  III.  2,  10  ab 
ea  parte,  et  in  solo  ablativo  ponitur  velut  de  aqu.  10,  25 
superiori  parte;  14,  11  interiore  parte;  33,  20  omni  parte 
urbis;  str.  I.  1,  6  qua  (scii,  parte);  5,  4  superiore  parte; 
5,  21  obsessus  ea  parte;  II.  3,  5  ea  parte. 

c)  Ablativis  via,  itinere,  itineribus  similibus  non  signifi¬ 
catur  locus,  ubi  aliquid  est,  sed  via,  per  quam  motus  fit  (cf. 
Draeg.  I.  pg.  522).  Omnibus  temporibus  tales  dictiones  in 

usu  fuerunt.  Nonnulla  exempla  ex  Frontino  afferam:  str.  I. 
1,  6  inferiore  itinere;  1,  9  occultatis  itineribus;  2,  5  alia 
via;  4,  1  angusto  itinere;  4,  6  magnis  itineribus ;  8,  4 
occultis  itineribus ;  II.  5,  24  arta  via;  5,  42  pedestri  itinere; 
substantivum  via  omissum  est  str.  I.  4,  4  illa  occurrente 
multitudine;  similia  leguntur  str.  III.  9,  3  una  et  angusta 
semita;  II.  5,  31  toto  spatio  (abi.  temporis?)  persecuti  cae¬ 
dunt;  I.  11,  1  circuitu  maiore;  5,  38  exiguo  circuitu.  — 
Permultis  locis  libr.  de  aquis  exstat  via  cum  significatione 
loci,  ubi  aliquid  est,  cf.  3,  19  via  Praenestina;  6,  5  via 
Valeria;  6,  7  Sublacensi;  6,  25  via  Latina  alia;  10,  19 
eadem  via. 

d)  Accedunt  alia  substantiva,  quae  a  Frontino  in  ablativo 
ponuntur,  cum  apud  meliores  scriptores  cum  praepositione 
coniuncta  inveniantur,  cf.  latus:  str.  I.  2,  7  alio  latere;  II. 
3,  17  utroque  latere  duxit;  3,  22  dextro  latere  locavit  .  .  . 
dextro  latere  collocavit;  cum  praep.  str.  I.  4,  2  ab  utroque 
latere  expicuit;  —  cornu:  str.  II.  3,  1  dextro  cornu  con¬ 
flixit;  (in  eodem  exemplo:  in  dextro  cornu  constituerentur 
...  in  sinistro);  3,  3  dextro  cornu  circumiit  (in  eodem 
exemplo  bis,  3,  2  semel  in  dextro  cornu);  3,  16  dextro  .  .  . 
sinistro  cornu;  3,  20  utroque  cornu  conloccisset  (3,  22  in 
sinistro  cornu  locavit);  4,  11  sinistro  se  vicisse,  ubi  sub¬ 
stantivum  omissum  est;  7,  11  dextro  cornu  (7,  10  in  dextro 
cornu);  —  aditus:  str.  I.  4,  4  quo  aditu;  —  vadum:  str. 
I.  4,  9  a  libero  vado  transgressus;  5,  4  vado  transire;  — 
porta:  str.  III.  18,  1  diversa  porta  miserunt  (cf.  pg.  64); 
17,  2  quattuor  portis  eruptione  facta  (cf.  pg.  65);  —  alveus: 
str.  I.  1,'  6  demisso  alveo  Euphrates  decurrit;  —  ripa:  str. 
I.  4,  9  adversa  ripa.  Ex  libris  de  aquis  subiungo  hos  loci 
ablativos  liberiores:  de  aqu.  4,  10  imo  clivo;  5,  3  vicesimo 
miliario;  8,  30  miliario  quartodecimo  (aliis  locis  velut  de 
aqu.  6,  5.  8  etc.  ad  miliarium);  6,  12  rivo  subterraneo; 
7,  2  suo  [rivo]  etc.;  6,  14  opere  supra  terram;  6,  16  opere 
arcuato  etc.;  11,  17  capite  »an  der  Fassung«  (23,  11.  27; 

24,  2  aliis  aci  caput)  etc.  —  In  libro  IV.  strat.  praeter 
ablativos  usitatissimos  unum  simile  exemplum  repperi:  IV. 
3,  7  duobus  lectis  discumbebatur. 

e)  In  construendis  verbis  collocandi,  ponendi,  consi¬ 
dendi  sim.  Frontinus  eundem  usum  sequitur  atque  optimi 
scriptores,  praeterquam  quod  apud  collocandi  verbum  non 
raro  ablativus  solus  loci  ponitur  (cf.  pg.  68);  deinde  uno  loco 
verbum  defigere  cum  praep.  in  cum  accus.  coniunctum  est: 
str.  II.  3,  7  in  terram  defigeret;  tum  adiungo,  apud  verbum 
distribuendi  praepositionem  in  cum  accusativo  et  cum  abla¬ 
tivo  promiscue  usurpari  (cf.  Zechm.  St.  V.  vol.  5.  pg.  249). 

f)  Verba  tenendi,  retinendi,  se  continendi  in  universum 
praepositionem  in  cum  ablativo  adsciscunt,  cf.  str.  II.  praef. 
infide  retinendis;  1,  5  in  armis  retinuit;  5,  18  in  colli¬ 
bus  se  continentem  ....  in  montibus  se  continuerant;  12,  1 
cohortem  in  statione  detinuit;  III.  17,  5  in  vallo  militem 
tenuit;  17,  6  in  castris  tenuit;  IV.  7,  42  in  agmine  milites 
continere.  —  Praepositio  intra  exstat:  de  aqu.  35,  3  in¬ 
commodum  intra  se  tenet;  str.  II.  1,  2  intra  castra  conti¬ 
nuit  suos;  5,  4  intra  Panormum  copias  tenuit;  III.  17,  7 
continendo  militem  intra  munimenta.  —  IV.  1,  14  legitur: 
sub  eodem  vallo  continere.  —  Ablativus  exstat:  str.  I.  4,  7 
quae  stationibus  tenebantur;  5,  28  suos  castris  continuit; 
III.  11,  3  moenibus  se  continebant. 

g)  Paucis  dicam  hoc  loco  de  verbis  accipiendi,  ex¬ 
cipiendi,  recipiendi,  quae  Frontinus  semper  fere  cum  prae¬ 
positionibus  intra  vel  in  cum  accus.  construxit.  Cum  praep. 
in  cf.  de  aqu.  12,  7  in  eosdem  arcus;  12,  15  in  altiores 
arcus  recipiuntur;  15,  6  excipiuntur  in  castellum;  24,  13 
recipi  in  ductum;  24,  27  in  arcus  excipitur;  24,  29  in  arcus 
recipitur;  25,  7  in  arcus  recipiuntur;  25,  26  in  piscinam 
recipitur;  35,  25  in  quos  (lacus)  excipitur;  —  strat.  II.  3,  3 
in  loca  se  reciperent;  3,  7  in  mediam  aciem  recepit;  3,  21 
in  medium  recipiuntur;  5,  27  in  ultimum  agmen  recepti; 
5,  30  receptus  in  gregem;  8,  6  non  recepturum  se  in 

castra;  III.  2,  11  in  portum  receptus .  —  Praepos.  intra 
invenies;  str.  I.  3,  4  intra  munitiones  se  receperunt;  II. 
3,  8  recipere  intra  munimenta;  3,  10  se  intra  ordines 
recepissent;  3,  17  intraque  eos  aciem  recepit;  III.  2,  7 
intra  portas  recepti. 

Paucis  locis  inveni  ablativum,  qui  magis  ad  modalem 
et  instrumentalem  significationem  spectat  (cf.  Draeg.  I. 
pg.  527):  de  aqu.  12,  1  contectis  piscinis  excipiuntur; 
29,  17  opere  arcuato  exceptam;  str.  IV.  7,  24  sua 
fide  recepit. 

h)  Denique  hic  commemoro  verba  claudendi ,  condendi , 
mergendi.  Ablativus  autem,  si  loco  praepositionis  exstat, 
habet  sensum  magis  instrumentalem  quam  localem  (cf.  Draeg.  I. 
pg.  550  et  552): 

claudere,  plerumque  ablativus  instrumentalis  in  usu  fuit, 
praepositio  in  inde  a  Livio  adhibetur,  ut  str.  IV.  7,  34  in 
castello  clausus  (cf.  Draeg.  I.  pg.  551); 

includere,  inde  a  Livio  cum  ablativo,  de  aqu.  15,2/3  eodem 
lumine  plures  quinariae  includuntur;  str.  III.  8,  3  incluso 
Scirdibus  Croeso; 

condere  cum  ablativo  coniungitur,  qui  usus  apud  poetas 
invenitur  (cf.  Draeg.  I.  pg.  551);  str.  III.  14,  3  cupis  con¬ 
ditum;  —  str.  III.  4,  6  Schanzius  (cf.  in  Philol.  vol.  48. 
pg.  676)  sine  iusta  causa  scripturam  traditam  in  quibus  id 
conferebatur  mutare  vult  in  in  quibus  id  condebatur; 

abscondere,  celare  Frontinus  construit  cum  praep.  in 
cum  abi:  str.  II.  5,  31  in  vicina  silva  copias  abscondunt; 
II.  5,  22  cum  .  .  .  partem  in  confragosis  rupibus  celasset; 

occultare  cum  ablativo:  str.  III.  13,  2  occultatam  balteo 
epistulam;  cum  praep.  in  str.  II.  5,  35  cum  ...  in  con¬ 
fragoso  loco  occultasset;  III.  10,  2  quos  in  proximo  occul¬ 
taverat;  cum  praep.  post:  str.  II.  5,  44  parte  navium  post 
promunturia  occultata; 

delitescere  cum  praep.  ad:  str.  I.  6,  4  delituerunt  ad 
extremas  ( arbores) ; 

mergere  cum  praep.  infra  exstat  de  aqu.  11,  20  infra 
terram  aquas  mergebant; 

3.  De  ablativo  temporis  non  multum  deprehendi,  quae 
ut  discrepantia  a  meliorum  scriptorum  usu  commemoratione 
digna  mihi  viderentur.  Id  tamen  statuendum  est,  rarissime 
a  Frontino  pro  ablativo  temporis  praepositionem  usurpari.  Id 
enim,  quod  nos  dicimus  »zur  rechten  Zeit«  Frontinus  prae¬ 
positione  in  exprimit:  str.  I.  1,  1  in  tempore;  II.  1,  3  in 
tempore ,  qua  in  re  cum  optimis  scriptoribus  consentit  (cf. 
Draeg.  I.  pg.  530);  usitatius  est  hoc  sensu  suis  temporibus, 
quod  exstat  de  aqu.  46,  21.  —  Substantivum  bellum  idque 
cum  attributo  coniunctum  Frontinus  semper  omissa  praepo¬ 
sitione  in  solo  ablativo  ponit.  Cf.  e.  g.  str.  I.  1,  6  Parthico 
bello;  II.  4,  7  fugitivorum  bello;  III.  14,  1  bello  civili;  IV. 
1,  43  bello  Dardanico ,  plurimis  aliis  locis.  —  Hoc  loco 
commemoro,  str.  IV.  3,  14,  ubi  Gundermannus  Germanico 
bello  scripsit,  contra  auctoritatem  optimorum  codicum  cum 
Hirschfeldio x)  scripturam  deteriorum  codicum  Germanici  eo 
bello  servandam  esse;  nam  ut  tumultus  Julii  Civilis  bellum 
Germanicum  appellaretur  hoc  quidem  loco  fieri  non  potuit, 
cum  expressis  verbis  additum  sit:  quod  Julius  Civilis  in 
Gallia  moverat.  Cf.  etiam  str.  II.  11,  7  Germanicus  eo 

bello,  quo . meruit.  De  str.  IV.  3,  14  egit  etiam 

Wolfius* 2)  lectione  Germanici  eo  bello  innixus. 

Ceterum  operae  pretium  mihi  non  videtur,  omnia  huius 
constructionis  exempla  proferre,  praesertim  cum  nihil  inusi¬ 
tati  praebeant.  Saepissime  enim  congruenter  cum  bonis 
scriptoribus  ad  significandum  tempus,  quo  aliquid  fit  (cf. 
Draeg.  I.  pg  528)  in  ablativo  ponuntur  voces  velut  dies3). 

x)  Cf.  Hermae  vol.  XXIV.  pg.  103. 

2)  Cf.  ‘Jahrbiicher  des  Vereins  von  Altertumsfreunden  im  Rhein- 
land’,  vol.  LXXXV.  pg.  172  sqq. 

3)  Huius  vocis  genus  quamquam  plerumque  est  masculinum  (cf. 
de  aqu.  45,  4;  strat.  I.  1,  1 ;  4,  5  postero  die;  11,  3.  7;  II.  1,  6.  15; 
9,  9  postero  die,  aliis;  III.  2,  7;  11,  4  al.;  IV.  1,  43;  3,  13  al.),  tamen 

nox,  lux,  liora,  tempus,  hiems,  aestas,  annus,  consulatus 
aliae,  sed  commemoratione  dignus  est  unus  locus,  quo  dicitur 
crepusculo  (str.  IV.  3,  7).  Separatim  autem  nonnullos  locos 
afferendos  esse  puto,  quibus  hoc  ablativo  tempus  significatur, 
quod  totum  actione  quadam  completur,  ubi  exspectamus 
potius  accusativum,  cf.  de  aqu.  28,  4  tota  deinceps  aetate 
durantem;  46,  18  ut  .  .  .  quam  paucissimis  diebus  rivi 
cessent  (=  deficiant);  str.  I.  2,  4  longo  tempore  Romae 
morarentur;  11,  19  tota  die;  II.  2,  14  et  III.  15,  4  tota 
nocte;  fortasse  etiam  II.  5,  31  toto  spatio  (cf.  pg.  68);  III. 
6,  4  aliquanto  tempore  oppidum  obsedisset.  Huiusmodi 
ablativi  temporis  apud  posteriores  demum  frequentiores  fiunt 
(cf.  Draeg.  I.  pg.  534). 

4.  De  ablativi  modi  usu  ea,  quae  in  Frontinianis  scriptis 
inveni,  a  meliorum  scriptorum  dicendi  consuetudine  non  ita 
valde  abhorrent.  Constat,  talibus  ablativis  in  universum  addi 
attributum.  Si  autem  deest,  attributum,  boni  scriptores  prae¬ 
positionem  cum  usurpant.  Sic  quoque  Frontinus,  cf.  de  aqu. 
3,  3/4;  str.  I.  8,  9;  II.  4,  4;  5,  34;  9,  9;  III.  praef.;  9,  10. 
Pauci  tantum  loci  exstant,  quibus  nudus  ablativus  legitur, 
sed  plurimi  tales  ablativi  a  Frontino  usurpantur,  quales  apud 
Ciceronem,  Caesarem,  alios  leguntur,  cf.  strat.  II.  7,  3  con¬ 
silio  deductos;  III.  17,  6  industria  fecerat  (in  tali  constructione 
industria  apud  bonos  scriptores  nondum  exstat,  etiam  Fron¬ 
tinus  aliis  locis  praepositiones  aut  de  aut  ex  posuit);  IV.  1,  43 
consistere  ordinibus  (singularis  numerus  ordine  saepe  apud 
Ciceronem  legitur,  sed  pluralis  non  invenitur);  6,  2  cursu 
contendens.  —  Omnino  abhorrent  ab  optima  latinitate:  str. 
I.  praef.  velocitate  consuli  debet;  IV.  7,  19  vicibus  remiges 
exercebat,  quale  exemplum  alibi  non  inveni;  sed  his  locis 
etiam  de  ablativo  instrumenti  cogitari  potest  (Draeg.  I.  pg.  536). 

femininum  non  solum  adhibetur,  si  dies  certa  significatur,  sed  etiam 
aliis  locis,  quibus  praestituta  dies  non  notatur,  idque  et  in  libr.  I — III. 
et  libr.  IV.;  cf.  postera  die  str.  I.  1,  12;  II.  4,  6;  IV.  7,  22;  tota  die 
str.  I.  11,  19.  Hunc  usum  observavit  Fritzeus  1.  c.  pg.  29. 

Saepe  autem  Frontinus  huic  ablativo  genetivum  addit. 
Ac  primum  exstat  sicut  apud  Livium  ablativus  modo  cum 
genetivo  uno  loco,  de  aqu.  6,  10  stagni  modo ;  tum  affero 
str.  I.  12,  5  infulae  more;  II.  3,  1  spectantium  more; 
3,  17  Romanorum  more;  III.  2,  8.  10  negotiatorum  specie: 
2,  6  consilii  specie;  IV.  1,  8  hostium  specie.  Pro  ablativo, 
qui  est  modo,  in  libris  strategematon  usurpatur  praep.  in 
cum  accus.,  cf.  I.  5,  1  in  modum  cavae  lunae;  II.  5,  12  in 
modum  defunctorum ;  5,  13  maiorem  in  modum;  alii  ablativi 
cum  genetivo  coniuncti  exstant  str.  I.  5,  22  silentio  noctis; 
IV.  6,  1  paucorum  iactura.  Imprimis  autem  huc  referenda 
sunt  substantiva  in  u  exeuntia:  cf.  str.  I.  1,  10  iussu  Lace¬ 
daemoniorum;  II.  7,  1  et  2  iussu  sito;  III.  16,  4  ipsius 
iussu;  de  aqu.  7,  23  iussu  imperatoris;  str.  I.  4,  11  iniussu 
popidi  Romani;  IV.  1,  32  iniussu  considis;  1,  38  iniussu 
ducis;  II.  6,  1  Camilli  ductu;  8,  12  ductu  Archelai;  II.  7,  8 
subito  consensu;  IV.  1,  22  omnium  consensu;  de  aqu.  37,  6 
censorum  permissu;  37,  15  quorum  arbitratu,  quae  exempla 
omnibus  temporibus  in  usu  fuerunt;  inde  a  Livio  (cf.  Draeg. 

1.  pg.  538)  invenitur,  quod  legitur  str.  I.  4,  1  quorum 
respectu.  —  Iam  vero  accedunt  substantiva  vestitum  signi¬ 
ficantia,  quae  a  Frontino  semper  nudo  ablativo  usurpantur, 
cf.  strat.  I.  2,  1  habitu  servorum;  2,  2  Tusco  habitu;  II.  1,  6 
militum  habitu;  4,  18  furicdi  habitu;  9,  9  habitu  captivarum; 
11,  2  habitu  languentium;  III.  2,  3  Romanorum  habitu; 

2,  9  eorundem  vestitu;  3,  6  venatorum  habitu;  8,  2  habitu 
eodem. 

Omnino  statuendum  est,  Frontinum,  si  ablativo  modi 
adiectivum  addit,  multo  saepius  solum  ablativum  usurpare 
quam  praepositionem  cum;  nam,  nisi  fallor,  haec  tribus 
tantum  locis  invenitur,  cf.  de  aqu.  46,  17  maxima  cum 
festinatione ;  str.  I.  9,  3  minore  cum  metu;  III.  9,  10  cum 
magno  strepitu .  Ceteris  locis  nudus  ablativus  ponitur. 

Ad  exprimendum  comitatum  Frontinus  praepositione  cum 
utitur,  velut  str.  1. 1, 5  cum  tota  classe;  II.  4,  6  cum  parva  manu: 

III.  10,  5  cum  reliqua  parte  exercitus;  IV.  5,  9  cum  militibus 
accessit  etc.;  sed  longum  est,  omnia  kuiusmodi  exempla 
afferre.  Perpauci  tantum  loci  notandi  sunt,  quibus  cum 
omissum  est:  str.  I.  1,  9  duplicatis  adgressus  copiis;  6,  3 
requietis  suis  adgressus;  II.  3,  3  optima  parte  virium 
suarum  circumiit. 

5.  Ablativi  causae  usum  Frontinianum  accuratius  exemplis 
illustrare  mihi  opus  esse  non  videtur,  cum  haec  constructio 
et  raro  a  Frontino  usurpata  sit  et  omnibus  fere  locis,  quibus 
invenitur,  nihil  insoliti  exhibeat.  Coniungit  enim  Frontinus 
hunc  casum  cum  verbis  intransitivis  (raro  cum  transitivis)  ad 
exprimendam  causam  in  ipso  subiecto  positam;  participium 
non  ita  saepe  his  ablativis  adiungitur.  Apud  Frontinum 
sicut  apud  scriptores  classicos  inveniuntur  fiducia,  metu, 
cupiditate,  amore,  pudore,  contemptu,  inopia,  desperatione, 
spe  etc.  Causam  extra  subiectum  positam  Frontinus  raro 
hoc  ablativo  exprimit,  cf.  de  aqu.  24,  16  errore  fieri;  35,  5 
imperitia  aquarum,  aliis;  str.  I.  5,  11  imprudentia  suorum; 
II.  3,  14  vigilia  marcentibus;  III.  2,  9  quo  errore  deceptis; 

IV.  5,  20  fame  perisse,  aliis;  saepius  invenitur  ablativus 
nomine  (ut  nomine  Caesaris  datur,  erogatur )  in  libr.  de 
aquis;  similiter  str.  II.  7,  4  regis  nomine.  Sed  saepe  fieri 
non  potest,  ut  pro  certo  dicatur,  utrum  ablativus  instrumenti 
an  causae  statuendus  sit.  Idem  dicendum  est  de  nonnullis 
adiectivis,  quae  Frontinus  secundum  communem  latini  sermonis 
usum  cum  ablativo  coniungit,  cf.  contentus :  de  aqu.  3,  2 
contenti  usu  aquarum;  str.  IV.  3,  1  vino  contentum;  3,  12 
gregalium  portione  contentus;  dignus:  de  aqu.  41,  26  dignum 
adnotatione ;  insolens ;  str.  I.  3,  3  successibus  proeliorum 
insolentem;  tumidus :  strat.  I.  11,  2  successibus  tumidum; 
alacer :  str.  I.  5,  36  alacre  successibus; 

Verba,  quae  animi  affectum  significant,  cum  nudo 
ablativo  Frontinus  construit,  cf.  str.  I.  11,  19  utro  gauderet 

6.  Iam  videamus,  quid  de  ablativi  instrumentalis  usu 
Frontiniano  sit  dicendum.  Liceat  autem  mihi  in  iis  exemplis 

illius  constructionis  acquiescere,  quibus  aliquid  inusitati  inesse 
mihi  videtur.  Frontinus  enim  aliquot  locis  personam  in  hoc 
casu  posuit,  quod  meliores  scriptores  rarius  facere  solent. 
Praeter  voces  copiae ,  armati,  auxilia,  praesidium  (omnibus 
locis  excepto  str.  III.  3,  6  a  praesidio  tenebatur)  affero  str. 
II.  3,  1  validissimis  militibus  exstruxerat;  3,  2  stipatam 
electis  viris;  3,  22  tironibus  supplevit;  9,  9  milite  complevit; 
IV.  2,  5  militibus  superavit;  7,  33  impleverant  fortissimis 
viris.  Inveniuntur  quoque  exempla,  in  quibus  dubium  est, 
utrum  persona  in  ablativo  instrumenti  an  in  dativo  auctoris 
posita  sit.  Sed  cum  his  locis  (III.  6,  4;  II.  5,  26)  persona 
minus  instrumentum  sit  quo  aliquid  efficitur,  quam  subiectum 
quod  agit,  dativum  auctoris  cum  Draeg.  I.  pg.  509  statuo. 
Cf.  h.  c.  pg.  54;  pg.  64. 

Deinde  notandum  est,  Frontinum  saepius  loco  huius 
ablativi  praepositionem  per  posuisse,  ut  rem,  qua  aliquid 
efficitur,  significaret.  Hic  usus  praepositionis  per  inde  a  Livio 
apud  prosae  orationis  scriptores  latius  patere  coepit  (cf.  Draeg. 
I.  pg.  604);  sed  de  hoc  usu  agam  pg.  84. 

Id  quoque  hic  commemoro,  uno  loco  legi  praepositionem 
ab,  ubi  potius  nudus  ablativus  exspectatur:  str.  II.  4,  9 
consternati  a  mendacio;  aliis  huiusmodi  locis  nudus  ablativus 
ponitur,  cf.  str.  II.  4,  12  novitate  consternati;  9,  5  ostento 
consternati.  Semel  etiam  invenitur  ab  pendens  ab  adiectivo: 
str.  I.  2,  9  ab  itinere  strigosiores  equos  (cf.  Dr.  I.  pg.  550); 
similiter  praep.  ex  eodem  loco:  coloratiora  hominum,  ut  ex 
via,  corpora. 

Denique  hoc  loco  commemoro,  Frontinum  ablativo 
instrumenti  saepissime  usum  esse,  ut  eventum  strategematon 
explicationi,  quae  antecedit,  adnecteret  et  eventum  ipsum 
indicaret.  Hunc  usum  pluribus  verbis  exposuit  Esternauxius 
1.  c.  pg.  15,  ut  demonstraret  aequalitatem,  quam  praeberet 
structura  exemplorum  et  libr.  I — III  et  libri  IV.  Ex  locis 
ab  illo  congestis  hic  eas  tantum  elocutiones  repeto,  quae  in 
libro  quoque  IV.  inveniuntur,  cf.  hac,  ea,  qua  ratione:  str. 

II.  2,  13;  2,  14;  3,  17;  7,  2;  8,  11;  III.  6,  5;  IY.  7,  21; 
hac,  qua  'persuasione:  str.  II.  5,  18;  7,  3;  13,  7;  IY.  7,  18; 
qua  vel  cuius  exspectatione:  str.  II.  9,  6;  IY.  7,  20;  quo 
facto:  str.  II.  4,  1.  4;  5,  45;  III.  6,  3;  IY.  1,  8;  7,  26.  29; 
quo:  I.  11,  10;  IY.  5,  11. 

7.  Materiam,  ex  qua  aliquid  factum  est,  Frontinus  aut 
nudo  ablativo,  quod  melioribus  scriptoribus  in  usu  non  fuit 
(cf.  Draeg.  I.  pg.  636),  aut  praepos.  ex  significat,  cf.  de  aqu. 
46,  14  tofo  exstructae;  47,  3  lapide  quadrato  consistunt; 
str.  I.  5,  2  vallum  cervolis  et  alio  materiae  genere  con¬ 
structum;  5,  8  materia  exstructum;  7,  2  quibus  (materiis) 
rates  construerentur;  —  str.  I.  5,  21  ex  vimine  silvestri 
catenas  conseruit;  7,  6  scuta  ex  vimine.  —  Tum  partes 
quoque,  ex  quibus  totum  constat,  a  Frontino  in  ablativo  solo 
ponuntur  aut  praepositio  ex  adhibetur: 

constare  Cicero  cum  praep.  ex  coniungit  (cf.  Draeg.  I. 
pg.  556);  Front.  de  aqu.  15,  15  quae  constat  ex  numero 
digitorum  quadratorum;  23,  12  ex  duobus  rivis  constat; 
25,  25;  26,  12  ex  pluribus  acquisitionibus  constat;  45,  7 
ea  constat  ex  locis  aedificiisve;  strat.  II.  3,  16  ex  diversis 
partibus  .  ...  ex  Italicis  constabat;  sed  de  aqu.  25,  15  venis 
quibusdam  constabat;  46,  21  structura  constant; 

contineri  (enthalten  sein)  ut  apud  bonos  scriptores  (cf. 
Draeg.  1.  pg.  557)  cum  solo  ablativo,  uno  loco  excepto:  de 
aqu.  28,  8  in  erogatione  maior  pars  continetur. 

8.  In  ablativo  limitationis  vel  relationis  adhibendo  Fron¬ 
tinus  a  scriptoribus  aureae  aetatis  non  dissentit.  Cuius  usus 
exempla  multa  sunt  neque  quicquam  insoliti  praebent:  cf.  de 
aqu.  10,  20  natura  purissimus;  str.  I.  1,  6  natione  Cyr- 
rhestem;  II.  2,  13  aequati  numero,  virtute  praestantes;  IY. 
1,  10  senem  moribus. 

9.  Ablativi  pretii  unum  exstat  exemplum:  str.  IY.  5,  20 
CC  denariis  murem  venisse. 

10.  Jam  dixi  pg.  61  a  Frontino  semper  fere  genetivum 
qualitatis  adhiberi;  praeterquam  quod  dicit  str.  II.  8,  4 

tribunus  militum  consulari  potestate,  ubi  quidquam  mutare 
omnino  non  licebat,  ablativi  exempla  leguntur  de  aqu.  6,  10 
stat  (aqua)  colore  praeviridi;  str.  III.  2,  7  pier  osque  muliebri 
ornatu;  IV.  1,  28  erat  foedato  habitu. 

11.  Ablativum  mensurae  vel  differentiae  Frontinus  raro 
usurpavit  in  libris  strat.,  saepius  in  libris  de  aqu.  Praecipue 
ad  voces  maior,  minor,  amplius,  plus,  minus  modus,  quanto 
maior  minorve  res  sit,  vocibus  numeralibus  expressus  in 
ablativo  ponitur.  Alii  ablativi,  quos  Frontinus  cum  compa¬ 
rativo  coniungit,  leguntur:  str.  I.  10,  3  multoque  maiorem; 
—  sed  saepius  exstat  longe,  cf.  II.  3,  12  longe  minoris; 
5,  9  longe  maior;  de  aqu.  23,  7;  28,  14  longe  ampliorem; 
28,  18  longe  maior  copia;  —  tum  memoro:  de  aqu.  36,  19 
quanto  potior  cura;  str.  II.  5,  19  maiorem  aliquanto  exer¬ 
citum;  de  aqu.  16,  2  exiguo  minus;  29,  1  exiguo  minor; 
str.  I.  4,  9  a  paulo  remotiorem.  —  Str.  I.  1,  6  triduo  ante¬ 
quam;  III.  11,  2  non  multo  post. 

Nunquam  cum  verbis  notionem  comparativam  exhiben¬ 
tibus  hic  ablativus  coniunctus  est,  sed  exstat  ille,  nusquam 
accusativus,  apud  verba,  quae  intervallum  inter  duo  loca  vel 
homines  significant,  cf.  str.  III.  8,  2  longo  spatio  distantia; 
II.  1,  4  castra  eius  a  Punicis  trium  milium  passuum 
spatio  distarent;  II.  10,  2  paucis  milibus  passuum  dista¬ 
rent;  2,  5  quingentis  non  amplius  passibus  abessent. 

12.  Ablativus  comparationis  a  Frontino  semper  adhibetur 
pro  quam  cum  nominativo,  cf.  de  aqu.  11,  29  omnibus 
humilior  Alsietina  est;  13,  27  quadratus  rotundo  maior; 
rotundus  quadrato  minor;  26,  25  Claudia  abundanfior 
aliis;  29,  13  leviora  ceteris  vitia;  35,  3  plerisque  inferior; 
str.  II.  5,  9  longe  nostro  maior  exercitus. 

Quod  pertinet  ad  comparationem  compendiariam  quae 
dicitur,  apud  Frontinum  praeter  str.  I.  1,  9  velocius  omni 
nuntio  nullum  alius  generis  exemplum  legitur  nisi  ablativus 
solito,  cf.  str.  I.  4,  7  frigidior  solito  dies;  II.  1,  4  solito 
diutius;  9,  6  solito  attentius;  17,  6  artiora  solito. 

Ad  voces  minus ,  plus,  amplius  Frontinus  attributa 
mensuram  vel  numerum  significantia  particula  quam  aut 
adiecta  aut  omissa  in  eodem  casu,  qui,  si  comparativi  non 
exstant,  necessarius  est,  ponit,  cf.  de  aqu.  17,  1  non  plus 
quam  tredecim;  28,  11  conceptio  non  amplius  quam  trium 
milium ;  str.  II.  2,  13  non  amplius  quam  parem  numerum; 
—  de  aqu.  16,  2  aream  digitorum  minus  viginti;  18,  2 
digitos  non  minus  duodecim;  25,  13  amplius  trecentae 
quinariae ;  str.  I.  1,  6  quadraginta  amplius  dies;  II.  1,  14 
non  amplius  quindecim  milia;  IV.  1,  10  minor  quadraginta 
annos  natus  (sicut  Nep.,  cf.  Draeg.  I.  pg.  566);  —  uno  loco 
legi  ablativum:  de  aqu.  26,  26  habet  non  plus  quinariis 
duobus  milibus. 

13.  Restat,  ut  dicam  de  nonnullorum  verborum  et 
adiectivorum  constructionibus : 

occupari,  quod  verbum  Cicero,  Nepos  cum  praep.  in 
coniungunt,  Frontinus  sicut  plerumque  Livius  (Draeg.  I.  pg.  553) 
cum  ablativo  construit,  cf.  str.  III.  1,  4  sacrificio  occupatos; 

niti  sicut  meliores  scriptores  cum  ablativo:  str.  III.  9,  3 
quibus  nitebantur; 

fidere  Frontinus  semper  cum  dativo  construere  videtur, 
cf.  str.  II.  3,  17  pervicaciae  multum  fidebat;  3,  19  virtuti 
suorum  fideret,  quare  dativum  statuo  etiam  str.  I.  1,  9 
fidens  viribus; 

diffidere  Frontinus  cum  ablativo  congruenter  cum  scrip¬ 
toribus  argenteae  aetatis  coniungit  (Draeg.  I.  pg.  557):  str. 
I.  8,  5  paucitate  suorum  diffidens. 

Verba  copiae  et  inopiae  ut  egere,  indigere,  carere, 
vacare,  abundare  Frontinus  semper  cum  ablativo  coniungit. 

Neque  aliter  res  se  habet  in  adiectivis  copiae  et  inopiae, 
excepta  voce  plenus,  de  qua  cf.  pg.  60.  Cf. 

refertus:  str.  III.  2,  8  saccis  frumentariis  palea  refertis. 
Excerpta  quidem  codicis  Gothani  praebent  paleae,  quam 
scripturam  defendit  Zechm.  St.  Vind.  vol.  5.  pg.  237,  sed  in 
omnibus  aliis  codicibus  exstat  ablativus; 

onustus:  str.  I.  4,  2  praeda  onustus ;  II.  5,  42  omni 
onustas  milite;  III.  2,  8  iumenta  saccis  onusta;  3,  6  onusti 
venatione; 

oneratus:  str.  II.  5,  31  oneratique  pabulo;  III.  3,  7 
oneratas  praeda  naves;  cf.  Zechm.  St.  Yind.  vol.  5.  pg.  247; 

vacuus:  str.  III.  2,  5  vacuam  defensoribus  urbem;  G,  3 
vacuam  eam  defensoribus;  9,  3  vacua  defensoribus ; 

ferax:  str.  IY.  7,  18  quibus  (elephantis)  ferax  est 
Numidia; 

14.  Yerba  uti,  abuti,  fungi,  potiri,  opus  est  a  Frontino 
semper  cum  ablativo  construuntur;  nam  etiam  str.  III.  6,  7, 
ubi  codices  HP  praebent  potitus  est  civitatem,  Gundermannum 
collatis  exemplis  I.  2,  3;  7,  12;  11,  6;  II.  5,  4;  5,  13;  8,  6; 
III.  1,  2;  3,  1;  4,  1;  IY.  1,  16;  7,  19;  7,  38  recte  scrip¬ 
sisse  puto  potitus  est  civitate. 

V.  De  usu  praepositionum. 

Longum  est,  omnia  ad  usum  praepositionum  pertinentia 
sive  usitata  sive  insolenter  posita  sint  afferre,  quare  eas 
tantum  materiae  partes  exemplis  instruere  mihi  in  animo 
est,  quae  magis  ad  usum  scriptorum  posteriorum  spectant, 
et  eas,  in  quibus  aequalitates  vel  diversitates  inter  libr.  IY. 
strat.  et  reliqua  scripta  Frontiniana  apparent. 

1.  Praepositiones  cum  accusativo: 
ad,  apud.  Primum  commemoro,  Frontinum,  ut  propin¬ 
quitatem  loci  significaret,  in  libris  de  aquis  et  praepositionem 
ad  et  ablativum  loci  adhibuisse,  cf.  de  aqu.  3,  22  locus  est 
ad  portam;  item  4,  10  aliis;  4,  6  aliisque  ad  miliarium; 
23,  11  aliis  ad  caput;  sed  de  aqu.  5,  3;  8,  30  aliis  vicesimo 
miliario;  11,  17  capite;  cf.  pg.  68; 

ad  significat  ‘gegeniiber’:  de  aqu.  17,  23  ad  cursum 
aquae  obpositus;  str.  I.  5,  6  obieda  ad  ingressum  catena. 

Woelfflinus  1.  c.  pg.  73  contendit,  librorum  strat.  I — III 
auctorem  praepositione  ad  non  usum  esse  nisi  ad  significandum 

locum,  quo  proelium  commissum  esset,  praepositionem  apud 
adhibitam  esse  ad  significandam  urbem,  quae  oppugnaretur; 
in  libro  autem  quarto  ad  urbes  obsessas  significandas  loco 
illius  apud  positum  esse  ad.  Hanc  quam  contendit  Woelff- 
linus  discrepantiam  inter  libros  tres  priores  et  librum  quartum 
non  esse  pluribus  verbis  Fritzeus  pg.  30  et  Esternauxius 
pg.  9  et  10  demonstraverunt.  Repeto  locos  ab  Estern.  allatos, 
ex  quibus  apparet,  praepositionem  ad  a  Frontino  atque 
Pseudo-Frontino  qui  dicitur  et  ad  proeliandi  locum  notandum 
et  ad  urbes  obsessas  significandas  usurpatam  esse,  praepo¬ 
sitionem  apud  in  libris  I — III  eodem  modo  promiscue  adhibi¬ 
tam  esse.  In  libro  enim  IY.  praep.  apud  omnino  deest. 

Praepositio  ad  adhibetur 

a)  ad  proeliandi  locum  notandum:  str.  II.  1,  9  ad 
Chaeroneam;  3,  1  ad  oppidum  Indibile;  3,  7  ad  Cannas ; 
3,  19  ad  Arbela;  5,  23  ad  Trebiam;  5,  24  ad  Trasumennum; 
5,  27  ad  Cannas;  5,  42  ad  Chaeronessum;  6,  4  ad  Trasu¬ 
mennum;  8,  13  ad  Mundam;  13,  6  ad  Ilerdam;  IY.  1,  21 
ad  castellum  Initia;  1,  24:  ad  Sirim;  2,  9  ad  Thermopylas; 
5,  5  ad  Cannas;  5,  7  ad  Cannas;  7,  25  ad  Trasumennum; 

b)  ad  urbes  obsessas  significandas:  str.  III.  17,  4  ad 
Dyrrhachium  (hoc  effugit  Esternauxium) ;  IY.  1,  1  et  7,  27 
ad  Numantiam. 

Praepositio  apud  adhibetur: 

a)  ad  proeliandi  locum  notandum:  str.  I.  2,  7  apud 
oppidum  Vetuloniam;  5,  17  apud  Aeserniam;  11,  20  apud 
Piraeea;  II.  1,  14  et  2,  4  apud  Tigranocertam;  1,  18  apud 
Aegospotamos;  2,  6  apud  Numistronem;  2,  7  apud  Cannas; 
3,  21  apud  Asculum;  4,  7  apud  Calamatrum;  5,  31  apud 
Lauronem;  5,  34  apud  Cantennam;  5,  39  apud  Forum 
Gallorum;  9,  8  apud  Marathona  (bis);  9,  10  apud  insulam 
Cypron;  apud  flumen  Eury  medonta;  (III.  9,  3  apud  flumen 
Mulucham);  III.  17,  5  apud  Rhyndacum ; 

b)  ad  urbes  obsessas  significandas:  str.  II.  8,  7  apud 
Numantiam;  III.  3,  1  et  6  apud  Tarentum;  7,  4  apud 

Babylona;  9,  1  apud  Carthaginem ;  9,  2  apud  Arpos;  10,  5 
apud  Agrigentum. 

In  hoc  usu  praepositionis  apud  consentit  Frontinus  cum 
Sallustio,  Tacito,  Suetone;  nam  Livius,  ut  urbem,  prope  quam 
aliquid  factum  est,  significaret,  plerumque  ad,  uno  loco  apud 
adhibuit  (cf.  Draeg.  I.  pg.  585).  Hoc  sensu  Arelleius  usurpat 
praepositionem  circa,  quae  apud  Frontinum  quoque  exstat: 
str.  I.  4,  7  circa  Abydon;  5,  23  circa  Amphipolim;  II.  4,  6 
circa  Aquas  Sextias;  item  IV.  1,  14  circa  urbem  Malven- 
tum ;  1,  43  circa  Dyrrhachium . 

Ad  significat  tempus,  quo  quid  fit,  his  locis:  de  aqu. 
44,  29  ad  subitos  casus;  str.  II.  3,  3  et  14  ad  primum 
impetum;  3,  16  ad  impetum  elephantorum;  5,  23  ad  primum 
incursum;  5,  29  ad  incendium;  9,5  ad  cuius  conspectum; 
12,  1  ad  lucis  exortum;  ni.  10,  4  ad  primam  eruptionem ; 
12,  1  ad  conspectum  eius.  Hic  usus,  rarus  apud  Ciceronem, 
inde  a  Livio  magis  percrebrescit. 

Ex  locis,  quibus  ad  sensum  finalem  exhibet,  affero:  str. 
I.  4,  10  ad  vadi  tutelam  redissent;  III.  6,  3  ad  tutelam 
aliarum  dilaberentur ;  IV.  1,  9  ad  nullius  rei  rapinam 
recessisse.  —  I.  5,  17  ad  fidem  remanentium  vigilias  divi¬ 
deret;  11,  2  ad  eius  rei  fidem  conferret;  II.  5,  31  ad  citius 
rei  sensum  emittente  legionem;  ad  cuius  rei  praesidium 
educente  exercitum;  III.  8,  2  ad  cuius  simulationem  cura¬ 
vit;  17,  1  veniente  ad  obsidionem;  11,  2  ad  alios  actus 
occasionem ;  IV.  7,  14  magni  ad  alia  usus;  7,  22  ad  de¬ 
liberationem  spatium;  II.  6,  9  locum  ad  fugam;  10,  2 
tempore  ad  requiem  (cf.  pg.  55);  —  II.  5,  23  ad  id;  5,  44 
ad  hoc  ipsum.  —  Duobus  locis  auctor  libri  IV.,  si  Gunder- 
manni  editionem  sequimur,  praepositionem  ad  sensum  finalem 
exhibentem  brevitate  quadam  elocutionis  usurpavit,  cuius 
usus  exempla  in  libris  I  — III.  non  inveniuntur.  Gunderm. 
praeeunte  Hartelio  (cf.  1.  c.  pg.  115)  scripsit  str.  IV.  1,  39 
Fabium . [ad]  virgas  poposcit,  caesum  securi  'per¬ 

cussurus,  i.  e.  ut  virgis  caederetur  (GH  exhibent  virgas, 

P  virgis).  Hoc  loco  Schanzius  (cf.  1.  c.  pg.  680),  cui 
assentior,  lectionem  deterioris  codicis  P  virgis  servans  ordi¬ 
nem  verborum  virgis  'poposcit  invertit  in  Fabium  poposcit, 
virgis  caesum  securi  percussurus.  Deinde  str.  IY.  5,  16 
traditum  est  virga,  qua  ad  equum  erat  usus;  hoc  idem 
valet  quod  ad  equum  regendum.  Schanzius  (cf.  1.  c.  pg.  676) 
hoc  loco  collatis  exemplis  str.  III.  3,  3  (odio  suo  adversus 
regem  uterentur)  et  II.  4,  13  (adversus  Romanos  .  .  ele¬ 
phantis  .  .  .  usus  est)  recte  coniecisse  mihi  videtur  virga , 
qua  adversus  equum  erat  usus. 

Ad  habet  modalem  significationem  de  aqu.  13,  18  regula, 
ad  quam  ratio  computatur;  18,  8  directas  ad  rationem; 
43,  27  ad  lineam  ordinentur;  strat.  I.  praef.  discreta  ad  rerum 
varietatem;  5,  16  ad  novitatem  rei;  II.  3,  7  procedentibus 
ad  praeceptum;  3,  22  ad  morem  equestris  pugnae  exercitatds; 
III.  2,  4  armis  ad  similitudinem  hostilium  factis;  2,  11  ad 
Macedonicum  ornatus  est  habitum. 

Circa.  Localis  significatio  apud  Frontinum  nihil  insoliti 
praebet;  affero  tantum  str.  IY.  7,  38  circa  municipia  dimisit, 
qua  constructione  Caesar  quoque  et  Livius  in  verbis  mittendi 
et  dimittendi  utuntur  (cf.  Draeg.  I.  pg.  618). 

Interdum  hac  praepositione  res  significatur,  ad  quam 
actio,  de  qua  agitur,  spectat  —  nostra  lingua  ‘bei,  in 
betreff’  — :  de  aqu.  40,  5  circa  ius  observanda  sunt;  43,  26 
circa  collocandos  calices  observari  oportet;  27,  9  circa  ero¬ 
gationem  apparet;  29,  23  vitiis,  quae  circa  ea  erant;  str. 
I.  6,  3  circa  praedam  occupatos;  II.  9,  8  circa  gratulationem 
morantis;  III.  praef.  circa  oppugnationes  defensionesque 
strategemata;  has  circa  expugnationem  species;  circa  tutelam 
obsessorum.  —  Hic  est  usus  scriptorum  posterioris  aetatis 
(cf.  Woelffl.  1.  c.  pg.  90). 

Prope  cum  accusativo  legitur:  de  aqu.  10,  9;  26,  1 
et  13  prope  urbem;  str.  III.  10,  5  prope  moenia;  cum  praep. 
ab  coniunctum:  str.  I.  11,  5  prope  ab  Orchomeno;  IY.  1,  42 
(—  II.  4,  15)  prope  a  virgultis  silvaque;  —  propius  cum 

aecus.:  de  aqu.  6,  17  et  10,  26  propius  urbem;  — proxime 
cum  accus.:  de  aqu.  4,  7  proxime  viam  Collatiam:  eodem 
modo  construitur  adiectivum  proximus:  de  aqu.  4,  2  proxi¬ 
mum  portam  Capennam;  7,  12  in  proximis  urbem  locis ; 
uno  loco  cum  dativo:  de  aqu.  9,  17  haec  bonitatis  proxi¬ 
mae  (gen.)  est  Marciae  (dat.). 

Praepositio  ob  uno  loco  a  Frontino  ad  causam  expri¬ 
mendam  usurpatur,  quae  in  subiecto  posita  est,  qui  usus  inde 
a  Livio  percrebrescit  (cf.  Draeg.  I.  pg.  592):  cf.  str.  II.  6,  6 
hostes  ob  desperationem  fortius  dimicare.  Ad  exprimendam 
causam  extra  subiectum  positam  praep.  ob  exstat:  de  aqu. 
3L,  13  ob  inquisitas  eius  aquae  venas;  strat.  II.  5 ,  4  ob 
ingentem  exercitum  intentior;  IV.  3,  4  quas  ob  inopiam 
publice  dotavit  senatus;  4,  1  ob  hanc  iustitiam  se  dediderunt; 
7,  22  ob  eam  causam;  huc  refero  etiam  I.  4,  8,  ubi,  cum 
deteriores  tantum  codices  exhibeant  flumen  transire  propter 
oppositum  hostium  exercitum  non  posset,  optimus  autem 
codex  H  omiserit  propter,  fortasse  cum  Schanzio  (cf.  1.  c. 
pg.  676)  corrigendum  est  ob  oppositum  hostium  exercitum. 

—  Plerumque  autem  praep.  ob  exstat  cum  pronomine  neutrius 
generis  coniuncta,  cf.  str.  I.  1 ,  6  ob  hoc  operosiores;  4,  7 
ob  Jioc  nemini  suspectus;  6,  2  ob  hoc  dispositio;  12,  1  ob 
hoc  attonitos;  II.  1,  11  ob  hoc  exasperatus;  5,  33  ob  hoc 
dispositis;  7,  5  ob  lioc  infirmarentur;  III.  2,  1  ob  hoc  nihil 
caventibus;  8,  3  ob  hoc  dilapsi;  —  str.  I.  5,  19  ob  id 
neglectos;  II.  7,  11  ob  id  cedente;  9,  7  ob  id  resolutis  suis; 
13,  8  ob  id  remissioribus  custodibus;  III.  9,  3  ob  id  vacua ; 
17,  8  ob  id  securos.  Quod  in  libro  IV.  exempla  non 
inveniuntur  offendit,  sed  conf.  Estern.  p.  14. 

Pro  adversus  interdum  forma  adversum  adhibetur,  cf. 
str.  I.  3,  7  (hoc  exemplum  genuinum  esse  defendit  Estern. 
pg.  22);  11,  18;  II.  7,  9;  III.  17,  5;  IV.  1,  39.  Quod 
Woelfflinus  dicit,  formam  adversum  soli  Pseudo- Frontino 
peculiarem  esse  (cf.  1.  c.  pg.  76),  Gunderm.  iam  improbavit. 

—  Adversus  proprie  motum  alicui  rei  contrarium  significat, 

ex  qua  notione  profectus  est  usus  vulgaris  huius  praepositionis, 
qui  contrarium  aliquid  indicat,  str.  I.  4,  9  adversus  aquam 
assidue  procurrere  iussit  suos.  Hoc  exemplum  affert  Draeg.  I. 
pg.  593. 

Versus  apud  scriptores  classicos  cum  nominibus  tantum 
urbium  coniuncta  invenitur;  sic  quoque  str.  IY.  7,  13  Lace- 
daemonem  versus ;  uno  loco  legitur  in  —  versus;  cf.  I.  4,  11 
in  Italiam  versus. 

TJsque  omnibus  locis  cum  praep.  ad  vel  in  legitur; 
collocatio  huius  praepositionis  varia  est;  cf.  usque  ad:  de 
aqu.  4,  8;  9,  5;  14,  14.  26;  15,  14.  20;  16,  3;  22,  14;  str. 
II.  5,  7;  6,  10;  III.  15,  3;  IY.  7,  29;  —  usque  in:  str.  H. 
4,  15;  TII.  2,  2;  —  ad  .  .  .  usque:  de  aqu.  12,  9;  33,  10; 
str.  IY.  1.  14;  7,  34;  —  in  .  .  .  usque:  de  aqu.  33,  20; 
str.  I.  5,  16. 

Post  a  Frontino  interdum  pro  coniunctione  postquam 
cum  verbo  finito  adhibita  est,  cf.  de  aqu.  2,  2  post  experi¬ 
menta  et  usum;  27,  11  post  tot  iniurias  (—  postquam  rivi 
tot  iniuriis  affecti  sunt).  Ab  Horatio  usurpatur  post  hoc, 
quod  habes  str.  IY.  1,  43  (cf.  Draeg.  I.  pg.  599). 

Praep.  per  omnibus  notionibus  localibus  ut  ‘durcli, 
liberali  in,  entlang,  zwischen  hindurch  ’  a  Frontino  usurpatur. 
In  oratione  saepe  praep.  per  cum  verbo  eundi  vel  similibus 
ita  coniungitur,  ut  enuntiatum  fiat  translatum,  qui  usus  apud 
poetas  et  scriptores  argenteae  aetatis  invenitur  (cf.  Draeg.  I. 
pg.  603):  cf.  de  aqu.  11,  2  per  species  operum  complecti; 
22,  9  per  singulas  demonstrabo;  34,  15  ire  per  singula; 
47,  1  fides  per  singula  exigenda  est;  IY.  praef.  ordinem 
per  species  servare,  quocum  conferas  de  aqu.  1,  17 
more  per  officia  servato. 

Praepositionem  per  a  Frontino  saepius  loco  ablativi 
instrumentalis  usurpatam  esse,  commemoravi  iam  pg.  75. 
Haec  exempla  collegi:  de  aqu.  34,  15  per  quae  (=  quibus) 
adiecit  utilitatem ;  str.  I.  3,  3  per  hoc;  4,  14  per  hoc  con¬ 
silium  avocatis  (I.  9,  2;  II.  7,  1  consilio );  8,  12  per  hanc 

consilii  ostentationem  avocato;  10,  1  (=  IV.  7,  6)  per  hoc 
exemplum  ostendi ;  12,  12  exterritis  per  tale  prodigium; 
II.  praef.  per  constantiam;  4,  6  per  7mc;  I.  5,  18  per  liaec; 
II.  11,  6  per  hoc  beneficium  conciliavit;  12,  4  per  pauco¬ 
rum  curam  instituti;  III.  praef.  per  quae  hostes  redigantur; 
2,  4.  11  per  lmnc  errorem;  6,  7  per  hoc  consilium.  — 
Praeterea  commemoro  str.  III.  3,  0  per  hostem  non  liceret 
(cf.  Draeg.  I.  pg.  604);  de  aqu.  32,  20  per  se  eadem  signi¬ 
ficatione  qua  separ  atim. 

Modali  significatione  adhibetur  per  sicut  a  Livio  (cf. 
Draeg.  I.  pg.  606);  de  aqu.  7,  18  per  vicem;  str.  I.  1,  3  per 
speciem  servitutis;  1,  6  per  circuitum;  2,  4  per  speciem 
legatorum;  5,  16  per  ludibrium;  5,  .19;  10,  1  per  partes ; 
II.  1,  4  per  quietem  praeparatis:  3,  16  ordinatus  per 
hastatos;  5,  25  per  vices;  5,  36  per  simulationem  metus; 
adgressus  per  obreptionem;  III.  9,  4  per  simulationem  fugae; 
10,  2  cuiusdam  civitatis  per  tumultum  relicta  oppugnatione; 
IV.  1,  14  per  corpora  cohortium  constituere;  1,  15  per  otii 
licentiam  sociis  iniuriam  inferret;  1 ,  33  occisuri  per 
ignominiam. 

Causalis  significatio  statui  potest  (cf.  Draeg.  I.  pg.  607): 
str.  II.  7,  12  per  imprudentiam;  III.  3,  6  per  causam 
venandi;  IV.  5,  16  per  dolorem  concitato. 

Neque  vero  omnibus  locis  notio  vel  in  stramen  talis  vel 
modalis  vel  causalis  clare  et  aperte  discerni  potest 

Inter.  Commemoro  primum  de  aqu.  29,  13  inter  ea 
numerandum  est  (cf.  Draeg.  I.  pg.  610);  tum  ad  tempus 
significandum  apud  scriptores  argenteae  aetatis  inveniri 
saepius  inter  initia  Draeg.  I.  pg.  610  commemoravit.  Sic 
quoque  de  aqu.  2,  4  inter  initia  administrationis  meae.  — 
Pro  in  sequ.  ablativo  posita  est  inter:  str.  I.  1,  5  inter  eam 
dissimulationem;  II.  5,  20  inter  difficultates. 

Intra  satis  frequenter  posita  est  ad  verba  quae  motum 
significant  (cf.  Draeg.  I.  pg.  612),  de  quibus  iam  dixi  pg.  70. 
Intra  cum  notione  temporali,  nostra  lingua  ‘binnen,  vor 

Ablauf’,  quae  deest  apud  Ciceronem  et  Caesarem  (cf.  Draeg.  I. 
pg.  612),  a  Frontino  adhibetur:  de  aqu.  3,  15  intra  annum 
et  sex  menses  i.  e*  duocevisemo  mense;  5,  1  intra  quintum 
diem ,  quam  erat  creatus  i.  e.  quinto  die,  postquam  . . . str.  II. 
5, 39  intra  paucos  dies;  cum  notione  locali  de  aqu.  17, 17  intra 
breve  spatium;  similiter  str.  II.  5,38  intra  brevissimum  spatium. 

Extra  translate  posita  est  str.  I.  4,  3  qui  extra 
delictum  erat. 

Supra  in  libr.  de  aquis  saepissime  cum  significatione 
Hiber  hinaus,  oberhalb,  jenseits’  posita  est:  cf.  5,  3  supra 
Tibur;  12,  14  supra  portam  Capenam;  35,  22  cum  oriatur 
Anio  supra  Trebam  Augustam;  cum  translata  significatione 
str.  I.  4,  6  propagata  supra  Romanos  ruina. 

Citra  sicut  apud  auctores  argenteae  aetatis  (cf.  Draeg.  I. 
pg.  616)  translate  exstat  ita,  ut  significet  sine:  str.  I.  8,  9 
citra  vexationem. 

TJltra  localem  significationem  vocis  trans  habet  de  aqu. 
9,  7  nascitur  ultra  fontem  Marciae;  str.  II.  5,  37  ultra 
locum  insidiarum  perducere;  translate  posita  est  str.  II.  2,  7 
ultra  reliquorum  naturam  fluminum;  III.  praef.  ultra  artium 
materiam. 

2.  Praepositiones  cum  ablativo. 

De  praepositione  ab  non  multum  habeo,  quod  memorem. 
Fortasse  hoc  mentione  dignum  est,  a  Frontino  notiones  locales 
velut  a  tergo ,  a  fronte ,  a  latere,  a,  cornu,  a  parte  aliae, 
quae  optimis  quoque  scriptoribus  in  usu  sunt,  saepissime 
positas  esse.  In  libro  quarto  strat.  exempla  desunt. 

Uno  loco  a  pendens  ab  adiectivo  causam  exprimit:  str. 

I.  2,  9  ab  itinere  strigosiores;  cf.  pg.  75;  pro  nudo  ablativo: 

II.  4,  9  consternati  a  mendacio. 

Praepositio  de  interdum  significatione  modali  exstat,  cf. 
strat.  I.  2,  1;  4,  13a  (cf.  Hartel,  St.  Yind.  vol.  6.  pg.  102); 
5,  16;  8,  5;  III.  3,  4;  10,  2  de  industria.  De  solo  ablativo 
industria  cf.  pg.  72,  de  praep.  ex  infra.  In  libro  II.  et  IV. 
exempla  non  inveni.  —  De  significat  locum,  ex  quo  aliquid 

deducitur  vel  amovetur:  de  aqu.  4,  16  ex  manubiis  cie  Pyrrho 
captis .  Sic  quoque  Cicero  pro  domo  49;  Liv.  26,  34  (cf. 
Draeg.  I.  pg.  632).  —  De  valet  idem  atque  ex  aliquorum 
numero  (cf.  Draeg.  I.  pg.  627):  str,  II.  3,  2  electis  de  toto 
exercitu  viris;  etiam  str.  II.  11,  1,  ubi  Gundermannus 
scripsit  obsides  a  principibus  acciperet,  cum  codices  vetustissimi 
a  omittant,  cum  Zechmeistero  (cf.  St.  Vind.  vol.  5.  pg.  232) 
praepositionem  de  in  textum  recipi  malim;  nam  haec  lectio  et 
quadrat  ad  sensum  et  aptissima  est  ad  scripturam  traditam 
in  codicibus  GH,  ‘qui  cum  praepositio  ante  principibus 
necessaria  sit,  antecedentis  vocabuli  terminatione  des  vocem 
de  absorptam  esse  indicare  videntur’. 

De  praep.  ex  primum  ea  exempla  afferre  volo,  in  qui¬ 
bus  ea  sensu  modali  usurpata  est.  Praeter  elocutiones  usi¬ 
tatiores  ex  praeceptis  (de  aqu.),  ex  senatus  consulto  (de  aqu., 
str.  IV.),  ex  consuetudine ,  ex  more,  ex  pacto,  ex  industria 
(str.  II.  1,  9;  3,  6.  20;  5,  10.  12.  13;  III.  17,  1),  ex  sen¬ 
tentia  (strat.),  e  re  publica,  annotavi  ex  hoc  modo:  de  aqu. 
44,  14;  ex  utilitate:  de  aqu.  48,  22;  tum  ex  cum  sensu 
causali  legitur  de  aqu.  8,  28;  str.  II.  6,  9.  10  ex  necessitate; 
str.  I.  9,  1  ex  occasione;  str.  II.  praef.;  6,  3.  8  ex  de¬ 
speratione;  str.  II.  11,  4  ex  novitate  rerum;  III.  2,  3  ^ 
longo  belli  usu;  IV.  7,  36  ex  conscientia  trepidum. 

3.  Praepositiones  sequ.  accusativo  vel  ablativo. 

In  praepositionis  notio  modalis  apud  Frontinum  non 
raro  invenitur.  Primum  nonnullos  locos  afferre  mihi  liceat, 
quibus  in  posita  est  ad  eventum  significandum  (Draeg.  I. 
pg.  655):  de  aqu.  1,  18  in  corpus  diducta;  in  ordinem; 
46,  11  in  crustam  indurescit ;  46,  26  in  unitatem  corrobo¬ 
retur;  14,  9.  25;  15,  8  circumacta,  redactus  in  rotundum; 
15,  11  in  solidum  capacitatem  ampliat;  17,  23  in  rectum 
collocatus.  Deinde  modus  ac  ratio  significatur  his  exemplis: 
str.  I.  5,  1  in  modum  cavae  lunae;  5,  5  in  densum  ordinem 
structis;  II.  4,  18  in  habitum  sacerdotum  subornatis;  5,  12 
in  modum  defunctorum;  5,  13  maiorem  in  modum;  5,  26 

in  eundem  modum .  Poetice  dictum  est  str.  II.  5,  31  in 
morem  Romanorum.  In  libris  III.  et  IV.  exempla  non 
animadverti.  —  Tum  finalis  usus  praepositionis  in,  qui  ante 
Livium  rarius  invenitur  (cf.  Draeg.  I.  pg.  658),  per  omnes 
strategematon  libros  et  libr.  de  aquis  aequalis  est.  Praeter 
exempla,  quae  congessi  pg.  55  et  56,  affero:  de  aqu.  8,  23 
in  usus  populi  fluentem;  12,,  17  in  usum  urbis  diducuntur 
multisque  aliis  locis;  dativus  quoque  hoc  sensu  usurpatur, 
cf.  pg.  55;  str.  I.  5,  3  in  lignationem  exire;  7,  2  in  flumi¬ 
nis  transitum  compellere;  9,  4  in  perniciem  ducis  consur¬ 
recturae;  II.  5,  11  m  adiutorium  exierunt;  5,  23  in  hoc 
ordinatus;  7,  7  in  fidem  eius  rei;  9,  6  in  epidas  et  secu¬ 
ritatem  compellere;  III.  7,  3  dispositos  in  hoc  ipsum;  7,  4 
in  usus  eius. 

Quod  pertinet  ad  notionem  temporalem  eos  tantum  locos 
affero,  quibus  in  pro  usque  ad  adhibita  est,  qui  usus  apud 
posterioris  demum  aetatis  scriptores  exstat  (cf.  Draeg.  I. 
pg.  655):  cf.  de  aqu.  35,  9  in  hoc  tempus;  str.  I.  8,  5  in 
adventum  legionum  traheret  bellum;  'II.  1,  2  in  horam  diei 
sextam;  2,  11  in  illam  diem  victorem;  5,  31  quiescere  in 
horam  tertiam;  13,  7  in  quintam  horam  detinuit. 

De  praep.  sub  sequ.  ablativo  haec  affero:  de  aqu.  6,  7 
sub  Nerone  principe;  str.  I.  5,  15  sub  Atilio  consule;  II. 
7,  15  sub  potestate  barbarorum;  IV.  2,  2  sub  Metello 
meruerant;  II.  5,  18  sub  specie  perfugarum;  5,  28  sub 
specie  deditionis.  —  Sub  eadem  significatione  posita  est  qua 
sententia  temporalis  dum  .  .  .  agit  vel  simulat :  str.  I.  1,  8 
census,  sub  quibus  (cf.  Hartel,  St.  Vind.  vol.  6.  pg.  99);  8,  5 
sub  exspectatione  proelii.  —  Sub  sequ.  accusativo  nihil  in¬ 
soliti  praebet. 

Super  usurpatur  uno  loco  sicut  apud  Livium  (cf.  Draeg.  I. 
pg.  663)  loco  praepositionis  praeter :  str.  III.  16,  1  super 
verborum  honorem  equo  donavit. 

Uno  loco  super  adverbialiter  pro  insuper  legitur:  str. 
III.  2,  10  exposita  super  merce. 

VI.  De  attributo. 

Substantiva  appellativa,  quae  vices  adiectivi  attributivi 
obtinent,  a  Frontino  raro  usurpantur;  unum  exemplum  legi 
de  aqu.  36,  24  servorum  opificum;  de  aqu.  8,  8,  ubi  Dede- 
rickius  scripserat  puella  virguncula,  Buecheler  praebet  tantum 
virguncula. . — 

Sed  in  omnibus  strategematon  libris  nominibus  saepe 
additamentum  praepositionale  attributivi  loco  liberrime  accedit. 
Fritzeus  pg.  31  hos  locos  commemoravit:  str.  I.  2,  5  M.  Cato 
in  Hispania;  4,  4  Nicostratus  dux  Aetolorum  adversus 
Epirotas;  similia:  5,  12;  5,  16.  18;  6,  1;  11,  1;  11,  12.  16; 
12,  9;  II.  1,  1  P.  Scipio  in  Hispania;  1,  2  Metellus  Pius 
in  Hispania  adversus  Hirtuleium;  1,  14;  1,  15.  16;  2,  9; 
3,  16;  4,  6;  5,  31.  32.  33;  III.  1,  2  M.  Cato  in  Hispania; 
3,  6  Hannibal  apud  Tarentum;  6,  6;  10,  2.  9;  11,  3; 
17,  5;  IV.  1,  15  P.  Nasica  in  hibernis;  1,  43  C.  Curio 
consul  bello  Dardanico  circa  Dyrrhachium;  1,  1;  5,  8: 
7,'  20.  21.  22.  30. 

De  enuntiatis  coordinatis. 

I.  De  particulis. 

1.  De  particulis  copulativis. 

a)  Et.  Yoces  si  complures  positae  sunt,  saepius  a 
Frontino  particula  et  aut  repetita  aut  omissa  inter  se  con- 
i  unguntur.  Exempla,  quae  congessi,  haec  sunt:  de  aqu.  3,  5 
( fontes )  Camenarum  et  Apollinis  et  Juturnae;  13,  7  origines 
et  longitudines  rivorum  et  ordinem  librae;  str.  I.  11,  2 
tribunis  et  primis  ordinibus  et  centurionibus;  II.  4,  17 
tedae  et  sebi  et  sulphuris;  2,  8  sole  et  vento  et  pidvere; 
3,  16  per  hastatos  et  principes  et  triarios.  —  De  aqu.  2, 
19/20  lege ,  senatus  consultis,  mandatis  prindpum;  3,  6 — 8 
Appia,  Anio  vetus,  Marcia,  Tepida,  Julia,  Virgo,  Alsie - 
tina...,  Claudia,  Anio  novus;  7,  27  ductus  Appiae,  Anionis, 
Marciae;  str.  I.  8,  3  Umbrorum,  Etruscorum,  Samnitium; 
II.  1,  1  inedia,  siti,  mora  fatigati;  5,  24  a  fronte,  lateribus, 
tergo  circumfusus;  5,  34  quinque  Romanas  aquilas,  signa 
sex  et  XX,  multa  spolia;  IY.  1,  26  cinctu  togae  praeciso, 
soluta  tunica,  nudis  pedibus. 

Exempla  ea,  in  quibus  complures  voces  aliis  particulis 
inter  se  copulantur,  congessi  pg.  93. 

Ultimo  membro  additur  et,  tribus  vel  pluribus  vocabulis 
aut  sententiis  positis:  de  aqu.  13,  16/17  quae  sit  origo,  quae 
vires  et  quid  quaeque  appellatio  significet;  34,  2  aucto 
castellorum,  operum,  munerum  et  lacuum  numero;  34,  6 
alia  munditiarum  facies,  purior  spiritus,  et  causae  gravioris 
caeli  sunt  remotae;  41,  10  sqq.  cogitet,  intendat,  et  habeat; 
45,  26  quae  repraesentanda,  quae  differenda  sint  et  rursus, 
quae  .  .  .  debeant. 

Ad  notionem  generalem  particula  et  propria  quaedam 
res  additur,  ut  idem  valeat  atque  et  quidem:  de  aqu.  6,  24 
Romam  et  in  Capitolium:  str.  I.  11,  3  adversus  Germanos 
et  Ariovistum . 

Invenitur  et  etiam  ante  vocabula  negativa,  ut  ante  non: 
de  aqu.  36,  11  et  liaec  ipsa  non  in  alium  usum;  str.  I.  5,  9 
educeret  et  .  .  .  non  haberet:  —  ante  nihil:  str.  I.  11,  4; 
II.  5,  42. 

Particula  et  transitioni  inservit  ita,  ut  novum  momentum 
afferatur,  idque  in  libris  strategematon ,  ut  eventus  stratege¬ 
matis  indicetur.  Saepissime  simul  ablativus  absolutus,  parti¬ 
cipium  coniunctum,  ablativus  instrumenti,  coniunctiones  ubi, 
cum  aliaeque  particulae  et  adiunctae  sunt  (cf.  Estern.  pg.  14): 
de  aqu.  5,  14  et  quoniam  ....  videbatur,  mandatum  est; 
5,  20  et  quoniam  .  .  .  non  sufficiebat,  prorogatum;  strat.  I. 
2,  6  et  quia;  4,  9  et  ubi;  5,  11  et  cum  abi.  abs.;  5,  15  et; 
5,  20  et;  8,  5;  II.  1,  1  et;  1,4  et  cum;  1,  9;  3,  7  et; 
5,  7  et  cum;  5,  27  et  cum  part.  coni.;  7,  13;  11,  4  et  cum 
abi.  instr.;  13,  8  et  cum  abi.  abs.;  III.  3,  3  et  cum  part. 
coni.;  7,  3  et  cum  abi.  instr.;  IY.  5,  2  et;  7,  14.  19  et; 
7,  23  et  cum  part.  coni.  —  De  adverbiis  ita,  sic  cum  par¬ 
ticula  copulativa  coniunctis  cf.  pg.  27/28. 

Et  —  quoque  in  una  sententia  coniunguntur,  quod 
rarius  fit  a  scriptoribus  latinis  (cf.  Draeg.  II.  pg.  33):  de 
aqu.  35,  13  balneis  ac  fullonibus  et  relatu  quoque  foedis 
ministeriis;  str.  II.  5,  31  et  hi  quoque,  qui;  5,  46  numerum 
arborum  et  ex  eo  navium  quoque;  III.  16,  1  et  super 
verborum  honorem  equo  quoque  donavit. 

Et  Frontinus  aliquoties  ita  ponit,  ut  significet  etiam. 
Hic  usus  inde  a  Livio  apud  scriptores  argenteae  aetatis  et 
posteriores  frequentissimus  est,  cf.  de  aqu.  2,  3;  9,  24; 
11,  13;  12,  23,  13,  16;  13,  25;  14,  19;  15,  17;  16,  5; 
17,  12;  17,  22;  18,  9;  23,  25;  25,  11;  29,  4;  30,  18; 
36,  13;  37,  4;  37,  19;  42,  26;  42,  27;  45,  13;  45,  23; 
47,  7;  47,  11;  —  strat.  I.  praef.  (bis);  3,  10;  5,  3;  8,  3; 

8,  8  (bis);  11,  4;  II.  1,  15;  3,  3.  10;  5,  11;  5,  31;  5,  38; 
7,  5;  7,  7;  III.  17,  6;  IY.  praef.  in  qua,  et  ipsa  (sic  lego 
cum  Fritzeo  pg.  12;  Estern.  pg.  7)  ordinem  servare  conabor; 

I,  7;  2,  1;  4,  1;  5,  12;  7,  15. 

b)  Que.  Multo  frequentior  quam  particula  et  usus 
particulae  que  in  clausulis  strategematon  est,  quibus  eventus 
indicatur.  Huic  quoque  particulae  plerumque  constructio 
participialis  aut  coniunctiones  cum ,  dum  sim.  adnectuntur 
(cf.  Estern.  pg.  14;  Fritze  pg.  28).  Cf.  strat.  I.  3,  4.  9; 

4,  13 a;  4,  14  que  cum  abi.  abs.;  5,  2  dumque;  5,  18  que 
cum  abi.  abs.;  5,  23  que;  5,  24  que  cum  abi.  abs.;  10,  -1 
(—  IY.  7,  6)  cumque;  12,  3  que  cum  part.  coni.;  12,  10 
que;  II.  1,  1  cumque;  1,  9  moxque;  2,  4.  6  que  cum  part. 
coni.;  2,  13  que  cum  abi.  instr.;  3,  2  que  cum  abi.  abs.; 
3,  10  que  cum  part.  coni.;  5,  2  que  cum  part.  coni.;  5,  8 
que  cum  abi.  abs.;  5,  11  que  cum  part.  coni.;  5,  12  cumque; 

5,  33  que  cum  abi.  instr.;  5,  41  cumque;  6,  3;  6,  4  que 
cum  part.;  7,  2  que  cum  abi.  instr.;  8,  6  que  cum  abi.  abs.; 

9,  8  cumque;  12,  4  que;  III.  1,  1  que  cum  abi.  instr.;  2,  5 
que  cum  abi.  abs.;  2,  6  dumque;  1 0 ,  2.  4  que  cum  abi. 
abs.;  15,  1  que  cum  part.  coni.;  IY.  1,  10  que  cum  abi. 
abs.;  5,  1  que  cum  abi.  instr.;  5,  15.  17  que  cum  abi.  abs.; 
7,  7  codices  quidem  GHP  praebent  terrendique,  sed  sensu 
flagitatur  terrendi  quidem,  quod  Gunderm.  auctore  Hartelio 
in  textum  recepit;  7,  17  que  cum  abi.  abs.;  7,  25  que  cum 
abi.  instr.;  7,  39  cumque. 

Etiam  aliis  locis  que  transitioni  inservit,  cf.  de  aqu. 
36,  12  er  atque  vectigalis;  36,  27  eorumque  operum;  str.  I. 

II,  19  cumque;  —  ante  verba  negativa:  de  aqu.  35,  10 
adeoque  .  .  .  non  succurrebatur ;  str.  II.  2,  14  idque  non 
posset.  —  Ad  praepositionem  de  additur  que  (cf.  Draeg.  II. 
pg.  35):  de  aqu.  5,  25  deque  ea  re;  38,  3  deque  eorum 
officio. 

c)  Atque,  ac.  Etiam  haec  particula  a  Frontino  adhibe¬ 
tur  ad  eventum  strategematis  significandum  (cf.  Fritze  pg.  28; 

Estern.  pg.  15):  str.  I.  1,  5  atque  inter  eam  dissimulatio¬ 
nem;  7,  1  ac;  II.  1,  15  ac  deinde;  5,  5  atque  ibi;  5,  26 
ac  deinde;  5,  43  ac;  7,  6  ac  protinus;  III.  6,  15  ac  deinde; 
IV.  4,  2  atque  ea  fide;  5,  4  atque  inde;  5,  16  atque  cum 
part.  coni.;  7,  37  ac.  —  De  adverbiis  ita ,  sic  cum  hac  par¬ 
ticula  coniunctis  cf.  pg#  27/28. 

d)  Ad  coniungendas  complures  voces,  si  excipimus 
polysendeta  eadem  particula  et  formata  (cf.  pg.  90),  a  Fron¬ 
tino  hae  particulae  variantur:  que  —  que  str.  II.  4,  6  aga¬ 
sones  lixasque  ....  iumentorumque  magnam  partem;  ac  — 
et  de  aqu.  35,  12:  balneis  ac  fullonibus  et  relatu  .  .  .  foedis 
ministeriis;  atque  —  et  de  aqu.  37,  20:  ductus  atque 
castella  et  lamis;  que  —  et  str.  II.  4,  8:  lixas  calonesque 
et  omnis  generis  sequellas;  4,  20  a  feminis  puerisque  et 
omni  imbelli  turba;  5,  23  ignibus  oleoque  et  cibo;  11,  3 
reges  eorum  praefectosque  et  omnis;  IV.  5,  18;  coriis  made¬ 
factis  .  .  .  foliisque  arborum  et  omni  genere  animalium; 
—  et  ...  et  ..  .  que:  str.  II.  3,  16  Gallos  et  Ligures  et 
Baliares  Maur osque;  et ..  .  que  ...  ac:  str.  II.  7,  29  p>ar- 
mulis  .  .  et  galeiculis  gladiisque  ac  ..  .  hastis. 

Sententiae  complures  a  Frontino  plerumque  aut  particulis 
et  —  que  aut  que  —  et  inter  se  coniunguntur,  quod  apparet 
ex  hoc  conspectu  locorum:  Et  —  que:  de  aqu.  1,  2  sq. 
cum  .  .  .  exigat,  et  ..  .  instigent  sitque  .  .  .  iniunctum;  str. 

I.  11,  10  proveheretur  et  ..  .  cohortaretur  .  .  .  diceretque; 
similiter  I.  8,  4;  12,  3;  II.  1,  5;' 4,  2;  4,  6;  5,  4;  5,  31 
(bis);  5,  34;  5,  46;  7,  3.  In  libr.  III.  et  IV.  exempla  non 
legi;  —  eque  —  et:  str.  I.  4,  2  rediret  insequerentur  que  .  .  . 
et  ..  .  lacesserent ;  II.  1,  3  deposcentes  .  .  .  umwosque  ex¬ 
serentes  et  ..  .  vibrantes;  III.  16,  1  allocutus  est  ..  .  horta¬ 
tusque  est  ...  et  ..  .  donavit;  IV.  1,  24  ducere  .  .  .  ibique 
munire  et  .  .  .  exigere;  similiter  I.  1,  6;  5,  3;  7,  1;  10,  2.  3; 

II.  3,  20;  4,  8.  20;  5,  39;  1,  3. 

Legitur  que  - —  que  str.  II.  3,  3  ordinavit  omnemque 
equitatum  .  .  .  posuit  praecepi tqu e ;  4,  6  misit  lixasque  ire 


94 


iussit  .  .  .  praecepitque ;  II.  7,  9;  —  et  —  ac;  de  aqu.  2,  10 
quibus  ex  locis  et  a  quoto  miliario  .  .  .  ac  quantum;  str.  II. 
3,  4  commutavit  .  .  ..  et  .  .  .  conlocavit  ac  leve?n  armaturam; 
IV.  2,  2  qui  sub  Rutilio  et  qui  sub  Metello  ac  postea  sub 
se  ipso  meruerant;  et  —  atque:  str.  II.  4,  10;  que  —  ac: 
str.  I.  7,  1;  II.  5,  24;  —  et  —  et:  str.  II.  3,  10  ut  .  .  cede¬ 
rent  hosti  et  .  .  .  discurrerent  et  .  .  .  erumperent . 

e)  Neque ,  nec.  Interdum'  nec  ponitur  vi  adversativa 
(cf.  Draeg.  II.  pg.  71):  de  aqu.  7,  21  nec  ut  .  .  .  augerent 
Juliam  (h.  e.  neque  vero  hoc  faciebant,  ut  Juliam  augerent, 
cf.  Deder.  1.  c.  pg.  166);  46,  27  nec  ullum  opus  (h.  e.  sed 
nullum,  cf.  Deder.  pg.  224);  strat.  IV.  5,  19  nec  (=  neque 
tamen)  .  .  .  tradiderunt. 

Vocis  nec  pro  ne  —  quidem  positae  habes  exempla: 
de  aqu.  34,  11  nec  hoc;  41,  13  sed  nec  ab  hoc. 

f)  Particulae  copulativae  inter  se  respondentes.  —  Pro 
vulgaribus  particulis  et  —  et  Prontinus  quoque  adhibuit 
tam  —  quam;  cf.  de  aqu.  33,  20  lacus  tam  novi  quam 
veteres;  40,  25  tam  augeri  quam  minui  .  .  .  numerum;  de 
exemplo,  quod  est  49,  2/3  cf.  pg.  34;  str.  I.  5,  16  tam 
propter  ipsorum  quam  propter  equorum  deformitatem. 

Loco  particularum  neque  —  neque  legitur  nec  —  aut: 
de  aqu.  34,  18/19;  str.  I.  7,  2. 

Tres  sententiae  negativae  inter  se  coniunguntur  particulis 
neque  —  neque  —  neque:  de  aqu.  27,  9  —  11;  42,  2;  $tr. 
I.  3,  6;  —  nec  —  nec  —  nec:  de  aqu.  12,  28,  quarum  loco 
inveni  de  aqu.  1,  9  — 11  neque  —  aut  —  ve. 

Particularum  neque  —  et  inter  se  coniunetarum  (cf. 
Draeg.  II.  pg.  86)  invenies  exemplum:  str.  II.  3,  16  ut 
neque  fugere  possent  ...  et  hostem  fatigarent  (cf.  Zechm. 
St.  Vind.  vol.  5.  pg.  245). 

2.  De  particulis  adversativis  non  multum  habeo  quod 
proferam. 

Autem  est  particula  transeundi  et  in  ipsam  rem  intro¬ 
ducendi:  de  aqu.  13,  23  est  autem  digitus  .  .  .  sextadecima 

pars  pedis;  —  autem  distinctioni  inservit  de  aqu.  14,  5 
qui  autem  Agrippam  auctorem  faciunt,  dicunt . 

Tamen  legitur,  ubi  autem  exspectatur:  de  aqu,  11,  22 
iam  tamen  (h.  e.  nunc  autem)  quibusdam  locis  (cf.  Deder. 
pg.  250). 

Deinde  pauca  adiungam  de  formula  non  solum  —  sed 
etiam  et  similibus,  in  quibus  adhibendis  consensum  inter 
libr.  IY,  et  cetera  scripta  Frontiniana  esse  apparet: 

str.  III.  17,  4  non  tantum,  verum  etiam; 

„  IY.  7,  30  nec  „  „  quoque; 

de  aqu.  1,  3  non  modo,  verum  quoque; 

3.  Particulae  disiunctivae.  De  particulis  sive  vel  seu 
promiscue  usurpatis  (Draeg.  II.  pg.  146)  haec  commemoro: 

Sive  duplici  forma  inter  se  respondente  non  inveni.;  sed 
seu  —  seu  duobis  locis  invenitur;  de  aqu.  1,  2;  35,  23/24 
(seu  quia  —  seu  quia);  deinde  hae  formulae  responsionis 
leguntur:  de  aqu.  7,  16  seu  quia  —  sive  quia;  11,  19  sive 
cum  abi,  seu  quia . 

De  aut  —  aut  nihil  dicendum.  Ter  repetitur  aut:  de 
aqu.  3,  2/3;  str.  II.  3,  9;  quater:  de  aqu.  45,  28  —  46,  1. 

Particula  vel  geminata  est:  str.  II.  3,  16. 

4.  Particulae  conclusivae.  Hoc  loco  tantum  dicendum 
est  de  adverbiis  pronominalibus  loco  particularum  conclusi- 
varum  positis. 

De  adverbiis  ita,  sic  hoc  sensu  usurpatis  iam  dixi 
pg.  27/28. 

Ideo  cum  sententia  causali  (quod)  coni  unctum  numquam, 
cum  particula  copulativa  coniunctum  persaepe  adhibuit  Fron¬ 
tinus  idque  in  structura  exemplorum,  ut  exempla  ab  Estern. 
pg.  14  congesta  docent;  cf.  str.  1. 5,  21  ideoque  incustoditus;  9,  3 
ideoque  non  ex  causa  culpae;  10,  3  et  ideo  suos  arcere 
vellet;  III.  3,  6  et  ideo  minus  observaretur;  5,  2  et  ideo 
non  expavescere;  —  ex  libris  de  aquis  collegi:  pg.  8,  22 
parum  salubrem  ideoque  nusquam  in  usus  populi  fluentem; 
10,  15  turbulentum  fluit,  ideoque  interposita  est  piscina 
limaria;  27,  7  plurimum  subtrahi  deprehenderimus  ideoque 
minus  inveniatur;  27,  17  ideoque  cum  ....  perveniret , 
miscebatur;  43,  22  ideoque  adiciendum  est;  45,  23  ideo¬ 
que  .  .  .  debet;  46,  5  ideoque  explicanda  sunt. 

Woelfflinus  ex  eo  quod  haec  particula  in  libro  IY.  strat. 
non  invenitur,  conclusit,  libros  I — III.  et  IY.  non  ad  eundem 
auctorem  referendos  esse.  At  ne  in  libro  quidem  II.,  qui 
dictionem  Frontinianam  evidentissime  praebet,  particula  ideo 

invenitur.  Atque  ne  ea  quidem  de  causa,  quod  in  libro  IV. 
7,  22  clausula  strategematis  per  ob  eam  causam  indicetur, 
licere  dicere,  libros  I — III.  a  libro  IY.  discrepare,  Estern.  p.  14 
demonstravit,  cum  talia  ajicd;  elQrjpeva  etiam  in  libro  II. 
exstent:  cf.  str.  II.  1,  14  eoque  ipso;  4,  9  quam  ob  rem; 
9,  1  ex  eo. 

Idcirco,  quod  legimus  str.  IY.  praef.  et  7,  41,  invenitur 
etiam  str.  I.  1,  9. 

Aliis  vocibus,  quibus  vis  conclusiva  inest,  Frontinus 
utitur  his : 

inde:  de  aqu.  10,  4;  11,  11; 

unde:  de  aqu.  29,  5;  str.  I.  11,  2; 

hinc:  de  aqu.  11,  8;  eo:  str.  II.  1,  14;  III.  1,  1;  9,  2. 

II.  De  asyndeto. 

Gundermannus  quaest.  pg.  323  enumerat  nonnulla 
asyndeta  copulativa  ex  libro  strat.  IY.  petita;  talibus 
asyndetis  non  uti  Frontinum  ille  contendit.  Draeg.  II. 
pg.  201  asyndeta  interdum  ex  neglegentia  quadam  dicendi 
proficisci  commemoravit.  Cum  autem  liber  strat.  quartus 
velut  res  residua  neglegentius  conscriptus  sit  quam  libri 
tres  priores,  talia  asyndeta  in  libro  IY.  inveniri  per  se 
mirum  non  est.  Sed  in  libris  quoque  tribus  prioribus 
asyndeta  nonnulla  inveni.  Ut  consensus  inter  libros  I — III. 
et  libr.  IY.  planius  perspiciatur,  omnes  locos  huius  generis 
afferam : 

Strat.  I.  1,  9  praecepit,  ut  eaedem  stationes  vigiliaeque 
agerentur,  totidem  ignes  arderent,  eadem  facies  castrorum 
servaretur  compara  cum  str.  IY.  1,  46:  .  .  ut  legio  tota 
infrequens  referretur,  stipendium  ei  annuum  non  daretur, 
aera  reciderentur;  str.  I.  4,  7  praecepit ,  oram  maris 
legerent,  abruptiora  tranarent  cum  str.  IY.  1,  1  ut  fri¬ 
gora  et  imbres  pati,  vada  fluminum  pedibus  traiicere  ad- 
suesceret  miles. 

Deinde  str.  I.  9,  2  iussit  .  .  .  clamorem  tolli ,  cigna 
canere  confer  cum  str.  IY.  1,  26  in  principiis  cotidie  stare 
iussit,  conviviis  et  balneo  abstinere. 

Tum  confer  str.  II.  3,  21  dextro  cornu  Samnites, 
sinistro  Bruttios,  in  media  acie  Tarentinos  collocavit,  — 
equitatem  et  elephantos  in  subsidiis  esse  iussit  cum  str.  IY. 
1,  37  in  singulos  centuriones  animadvertit,  legatum  dimisit, 
reliquis  hordeum  dari  iussit. 

Postremum  str.  IY.  2,  6  exercitum  viginti  quattuor 
milium  peditum,  equitum  mille  sescentorum  vicit  compara  cum 
str.  II.  3,  21  Pyrrhi  dimidia  pars  exercitus  amissa,  apud 
Romanos  quinque  milia  desiderata  sunt. 

Quin  etiam  compluribus  aliis  locis  libr.  I  —  III.  optimi 
codices  asyndeta  copulativa  habent,  cum  deteriores  tantum 
particulam  et  addiderint,  cf.  strat.  II.  1,  18  reliquos  adortus 
occidit  [et]  universas  naves  cepit;  II.  3,  3  praecepitque ,  ut 
ad  primum  impetum  eorum  fuga  sibi  consulerent  [et]  in 
silvestria  .  .  loca  se  reciperent;  3,  12  securis  deinde 
hostibus  in  ipso  certamine  diduxit  ordines  [et]  a  lateri¬ 
bus  circumventos  eos  fudit;  III.  9,  6  nocte  improvisus 
accessit  [et]  ex  diversa  parte  moenium  cornicines  canere 
iussit. 

In  his  igitur  asyndetis  copulativis  adhibendis  mirus 
quidam  concentus  inter  libr.  IY.  et  libr.  I  —  III.  animad¬ 
vertitur. 

Neque  aliter  se  res  habet  in  asyndetis  adversativis  usur¬ 
pandis.  Cf.  str.  I.  10,  1  (y=  IY.  7,  6)  cumque  gracilis  fecisset, 
quod  imperatum  erat,  —  validissimus  cum  infirmi  equi  cauda 
sine  effectu  luctaretur;  II.  1,  6  servos  lixasque  dimisit  ad 
munera,  milites  retinuit;  12,  1  cohortem  tantummodo  in 
statione  detinuit,  reliquum  exercitum  ad  quiescendum  dimisit; 
1,  9  memor,  sibi  esse  militem  .  .  .  duratum. ,  —  Atheniensibus 
acrem ;  4,  7  ut  ubique  fuga,  —  nusquam  pugna  capesse¬ 
retur;  8,  14  praecepitque,  ne  quem  commilitonum  ex  acie 
fugere  paterentur,  —  perseverantius  abeuntes  trucidarent; 

5,  22  cum  .  .  .  Fabius  occasionibus  immineret,  Minucius 
pugnandi  cupiditate  flagraret  (immineret  et  exhibet  tantum  H). 
—  In  libro  IY.  haec  exempla  inveni:  5,  14  respondissent 
dimissa  ave  hostium  victoriam  fore,  necata  populum 
Romanum  superiorem;  7,  24  edixisset  futurum,  ut  .  .  . 
fortibus  libertatem  daret,  ignavos  crucibus  adfigeret. 

Ex  his  quae  attuli  apparet,  in  usu  asyndeti  dis¬ 
crepantiam  non  intercedere  inter  libr.  I  —  III.  strat.  et 
librum  IY. 

De  enuntiatis  subordinatis. 

I.  De  enuntiatis  substantivis. 

1.  Yerbum  dicendi  adnotare  uno  loco  a  Frontino  non 
cum  accus.  c.  infin.  coniuncto,  sed  cum  coniunctione  quod 
construitur,  quo  de  usu  egit  Draeg.  II.  229  sqq.,  de  aqu. 
28,  18  non  dubito  aliquos  adnotaturos,  quod  longe  maior 
copia  .  .  .  inventa  sit.  Adnotaturos  eodem  sensu  quo  mira¬ 
turos  hoc  loco  dici  Dederichius  1.  c.  pg.  198  putat. 

2.  Omissa  coniunctione  ut  conjunctivus  pendens  a  verbis 
suadendi,  imperandi,  praecipiendi,  persuadendi,  hortandi  simii, 
(cf.  Draeg.  II.  pg.  285)  et  in  libris  strat.  I — III.  et  in  libro  IY. 
invenitur.  Cf.  suadere:  str.  I.  1,  6  Parthis  suaderent,  per 
Zeugma  traiicerent  exercitum;  item  str.  IY.  5,  7; 

persuadere:  str.  III.  3,  3  persuasit  Gabinis,  odio  suo 
uterentur;  —  ut  legitur  str.  III.  3,  1  et  5; 
rogare:  str.  I.  1,  10  rogavit,  mitterent; 
praecipere:  str.  I.  4,  7  praecepit,  oram  maris  legerent; 
item  II.  5,  4;  5,  34;  III.  9,  4;  IY.  7,  28;  —  ut  invenitur: 

I.  1,  9;  8,  11;  II.  3,  3;  3,  10;  3,  14;  4,  1.  3.  6;  5,  16.  17; 
5,  23.  45;  12,  1;  III.  8,  2;  9,  10;  10,  5;  IY.  7,  22; 

hortari:  str.  II.  11,  4  abirent  domos  hortatus  est ;  — 
ut:  IY.  7,  15; 

petere:  str.  I.  11,  11  petebatque,  maturaret; 
imperare:  str.  I.  5,  24  imperavit,  facerent;  item  11,  2; 

II.  1,  8;  —  ut  invenies:  str.  II.  3,  17;  5,  25; 

denuntiare:  str.  III.  12,  1  denuntiavit,  observarent 
lumen; 

impellere:  str.  I.  12,  3  impulit,  invaderent; 
scribere:  str.  I.  8,  3  scripsit  Fulvio  et  Postumio,  copias 
moverent;  item  4,  13. 

Cf.  de  hoc  usu  Gunderm.  praef.  ed.  §  12;  Zechm.  St. 
Yind.  vol.  5.  pg.  243;  Hartel,  St.  Yind.  vol.  6.  pg.  100;  Fritze 
pg.  31;  Opitz,  commentat.  Fleckeisen.  p.  203. 

3.  Quod  attinet  ad  infinitivi  usum,  scriptor  et  libr.  I— III. 
et  libri  IY.  a  verbis  imperandi  et  praecipiendi  infinitivum 
pendentem  facit  (Draeg.  II.  pg.  325  et  26).  Cum  locis  ex 
libro  IY.  petitis  his  quattuor:  1,  1  portare  cibaria  impera¬ 
bat;  1,  28  perstare  in  principiis  imperavit;  1,  24  praecepit 
exercitum  ducere,  quibus  locis  solus  infinitivus  exstat;  1,  6 
farinam  portari  imperavit,  quo  accus.  cum  inf.  legitur, 
compara  hos  locos  ex  libr.  I — III.  congestos:  a)  solus  infini¬ 
tivus  invenitur  str.  I.  10,  1  robustiori  imperavit  abrumpere; 
b)  accus.  cum  inf.  11,  9  duci  equos  imperavit;  II.  5,  11 
vastari  agros  et  incendi  villas  imperavit;  8,  8  signiferum 
occidi  imperavit.  Ut  verbum  praecipiendi  in  libr.  I— III. 
non  cum  infinitivo  coniuuctum,  neque  verbum  imperandi  in 
libro  IY.  cum  coniunctivo  solo  vel  particula  ut  constructum 
inveniatur,  casu  accidisse  puto.  Tantum  exstat,  verba  suadendi 
imperandi,  praecipiendi  sim.  in  omnibus  strategematon  libris 
in  universum  cum  coniunctivo  particula  ut  aut  omissa  aut 
adiecta,  interdum  cum  infinitivo  coniuncta  esse. 

4.  Jam  vero  haec  mentione  digna  sunt: 

Jubere  uno  eodem  que  loco  et  cum  accus.  cum  infin.  et 
cum  nudo  infinitivo  constructum  videmus  str.  I.  9,  2  iussit, 
clamorem  tolli,  signa  canere  (sed  III.  9,  5  classicum  cani 
clamoremque  tolli  iussit). 

Curare  cum  solo  infinitivo,  quae  constructio  apud 

Caesarem,  Sallustium,  Livium  deest,  apud  poetas  autem  et 

_ 

posteriores  prosae  orationis  scriptores  invenitur  (cf.  Draeg.  II. 
pg.  333),  legimus  de  aqu.  11,  6:  formas  quoque  ductuum 
facere  curavimus. 

Sustinere,  nostra  lingua  ‘uber  sich  gewinnen,  wagen ’,  cum 
infinitivo  coniunctum,  quam  constructionem  scriptorum  prosae 
orationis  primus  adhibuit  Seneca  (cf.  Draeg.  II.  pg.  334),  in¬ 
venitur  etiam  str.  IY.  5,  7  qui  comitari  sustinerent. 

Verbum  impersonale  contingit,  quod  iam  Cicero  et 
praecipue  Vergilius,  Horatius  cum  infinitivo  construunt,  tum 
autem  apud  scriptores  argenteae  demum  aetatis  ita  invenitur 
(Draeg.  II.  pg.  356),  cum  infinitivo  exstat  str.  I.  8,  4  Curio 
contigit  et  infestare  et  avertere. 

Adiectivo  contentus  subiectum  infinitivum  sibi  permisit 
Frontinus  str.  II.  1,  8  contenti  sustinere  (cf.  Zechm.  St.  Vind. 
vol.  5.  pg.  243,  qui  ex  Veli,  affert  II.  112,  6  nec  sustinuisse 
contenti);  ex  libris  de  aqu.  adiungere  possum:  49,  3  contenti 
occupasse  fines.  Haec  constructio  inde  a  Vergilio  et  Horatio 
apud  poetas  magis  magisque  increbrescens  in  prosa  oratione 
perraro  invenitur  (cf.  Draeg.  II.  pg.  371). 

5.  Quod  pertinet  ad  accusativum  cum  infinitivo  con- 
iunctum,  primum  mentione  dignum  est,  Frontinum  studio 
quam  brevissime  loquendi  commotum  persaepe  omisisse  accusa¬ 
tivum  subiectivum,  idque  et  in  libr.  I — III.  et  in  libr.  IV.; 
accedit,  quod  simul  infinitivus  esse  saepissime  deest,  de  quo 
iam  dixi  pg.  35/36.  Commemoratione  digna  sunt  haec  exempla: 
de  aqu.  26,  7  minus  quam  (scii,  eam)  in  piscina  habere 
posuimus;  str.  I.  1,  8  ignoraret  inituros;  2,  2  animadver¬ 
tisset  non  alienos  nomini  Romano;  9,  1  sparsit  rumorem, 
eodem  loco  hibernaturos;  11,  18  ut  persuaderet,  contem¬ 
nendos;  II.  7,  9  quia  non  putabant,  deprehensum;  III.  16,  3 
promisit,  pensaturum;  —  praedaturos  pollicitus;  13,  11 
ratus  sibi  eripi;  IV.  1,  23  minatus  non  receptum  iri;  5,  1 
minantibus  direpturos;  6,  3  considere  iussit ;  7,  5  dixit 
congressurum. 

Deinde  commemoro,  Frontinum  saepius  verbo  deprehen¬ 
dere  tamquam  verbo  sentiendi  usum  esse,  idque  eodem  sensu, 
quo  invenire  (quod  Draeg.  affert  II.  pg.  383)  adhiberi,  cf.  de  aqu. 
27,  7  plurimum  detrahi  deprehenderimus ;  28, 14;  29,  3;  43, 12. 

Ponere  eadem  significatione  qua  adhibetur  scribere,  ad- 
scnhere  cum  accus.  cum  infin.  coniungitur:  de  aqu.  24,  13 
minus  quam  recipi  in  ductum  post  piscinam  posuimus; 
item  25,  13;  26,  7. 

Quin  etiam  constructio  personalis  (sicut  apud  verbum 
inveniri)  exstat:  de  aqu.  28,  3  Anio  novus  in  commentariis 
habere  ponebatur  quinarias  .  .  . 

Loco  nominativi  cum  infinitivo  coniuncti  ponitur  accusa¬ 
tivus  cum  infinitivo  coniunctus  ad  verbum  impersonale  tradi¬ 
tur".  str.  IV.  3,  9  Scipionem  traditur  .  .  .  vesci  solitum;  hoc 
exemplum  affert  Draeg.  II.  458.  Simili  constructione  utitur 
Frontinus  de  aqu.  5,  25  —  6,  1 — 4,  quo  loco  primum 
dicuntur  cum  nom.  c.  inf.  exstat,  cui  constructioni  adnectitur 
accus.  cum  infinitivo  coniunctus,  qui  pendet  a  verbo  dicitur 
ex  voce  dicuntur  subaudiendo. 

II.  De  enuntiatis  adverbialibus. 

1.  A  coniunctione  quotiens  coniunctivus  aptus  est  str. 
III.  3,  4  quotiens  decertaretur;  item  de  aqu.  9,  4. 

2.  In  sententiis  comparativis  Frontinus  plerumque  ad¬ 
hibuit  tamquam,  cf.  str.  II.  4,  2  tamquam  auxilia  sibi  ad¬ 
ventarent;  similiter  5,  19;  7,  4;  7,  14;  III.  6,  4;  9,  3; 
10,  3;  IY.  1,  8;  7,  19.  22;  velut  II.  5,  18. 

Deinde  commemoro,  vocem  alius  omnibus  locis  cum 
particula  quam  coniunctam  esse;  cf.  de  aqu.  1,  10.  11  neque 
.  .  .  .  aliter  .  .  .  aliutve  quam;  28,  8  quo  alio  modo  quam 
quod  .  .  .  42,  24  alio,  quam  .  .  non  oportere;  str.  I.  1, 

10  neque  aliter  quam;  IY.  1,  2  alia  carne  quam. 

3.  Si  complures  sententiae  finales  inter  se  coniunguntur, 
Frontinus  has  formulas  usurpat:  de  aqu.  37,  3  ne  quis 
violare  ductus  aquamve  .  .  .  derivare  auderet;  40,  6  sqq. 
ne  quis  ...  et  ne  quis  ...  ducat;  43,  27  ut  .  .  .  ordinentur 
nec  .  .  .  ponatur;  str.  I.  5,  3  ne  ..  .  solverent  aut  ...  de¬ 
ponerent  neu  quis  .  .  .  discederet;  II.  7,  5  ne  et  perferret 
et  ..  .  infirmarentur;  IV.  1,  15  ne  ...  .  corrumperetur  aut 
.  .  .  inferret;  1,  44  ne  quis  .  .  .  vacaret  neve  donaretur  neve 
. . .  ferret  aut . . .  reportaretur ;  7, 3 1  ne  aut . . .  alienaret  aut . . , 
minueret;  7,  42  ne  discederent  neve  .  .  .  laxarent. 

4.  Quod  attinet  ad  condicionalia  enuntiata,  particula  si 
vices  particulae  etsi  obtinet  de  aqu.  1,  14  quorum  si 
necessariae  partes  sunt,  tamen  .  .  . 

Participium  futuri  activi  cum  enuntiato  condicionali 
coniunctum  est:  de  aqu.  11,  25  Anio  vetus,  similiter 
suffecturus  etiam  ditioribus  locis  urbis,  si  ...  .  erigeretur; 
str.  I.  1,  9  detractaturo  pugnam,  si  intellexisset. 

Haec  constructio  inde  a  Livio  apud  scriptores  argenteae 
aetatis  invenitur  (cf.  Draeg.  II.  pg.  754). 

5.  Quamquam  coniunctio  regit  coniunctivum  str.  II. 
7,  14  quamquam  nihil  secum  praesidii  haberet. 


De  participio. 

1.  Primo  loco  mentione  dignum  est,  et  in  libr.  strat. 
I — III.  et  in  libr.  IY.  saepissime  lin  exemplis  componendis 
participia  adhiberi  sive  particulis  copulativis  inter  se  coniuncta, 
sive  particula  non  posita  alia  aliis  subiecta’.  Quod  quam 
saepe  fiat,  apparet  ex  iis  locis,  quos  Fritzeus  1.  c.  pg.  25 
et  26  diligenter  conscripsit,  ut  concentum,  qui  inter  libr.  I — III. 
et  libr.  1Y.  esset,  demonstraret.  Exempla  illa  repetere  mihi 
liceat,  ut  materiam  commentationi  meae  aptam  quam  per¬ 
fectissimam  congeram.  Cf. 

Strat.  I.  1,  17  Mithridates,  circumvallante  Pompeio, 
fugam  in  proximum  diem  moliens,  huius  consilii  obscu¬ 
randi  causa  latius  et  usque  ad  ad  pii  citas  hosti  valles 
pabulatus,  conloquia  quoque  cum  pluribus  avertendae 
suspicionis  causa  in  posterum  constituit.  Similiter  I.  [1,  11]; 
5,  12;  6,  2;  8,  11;  10,  2;  12,  1  et  5. 

Strat.  II.  4,  5  C.  Sulpicius  Peticus  consul  contra  Gallos 
dimicaturus  iussit . .  muliones . .  abire  et  indidem  conserto 
iam  proelio  velut  equis  insidentes  ostentare  se  pugnanti¬ 
bus:  quare  Galli  existimantes  adventare . . .  cessere  iam  paene 
victores.  Similiter  str.  II.  2, 12;  5,  5. 12.  19.  24;  11,3,4;  13,3. 

Str.  III.  3,  5  Philippus,  .  .  .  exclusus  Apollonidi 
praefecto  eorum  .  .  .  corrupto  persuasit,  ut  plaustrum  .  .  . 
oneratum  .  .  .  poneret:  confestim  deinde  signo  dato  inse¬ 
cutus  oppidanos  circa  impedita  portae  claustra  trepi¬ 
dantis  oppressit.  Similiter  str.  III.  3,  4;  6,  1.  5;  9,  2; 
10,  6;  15,  5;  17,  2.  3.  6. 

Str.  IV.  5,  17  M.  Cato  Censorii  filius  in  acie  deci¬ 
dente  equo  prolapsus,  cum  se  recollegisset  animad- 
vertissetque  gladium  excidisse  vaginae,  veritus  ignominiam 
rediit  in  hostem  exceptisque  aliquot  vulneribus  reciperato 
demum  gladio  reversus  est  ad  suos.  Similiter  str.  IV.  1, 

1.  23.  29;  2,  8;  4,  1;  5,  2.  5.  14.  16;  6,  4;  7,  8.  20.  22. 

Unum  simile  exemplum,  quo  duo  participia  coordinata 
exstant,  ex  libris  de  aqu.  afferri  licet,  cf.  1,  7  sitque  .  .  .  . 
iniunctum  officium,  ad  usum  pertinens,  administratum 
per  principes  .  .  .  viros. 

2.  Frontino  peculiarissimum  est,  vocem  species  cum 
participio  plerumque  praesentis  in  genetivo  posito  coniungere 
(cf.  Hartel,  St.  Vind.  vol.  6.  pg.  113),  quem  usum  hoc  loco 
afferre  mihi  liceat,  ut  consensum,  qui  est  in  hac  elocutione 
adhibita  apud  Frontinum  et  auctorem  libri  IV.  demonstrem: 
str.  I.  5,  26  speciem  remanentium  praebebant  (similiter  I. 
5,  17  ad  fidem  remanentium);  4,  4  speciem  remanentis 
exercitus  praeberent:  II.  12,  3  accedentium  novarum  virium 
speciem  praebere;  (3,  12  longe  minoris  exercitus  speciem 
praeberet ) ;  III.  8,  2  praebitura  speciem  urbis  ardentis;  10,  2 
speciem  fugientis  praestitit;  IV.  7,  20  speciem  magni  sequentis 
exercitus  moveret;  similiter  1,  9  speciem  rapturi  praebeas. 

3.  Participium  futuri  activi  loco  sententiae  secundariae 
a  Cicerone  nunquam  fere  ponitur;  inde  a  Livio  hic  usus 
creber  fit  (cf.  Draeg.  II.  pg.  775).  Apud  Frontinum  exstant 
haec  exempla:  str.  I.  4,  5  venissent  acturi  de  pace;  10,  4 
ab  impetu  Romanis  profuturo;  II.  praef.  exemplis  .  .  .  in¬ 
structuris  ducem  in  his;  2,  13  numerum  comminus  pugna¬ 
turum;  11,  5  quod  parentes  redempturi  captivam  donum 

attulerat;  III.  8,  2  praebitura  speciem  urbis  ardentis;  17,  8 
oppugnaturo  oppidum  Pompeio  (dativ.).  In  libro  IV.  exemplum 
non  inveni. 

4.  Hos  ablativos  'absolutos  mentione  dignos  puto,  cum 
pronomen  sequatur,  quo  ablativus  absolutus  rursus  excipiatur: 
str.  II.  5,  31  circumita  legione  hanc  quoque  infestaverunt; 
III.  10,  8  qua  visa  .  .  .  cum  ad  persequendam  ('scii,  eam) 
evolasset. 

Fritzeus  1.  c.  pg.  31  nonnullos  ablativos  absolutos  affert, 
quibus  pronomina  ita  adiecta  sunt,  ut,  quamquam  in  latini¬ 
tate  non  inauditum  est,  tamen  rarissime  inveniatur:  str.  I. 
6,  2  idem  hostibus  tergum  eius  prementibus  collocavit;  III. 
12,  1  Alcibiades  .  .  .  civitate  sua  .  .  .  obsessa  .  .  .  denuntiavit; 
IY.  1,  41  Manlius  filius  exercitu  pro  se  .  .  .  parante  negavit; 
IY.  3,  12  M.  Curius  cum  victis  ab  eo  Sabinis  .  .  .  con¬ 
tentus  fuit. 

Deinde  exempla  aqud  Frontinum  non  desunt  quibus 
ablativi  subiectivi  iuxta  participia  omittuntur  (cf.  Zechm.  St. 
Yind.  vol.  5.  pg.  245  adn.):  str.  II.  4,  4  fusis  fugatisque 
(scii,  iis);  II.  8,  6  reductisque  in  aciem  (scii,  iis ,  h.  e. 
militibus);  IY..  1,  10  iussoque  (scii,  eo)  commigrare.  In 
adiectivis  id  non  factum  esse  apud  Frontinum  observavit 
Hartelius  (cf.  St.  Yind.  vol.  6.  pg.  101),  qua  de  causa  str.  I. 

4,  7  abruptiore  [ea]  scripsit,  sed  recte  hoc  loco  abruptiora 
scripsisse  Gundermannum  puto. 

5.  Participia  cum  coniunctionibus  modalibus  coniuncta, 
quae  apud  optimos  scriptores  raro  inveniuntur,  sed  inde  a 
Livio  percrebrescunt  (cf.  Draeg.  II.  815),  saepius  a  Frontino 
adhibentur;  plerumque  participium  futuri  hoc  modo  usur¬ 
patur;  cf. 

Tamquam:  de  aqu.  3,  15  a  collega  tamquam  idem 
facturo;  11,  10  tamquam  adsistentes;  str.  I.  5,  3  tamquam 
ibi  castra  positurus;  5,  10  tamquam  per  eum  erupturus; 

5,  13  tamquam  adgressurus ;  II.  5,  30  tamquam  nuntiaturus; 
5,  38  tamquam  Ilerdam  repetiturum;  5,  40  tamquam 

fugientem;  III.  6,  1  tamquam  direpturus;  tamquam  .  .  . 
decertaturus;  IV.  7,  33  tamquam  consurgentem; 

velut:  str.  II.  5,  19  velut  ad  praedam  festinantes;  III. 
8,  2  velut  victoriam  nuntiantes; 

quasi:  str.  I.  8,  12  quasi  .  .  pugnaturus ; 
quamvis:  de  aqu.  34,  24  quamvis  .  .  .  defluens. 

In  libro  IV.  participium  futuri  hoc  modo  non  usur¬ 
patum  est. 

Participia  quoque  absoluta  coniunctionibus  praedita  ex¬ 
stant,  cf.  de  aqu.  29,  20  quamvis  mutata  aqua;  19,  2  quasi 
respirante  rivorum  cursu;  str.  I.  11,  4  tamquam  deo  spon¬ 
dente  victoriam. 


De  gerundivo. 

Hoc  loco  commemoro,  dativum  gerundivi  finalem  praeter 
de  aqu.  4,  20  duumviri  aquae  perducendae  inveniri  strat.  I. 
praef.:  inferendae  solvendaeque  obsidioni  habebit  stratege¬ 
mata,  h.  e.  ad  inferendam  obsidionem.  Hic  usus  inde  a 
Livio  increbruit  (cf.  Hraeg.  II.  pg.  835  sq.).  Alterum  huius- 
modi  dativum  invenisse  sibi  visus  est  Zechm.  (cf.  St.  Vind. 
vol.  5.  pg.  237)  str.  II.  13,  2,  quo  Gundennannus  scripsit: 
et  sectanda  ea  Antiochi  equites  moratus  effugit.  Cum  autem 
codices  meliores  HP  praebeant  ei  sectandae  h.  e.  ut  eam 
sectarentur,  dativum  genuinum  esse  puto.  Si  ita  est,  pro 
moratus  scribendum  est  moratos,  quod  faciendum  esse 
Zechm.  1.  c.  et  Wachsmuthius  (cf.  Gunderm.  edit,  praef. 
pg.  XVI.)  censent. 

Loco  huius  dativi  finalis  aliis  locis  praepositionem  ad 
cum  gerundio  vel  gerundivo  coniunctam  Frontinus  posuit; 
exempla,  quae,  ut  ita  dicam,  in  omnibus  strategematon  libris 
innumerabilia  sunt,  enumerare  opus  non  est. 

Sed  haec  hactenus.  Si  quis  ea,  quae  de  Frontini  elo¬ 
cutione  congessi,  consideraverit,  in  omnibus  fere  rebus 
grammaticis  librum  quartum  strategematon  cum  ceteris  scriptis 
Frontinianis  consentire  profitebitur.  Itaque  quod  pertinet  ad 
dicendi  consuetudinem,  causa  non  est,  quod  librum  IY.  ad 
alium  auctorem  atque  Frontinum  referamus.  Jam  Gunder- 
mannus  quaestionibus  suis  in  eam  perductus  est  sententiam, 
ut  auctorem  libri  IY.  strat.  aetate  non  multum  a  Frontino 
distare  existimaret  (cf.  quaest.  pg.  326),  cum  Wachsmuthius, 
cuius  vestigia  Woelfflinus  secutus  est,  librum  IY.  ab  auctore 
saeculi  IY.  vel  Y.  p.  Chr.  conscriptum  esse  contenderit. 
Quodsi  et  conceditur,  librum  IY.  temporibus  Frontini  attri¬ 
buendum  esse,  et  in  tota  fere  elocutione  duorum  qui  dicuntur 
scriptorum  concentum  in  esse  negari  non  potest,  non  iam 
dubito  librum  IY.  ad  eundem  auctorem  revocare  atque  libros 
tres  priores,  praesertim  cum  cetera  quoque  causarum  genera, 
quae  Wachsmuthius  et  Woelfflinus  protulerunt,  ut  librum  IY. 
a  Frontino  abiudicandum  esse  ostenderent,  in  universum  im¬ 
probanda  esse  demonstraverint  Fritzeus  et  Esternauxius. 

Restat,  ut  paucis  verbis  attingam,  quod  de  auctore 
libri  IY.  nuper  protulit  M.  Schanz  (cf.  Phil.  vol.  48.  pg.  674 
et  75).  Censet  ille,  libr.  IY.  ab  eo  praefecto  militum  con¬ 
scriptum  esse,  qui  anno  70.  p.  Chr.  Lingones  in  Romanorum 
potestatem  redegerit  (cf.  str.  IY.  3,  14),  hunc  in  libello  suo 
componendo  cum  aliis  fontibus  tum  Frontini  strategematis 
usum  esse;  rursus  ab  alio  hunc  libellum  cum  Frontini  stra¬ 
tegematon  libris  tribus  in  unum  corpus  coniunctum,  prae¬ 
fationem  quae  nunc  sit  libri  IY.  scriptam  primique  libri 
strategematon  praefationem  verbis  Si  qui  erunt  .  .  .  posui¬ 
mus  auctam  esse.  Haec  Schanzii  sententia *)  posita  est  in  eo, 
quod  fieri  non  possit,  ut  is,  qui  libros  tres  priores  Frontini 
complere  voluerit  et  se  Frontinum  esse  profiteatur  (cf.  praef. 

x)  Quae  repetita  est  in  ‘Geschichte  der  rom.  Litteratur’  v. 
M.  Schanz,  II.  Teii  (Handbuch  der  klass.  Altertumswissenschaft,  herausg. 
v.  J.  v.  Mulier,  Bd.  YIII),  Miinchen  1892,  pg.  469. 

libr.  IY.  et  ipse),  ex  Frontini  ipsius  opere  exempla  eisdem 
fere  verbis  expressa  in  suum  opusculum  transtulerit,  id  quod 
auctorem  libri  IY.  si  non  studio  fallendi,  at  certe  stultitia 
fecisse,  ita  ut  repetitis  eisdem  exemplis  speciem  eiusdem 
auctoris  praeberet,  Gundermannus  crediderat  (cf.  quaest.  pg.  329). 
Fritzeus  autem  (cf.  1.  c.  pg.  12)  et  Esternauxius  (cf.  pg.  7) 
praefationis  libri  IY.  verba  et  ipse,  quibus  falsarius  ille 
parum  caute  indicasse  dicitur,  se  non  eundem  auctorem  esse 
atque  priorum  librorum  scriptorem,  iure  emendaverunt  in  et 
ipsa,  exempla  autem  libr.  I  —  III.,  quae  eisdem  fere  verbis 
repetitis  in  libro  IY.  iterum  leguntur,  pleraque  in  libro  IY. 
suum  locum  obtinent  (cf.  h.  c.  pg.  9/10).  Quae  si  ita  sunt, 
facile  explicari  potest,  qua  ratione  et  libri  tres  priores  stra- 
tegematon  et  liber  quartus  ex  Frontini  ipsius  manu  profecti  sint. 

Frontinus  initio  sibi  tantum  proposuit,  ut  ‘sollertia  ducum 
facta,  quae  a  Graecis  6r Qarrjyrjpatcov  appellatione  compre¬ 
hensa’  essent,  uno  opere  comprehenderet,  quibus  novelli 
atque  imperiti  duces  ad  rei  militaris  exercitationem  et  usum 
uterentur.  Totam  autem  materiam  ita  in  tres  libros  diducere 
in  animo  ei  erat,  ‘ut  liber  primus  contineret  exempla,  quae 
competerent  proelio  nondum  commisso,  secundus,  quae  ad 
proelium  et  confectam  pacationem  pertineret,  tertius  inferendae 
solvendaeque  obsidioni  haberet  strategemata  ’.  Itaque,  ut  Zech- 
meisteri  verbis  utar  (cf.  1.  c.  pg.  232),  discriptio  vel  distri¬ 
butio  exemplorum  eorum,  quae  ex  rerum  gestarum  scripto¬ 
ribus  congesserat,  ad  singulas  species,  quas  cuique  libro 
attribuerat,  alligata  erat.  Sed  cum  exempla  operi  suo  idonea 
Frontinus  deligeret,  multa  invenit,  quae,  cum  ad  strategematon 
appellationem  minus  adaptarentur,  sed  magis  strategica  essent, 
h.  e.  virtutes  narrarent,  quae  in  imperatore  et  militibus 
desiderarentur,  parum  apte  tribus  praecedentibus  libris  subici 
videbantur.  Haec  exempla  ab  aliis  seiuncta,  quae  ad  mores 
militares  referebat,  in  novum  libellum  redegit,  quem  cum 
tribus  strategematon  libris  postea  velut  rem  residuam  con- 
iunxit.  Liber  igitur  qui  fertur  quartus  strategematon  novum 

opusculum  habendus  est,  quod  Frontinus  velut  rem  residuam 
libris  strategematon  ad  exemplar  appendicis  postea  adiunxit. 
Cum  autem  liber  strategicon  velut  res  residua  expeditus  sit, 
non  eadem  diligentia  qua  libri  strategematon  —  Gunder- 
mannus  libr.  IY.  ab  homine  haud  ita  erudito  scriptum  esse 
dicit  pg.  326  —  compositus  est.  Sed  ex  hac  quae  in 
libro  IY.  apparet  neglegentia  non  concludi  licet,  librum  IY. 
a  Frontino,  viro  eximiae  strenuitatis,  abiudicandum  esse;  nam 
praefationis  libri  IY.  verbis  in  qua  et  ipsa  (scih  re  residua) 
ordinem  per  species  servare  conabor  Frontinus  ipse  signi¬ 
ficare  voluit,  in  libro  IY.  componendo  se  non  eadem  fore 
diligentia. 

Ex  eo  autem,  quod  hoc  Frontinianum  opus  a  multis 
legendo  quasi  conterebatur,  factum  esse  opinor,  ut  ordo 
materiae  a  Frontino  tractatae  ac  distributio  compluribus  locis 
conturbaretur  et  genuinum  opus  novis  exemplis  adiectis  prorsus 
inquinaretur.  Imprimis  facile  explicari  potest,  quo  modo  factum 
sit,  ut  exempla  eisdem  fere  verbis  expressa  et  in  libris  tribus 
prioribus  et  in  libro  IY.  traderentur.  Verisimillimum  enim 
puto,  virum  quendam,  qui  Frontini  opere  multum  usus  est,  inter 
exempla  strategicon  a  Frontino  composita  nonnulla  repperisse 
aptissima,  quae  strategematon  generibus  subgererentur.  His 
exemplis  inserendis  corpus  strategematon,  primum  ac  potissi¬ 
mum  Frontini  opus,  putavit  complendum  esse,  quod  ut  fieret, 
Frontinus  ipse  quasi  adhortatus  erat  (cf.  praef.  libr.  I.).  Etiam 
ea  exempla,  quae  a  verbis  Idem  fecit  incipiunt  (cf.  h.  c.  pg.  7), 
ab  eodem  rei  complendae  causa  in  margine  notata  esse 
possunt.  Quin  etiam  subtilem  illam  distinctionem  stratege¬ 
maton  et  strategicon,  quae  praefationis  libri  I.  verbis  Si  qui 
erunt  ....  posuimus  continetur,  ad  praenuntiandum  librum 
quartum  ab  uno  eodemque  viro  interpositam  esse  contendi  licet. 


Corrigenda 


Pag.  7,  8  lege  ‘quae’  pro  ‘qui’, 

„  9,  7  „  *  conexum  ’  pro  ‘connexum1, 

„  12,  16  „  ‘dicendi’  pro  ‘dicenti’, 

„  16,  82  „  ‘pag.  57’  pro  ‘pag.  59’, 

„  42,  17  „  ‘ vetuit ’  pro  ‘ veduit  ’, 

„  53,  13  „  ‘scriptores’  pro  ‘sriptores’, 

‘ dispositis ’  pro  ‘ dispositio  ’, 
‘duodevicesimo’  pro  ‘duocevicemo’, 
‘  polysyndeta  ’  pro  ‘polysendeta’. 


„  83,  22  „ 
„  86,  3  „ 

,,  93,  8  „ 

THESES  CONTKOVERSAE 

QUAS  UNA  CUM 

COMMENTATIONE  PHILOLOGICA 

QUAE  INSCRIBITUR: 

..QUAESTIONES  GRAMMATICAE  DE 
JULII  FRONTINI  OPERIBUS  INSTITUTAE" 

CONSENSU  ET  AUCTORITATE 

AMPLISSIMI  PHILOSOPHORUM  ORDINIS 

IN 

ALMA  LITTERARUM  ACADEMIA  REGIA 
MONASTERIENSI 

AU 

SUMMOS  m  philosophia  honores 

RITE  IMPETRANDOS 

A.  D.  III.  KAL.  MAI.  A.  MDCCOXCIII.  HORA  XI. 

IN  PUBLICO  DEFENDET 

FREDERICUS  KORTZ 

RHENANUS. 


ADVERSARIORUM  PARTES  SUSCIPIENT: 

THEOB ALDUS  EDELBLtXTII,  cand.  phil. 
CLEMENS  MOELLER,  cand.  phil. 

GUILIELMUS  STENTRUP,  sem.  phil.  reg.  sod.  ord. 


ISERLONIAE. 

EX  TYPO  GRAPHIA  BORMANNIANA. 

MDCCCXCIII. 


Theses. 


i. 

In  Front.  strat.  I.  3,  14  P.  Scriverii  (Front.  Lugd.  Bat. 
1633)  lectio  militibus  pro  limitibus  iure  recepta  est  a 
Wolfio  (cf.  ‘Jakrb.  d.  Yer.  y.  Altertumsfr.  i.  Rheinl.’ 
vol.  LXXXY.  pg.  175). 

II. 

In  carminis  quod  vocatur  Aetna  v.  269  sq.  (cf.  Baehrens, 
poet.  lat.  min.  vol.  I.)  pro  scriptura  tradita 

Aridiora  tenent  oleae,  sucosior  ulmus  |  grata 
coniicio:  Aridiora  .  .  .  .  prata. 

III. 

Sali,  de  bell.  Jug.  108,  2:  neu  Jugurthae  legatum  per¬ 
timesceret ******  quo  res  communis  licentius  gereretur 
lacuna  explenda  est  voce  missum .  . 

IY. 

Aeschyl.  Eum.  vv.  450 — 453  (edit.  Weckl.)  subditicii  sunt. 

Y. 

In  Soph.  Oed.  Colon,  v.  41  legendum  est: 

tlvgdv  to  Oegvov  ovop  av  ev%cdpyv  xcckcov  (pro 
.  .  .  xhvcjv)’, 

YI. 

In  Eurip.  Hei.  v.  72  scribendum  puto: 

CO  xtBOL,  TLV  Bidov  btylV  ;  lyfti<5t7]S  OQU 
yvvcaxbs  elxcj  cpornov  irj  gj  aTtcoleOe 
Ttccvtas  x  'A^aiovg. 


Natus  sum  Fr  e  clericus  Kortz  in  provinciae  Rhenanae 
oppido  Steele  ad  Ruram  sito  a.  d.  YI.  Kal.  Mart.  anni  huius 
saeculi  LXYI.  patre  Hermanno,  matre  Clara  e  gente 
Ruether,  quorum  illum  praematura  morte  mihi  ereptum  esse 
lugeo,  hanc  superstitem  esse  valde  gaudeo.  Fidei  addictus  sum 
catholicae.  Litterarum  elementis  in  puerorum  ludo  orpliano- 
trophei  regii  Steelensis  imbutum,  in  quod  quinque  annos 
natus  receptus  sum,  rector  eius  spiritualis  JoannesDoebbener 
ad  studia  humaniora  me  instruxit.  Huic  viro  nec  minus 
Guilielmo  Busch  gubernatori,  qui  studiis  meis  tam  benigne 
faverunt,  plurimam  meritissimam  que  me  debere  gratiam  pro¬ 
fiteor.  Deinde  per  sex  annos  et  sex  menses  frequentavi 
gymnasium  Essendiense,  quod  vere  a.  h.  s.  LXXXYII.  testi¬ 
monio  quod  vocant  maturitatis  munitus  reliqui.  Eiusdem 
anni  mense  Aprili,  ut  in  philologica  studia  incumberem, 
universitatem  Bonnensem  adii,  ubi  per  tria  semestria  me 
docuerunt  Y.Y.  D.D.  Birlinger  (f),  Bischoff(f),  Buecheler, 
Franck,  Kekul6,  Klein,  Lamprecht,  Neuhaeuser,  Piu- 
mati,  Usener,  Wiedemann,  Wilmanns,  Witte.  Deinde 
civibus  universitatis  Berolinensis  adscriptus  sum,  ubi  scholis 
interfui  quas  habuerunt  Y.Y.  D.  D.  E.  Curtius,  Dilthey, 
Doering,  Ebbinghaus,  Geiger,  Huebner,  Kirchhoff, 
Paulsen,  Robert,  Roediger,  E.  Schmidt,  de  Treitschke, 
Yahlen.  Post  duo  semestria  ad  perficienda  studia  in  aca- 
demiam  Monasteriensem  me  contuli,  ubi  per  quattuor 
semestria  docentes  audivi  Y.Y.  D.  D.  Langen,  Milchhoefer, 
Spicker,  Stahl,  Storck.  Seminarii  regii  philologici,  cui 
praesunt  Langen  et  Stahl,  per  bis  senos  menses  sodalis 
ordinarius  fui,  exercitationibus  germanicis,  ut  interessem, 
benigne  permisit  Storck. 

Omnibus  viris  bene  de  me  meritis  plurimas  gratias  ago 
semperque  habebo. 


